text:
ፖሊቲካን ሃይማኖትን- ናይ ኤርትራ ቅልውላው- Eritrean Desintegration
ብፍስሃ ናይር
ኣብ ታሪኽ ኤርትራ እንተረኤና ካብ ፖሊካዊ ቃልሲ ክሳብ ብረታዊ ቃልሲ ቀጺሉ ድማ ድሕሪ ናጽነት ኤርትራ እቲ ቀንዲ ምንጪ ክሳብ ሕጂ እውን ክፍታሕ ዘይተኻእለ ፖሊቲካዊ ምሕደራን ሃይማኖትን ፈሊኻ ዘይምርኣይ ኢዩ፣ምንጪ ናይ ግርጭት ኣብ ኤርትራ ኣብ ሃገራዊ መንነት ወይ ድማ ካብ ስነ-ሓሳብ ዝመንጨወ ዘይኮነስ ኣብ ትሕቲ ሃገራዊ መንነታት ከም ሃይማኖት፣ ዓለት ቋንቋ፣ ኣውራጃ ኢዩ፣ እቲ ቀንዲ መሃንድስ ናይዚ መንነታት እቲ ኣብ ኤርትራ ነጊሱ ዘሎ ስርዓት ውልቀ መላኺ ኢሳያስ ኢዩ፡ ስዒቡ ድማ እቲ ሎሚ ኣብ ደንበ ተቃውሞ ዝርኤ ዘሎ ኣሰዃኹዓ ኣብ ፖሊቲካዊ ይኹን በርገሳዊ ኣብ ሃገራዊ መንነት ዘይኮነ ኣብ ሃይማኖታውን፣ብሄራውን፣ ኣውራጃዉን ዝተወደበ ኢዩ፡፤ ልክዕ ኢዩ ኣብ ውሽጢ ኤርትራዊ መንነት ወይ ሃገረ ኤርትራ ብዙሓት ሕዝብታትን ቋንቋታትን ሃይማኖትን ከምዘሎ ፍሉጥ ኢዩ፣ እቲ ተሳኢኑ ዘሎ ጥበብን ኣፍልጦን ነዚ መንንታት እዚ ከመይ ተመሓድሮ እዪ። እቶም ፖሊቲካ ፈሊጣውያን ኤርትራ ነዚ መንንታት እዚ እናመዝመዙ ሕዝቢ ኣብ ሓድሕዱ እምነት ከይሕድርን ብሓንሳብ ብሰላም ዝነብረሉ ክንዲ ዘናዲ ኣብ ናይ ሓድሕድ ጽልእን ባእስን ይኣቱ እታ ሃገር ከም ሃገር ዘይኮነትስ ናይ ውግእ ጎይቶት/ War-Lords/ ዝዕንድሩላ ቦታ ኮይና ትተርፍ፣ እዚ ከይከውን እዩ ድማ ኣህጉራዊ ማሕበረ ሰብ ኣብዚ ግዜዚ ኣብ ከም ኤርትራ ዝኣመሰላ ሃገራት ዘገድሶም ደሞክራስያዊ ስርዓት ንምእትታው ዘይኮነስ ብዝኾነ ኣገባብ ኣብታ ሃገር ጸጥታን ሰላምን/ stability and security/ ንኦም ብዘገልግል ከመሓድር ዝኽእል ሓይሊ ዝመርጹ።
ሎሚ ኣብዚ መበል 21 ዘመን ኣብ ኤርትራዊ ማሕበራዊ መራኸቢ ብዙሓን ገኒኑ ዝርከብ ናይ ቃላት ውግእ ዝሕፍርን ዘሕንኽን ኣብ ሓቅነትን ወድዕነትን ኤርትራን ሕዝባን ኣተሓሳስባን እምነታትን ዘየሎ ካብ ጸቢብ ኣተሓሳስባ ውልቀ ሰባት ዝምንጩ ሓደገኛን ሰራምን ጸረ-ሰላምን ደምክራስያን ኣብ ኤርትራ ኢዩ። ብወገን ዓለም- ለኸ እንተረኤና እውን ፣ ሕሉፍ – ኢስላማውያንን ፣ሕሉፍ የማናውያን ሃገራውያን ኣብ ምዕራባውያን ሃገራት ንርኢ ኣሎና ክሊቲኦም ድማ ዕላማኦም ሓደ ኢዩ፡፤
ሕሉፍ ኢስላማውያን ይኹኑ ሕሉፍ-ሃገራውያን ክልቲኦም ተጻረርቲ ክነሶም ናይ ሓባር ዕላማኦም ግን ኣንጻር ደሞክራስያን ኣብ ዓለም ደሞክራስያዊ ስርዓታት ንምፍራስን፣ ብኣንጻሩ ምልክነት ንምንጋስ ኢዩ፡፤ ዕላማ ናይ ኤርትራ ኣግኣዝያውያንን ናይ ኤርትራ ኢስላማውያንን እውን ዕላማኦም ንመስርሕ ደሞክራስያን ኣብ ኤርትራ ሰላምን ደሞክራስያን ከይህሉ ንምልክነት ናይ ሓደ- ውልቀ ኣብ ሃይማኖትን ዓለታትን ዝተመስረት ምሕደራ ኣብ ኤርትራ ንኽህሉ ዝንቀሳቀሱ ባእታት ኢዮም።
ሎሚ እቶም የማናውያን ሃገራውያን ኣብ ምዕራባውያን ሃገራት ዝኽተልዎ ስትራተጂ እቲ ኩሉ ፖሊቲካውን ቁጠባውን ማሕበራውን ጸገማት ዝመጽእ ዘሎ በዞም ስደተኛታትን ኢስላምን ኢዩ ኢሎም ኣንጻሮም ይንቀሳቀሱ። ብወገን በቶም ኣግኣዝያንን ሕሉፍ- ኢስላማውያን ኤርትራውያን ዝካየድ ዘሎ ምንቅቃሳት እውን፣ ኣብ ኤርትራ ዘሎ ፖሊቲካዊ ፣ቁጠባዊ ፣ ማሕበራዊ ጸገማት ብሰንኪ ምሕደራ ክርስትያን ኢዩ ይብሉ፣ እቶም ኣግኣዝያን ድማ ናይ ኤርትራ ጸገም ኢስላማውያን ኢዮም፣ ካብ ኤርትራ ክወጹ ኣለዎም ይብሉ፣ ክልቲኦም ኣግኣዝያውያንን ይኹኑ ኢስላማውያን ኣብ ኤርትራ ዕልመናዊ መንግስቲ ዘይኮነ ናይ ሃይምኖት መንግስቲ ክተኽሉ ኢዩ ናይ ርሑቅ ዕላማኦም።ኣብ ታሪኽ ከምዝረኤናዮ እዚ ክልተ እምነታት ኣብ ምዕባለ ሕብረተ-ሰብ ዓለም ኣሉታውን ኣዋንታውን ግደ ነርዎን ኣለዎን፣ ኣብ ታሪኽ ክርስትናዊ ኣተሓሳስባ ዘለወን ሃገራት በብግዜኡ ብዙሕ ውግኣትን ግርጭታትን ተኻዪዱ ኢዩ፣ ንኣብነት እቲ ካብ 1618-1648 ኣብ መንጎ ካቶሊካውያንን፣ ፕሮተስታንትን ዝተኻየደ ክሳብ ሕጂ እውን ኣሰሩ ዝርኤ ዘሎ ሓደ ምስክር ሃይሞኖት ክሳብ ክንደይ ኣብ ፖሊቲካዊ ሕይወት ኣትዩ ከምዝነበረን፣ እዚ ድማ ድሕሪ ብዙሕ ቃልስን ጻዕርታትን ሃይምኖት ካብ መንግስትን ፖሊቲካን ክፍለ ከምዘለዎ፣ሎሚ ዝበዝሓ ሃገራት ዓለም፣ዝመሓደሩሉ ኣገባብ ምሕደራ ኢዩ።
ኣብተን ዓረባውን ኢስላማውን ሃገራት ግን ገና ኣብዚ ደረጃ እዚ ሰለዘይተበጽሔ ኣብዚ መበል 21 ዘመን ኣብ ውግእ ሓድሕድ- ሱኒ ኣንጻር ሺዓ ይካየድ ኣሎ፣ ሕሉፍ ሓሊፉ ድማ ገለ ሓይልታት ኣብቲ ናይ መበል 16 ክፍለ ዘመን ናይ ካሊፋታት ምሕደራ ክምለሱ ዝደልዩ ሓይልታት ኢስልምና ሎሚ ንመላእ ዓለም ኣብ ኢስላምና ንምቅያር ዝቃለሱ ( ISIL-ISIS)ኣለዉ፡፤ ገለ ፈለጣትን መራሕትን ሃይማኖት ኢስልምናን ሃገራትን ደሞክራስያን ዕልማናዊ መንግስታት ኣንጻር ሃይሞኖት ኢስልምናን ኣተሓሳስባን ሰለዝኾና፣ ከምዚ ዓይነት ምሕደራ በቶም ኣብ ኢስልምና ዝኣምኑ ሕዝብታት ቅቡል ጥራሕ ዘይኮነ ሓራም- ገበን እውን ኢዩ ዝብሉ ኣለዉ። ዕልመናዊ መንግስቲ ማለት ግን ኣንጻር እምነታት ዘይኮነስ፣ እምነትን፣ መንግስትን ዝፈሊ፣ ኣብ ናጽነት ናይ እምነታት ኢድ ዘየኤቱ ስርዓታት ምሕደራ ዝበዝሓ ሃገራት ዓለምና ዝኽተልኦ ዕልመናዊ ምሕደራ ኢዩ።
ሎሚ ኣብዚ መበል 21 ዘመን ኣብ ዝሓላፈ ዘመን ናይ ካሊፋታት ክንምለስ ኣሎና ደሞክራስያን ሰብኣዊ መሰላትን ብሕጊ ኢስልምና ክኸውን ኣለዎ፣ ሃይማኖትን መንግስትን ክፍለ የብሉን ዝብሉ ኣብ ደንበ ተቃውሞ ኤርትራ ፖሊቲካውን በርገሳውን ማሕበራት ኣለዉ። ኣብ ዝበዝሓ ሃገራት ዓረብን ኣብ ኢስልምና ዝኣምና ሃገራትን መሰል ውልቀ-ሰብ፣ ይኹን ሰብኣዊ መስላት ብሓፈሻ ቅቡል ኣይኮነን፣ እሞ እንታይ ኢዩ እቲ ጸገም ሃይምኖት ኢስልምናዶ ደሞክራስያዊ ፍልስፍና፣ ኣብ ኤርትራኸ ብኸምዚ ኣረዳድኣ ኣብ መንጎ መንግስትን ሃይማኖትን ኣይፍለን ዝብልን ክፍለ ኣለዎ ዝብልን ብሓንሳብ ከናብር ይኽእልዶ፣ እስከ ምሁራትና ካብ ክልቲኡ ሸነኽ ብዛዕባዚ ኣረኣእያ አጽንዑልና
ኣብ ታሪኽ ከምዝረኤናዮ እዚ ክልተ እምነታት ኣብ ምዕባለ ሕብረተ-ሰብ ዓለም ኣሉታውን ኣዋንታውን ግደ ነርዎን ኣለዎን፣ ኣብ ታሪኽ ክርስትናዊ ኣተሓሳስባ ዘለወን ሃገራት በብግዜኡ ብዙሕ ውግኣትን ግርጭታትን ተኻዪዱ ኢዩ፣ ንኣብነት እቲ ካብ 1618-1648 ኣብ መንጎ ካቶሊካውያንን፣ ፕሮተስታንትን ዝተኻየደ ክሳብ ሕጂ እውን ኣሰሩ ዝርኤ ዘሎ ሓደ ምስክር ሃይሞኖት ክሳብ ክንደይ ኣብ ፖሊቲካዊ ሕይወት ኣትዩ ከምዝነበረን፣ እዚ ድማ ድሕሪ ብዙሕ ቃልስን ጻዕርታትን ሃይምኖት ካብ መንግስትን ፖሊቲካን ክፍለ ከምዘለዎ፣ሎሚ ዝበዝሓ ሃገራት ዓለም፣ዝመሓደሩሉ ኣገባብ ምሕደራ ኢዩ፣ ኣብተን ዓረባውን ኢስላማውን ሃገራት ግን ገና ኣብዚ ደርጃ እዚ ሰለዘይተበጽሔ ኣብዚ መበል 21 ዘመን ኣብ ውግእ ሓድሕድ- ሱኒ ኣንጻር ሺዓ ይካየድ ኣሎ፣ ሕሉፍ ሓሊፉ ድማ ገለ ሓይልታት ኣብቲ ናይ መበል 16 ክፍለ ዘመን ናይ ካሊፋታት ምሕደራ ክምለሱ ዝደልዩ ሓይልታት ኢስልምና ሎሚ ንመላእ ዓለም ኣብ ኢስላምና ንምቅያር ዝቃለሱ ( ISIL-ISIS)ኣለዉ፡፤ ገለ ፈለጣትን መራሕትን ሃይማኖት ኢስልምናን ሃገራትን ደሞክራስያን ዕልማናዊ መንግስታት ኣንጻር ሃይሞኖት ኢስልምናን ኣተሓሳስባን ሰለዝኾና፣ ከምዚ ዓይነት ምሕደራ በቶም ኣብ ኢስልምና ዝኣምኑ ሕዝብታት ቅቡል ጥራሕ ዘይኮነ ሓራም- ገበን እውን ኢዩ ዝብሉ ኣለዉ። ዕልመናዊ መንግስቲ ማለት ግን ኣንጻር እምነታት ዘይኮነስ፣ እምነትን፣ መንግስትን ዝፈሊ፣ ኣብ ናጽነት ናይ እምነታት ኢድ ዘየኤቱ ስርዓታት ምሕደራ ዝበዝሓ ሃገራት ዓለምና ዝኽተልኦ ዓለማዊ ምሕደራ ኢዩ።
ሎሚ ኣብዚ መበል 21 ዘመን ኣብ ዝሓላፈ ዘመን ናይ ካሊፋታት ክንምለስ ኣሎና ደሞክራስያን ሰብኣዊ መሰላትን ብሕጊ ኢስልምና ክኸውን ኣለዎ፣ ሃይማኖትን መንግስትን ክፍለ የብሉን ዝብሉ ኣብ ደንበ ተቃውሞ ኤርትራ ፖሊቲካውን በርገሳውን ማሕበራት ኣለዉ። ኣብ ዝበዝሓ ሃገራት ዓረብን ኣብ ኢስልምና ዝኣምና ሃገራትን መሰል ውልቀ-ሰብ፣ ይኹን ሰብኣዊ መስላት ብሓፈሻ ቅቡል ኣይኮነን፣ እሞ እንታይ ኢዩ እቲ ጸገም ሃይምኖት ኢስልምናዶ ክርስትና ደሞክራስያዊ ፍልስፍና፣ ኣብ ኤርትራኸ ብኸምዚ ኣረዳድኣ ኣብ መንጎ መንግስትን ሃይማኖትን ኣይፍለን ዝብል ኣምር ኣብተን ፖሊቲካዊ ውድባት ኣብ ደንበ ተቃውሞ ደለይቲ ደሞክራስያዊ ለውጢ ይርከቡ።
ትፈልጥዎዶ………….ቅድሚ ሃይማኖት፣ ቋንቋ ብሄር ሰብኣውነት ኢዩ ዝቅድም፣ ንሕና ደቂ /ሰባት ክሳብ ክንደይ ኢና ምቆምያታት እምነታት ሰብኣዊ መሰላትን፣ ኣህጉራዊ ውዕል ብዛዕባ ቁጠባውን ማሕበራውን ባህላውን መሰላት፣ ከምኡ ድማ ኣህጉራዊ ውዕል ብዛዕባ ሲቪላውን ፖሊቲካውን መሰላት ማእከል ገርና ምስ ሰብ ንነበር ኢዩ እቲ ስኢናዮ ዘሎና ኣፍልጦን፣
ኩልና ደቂ ሰባት ሓራ ኮና ማዕረ ክብርን መሰልን ዘሎና ኢና፣ ኣእምሮን ሕልናን ዝተዓደልና ብምዃና ድማ ኣብ ነንሕድሕድና ብመንፈሳዊ ሕውነት ክንቀራረብን ክንነበርን ንኸእለሉ ጥበብ ፍልጠትን ንድለ እምበር ኣነባ ካብዚ ብሔር …………ኣነባ ቋንቋይ ካብ ናትካ ይስልጥን……………. ናተይ ሃይማኖት ኢዩ ንመንግስተ ሰማይ ዘእቱ……………………እዚ ኹሉ ጃህራ ኣብዛ እነነብረላ ፕላነት ዓለምና ምትፍናንን ጽልእን እንተዘኮይኑ ምንም ረብሓ የብሉን፣ ናይ ወዲ ሰብ እምነት ብሕታዊ ኮይኑ፣ ኩልና ብሰላም ክንነብር ስራሕናን ምስ ሰብ ዝምድናናን ሰብኣውነት/ Humanity ማእከል ዝገብረ ክኸውን ኣለዎ እምበር ኣብ ንሕናን ……ንሳቶምን ኣብ ዝብል መርገጽ ክህሉ የብሉን።
ዝተወከስክዎም ጽሑፋት
1. Universal Human Rights/ UN Dokuments
2. International Conventions
3. EGDI, Learning in Development Co-operation
4. EGDI, Dialogue in Pursuit of Development
5. Terry Eagleton, The Idea of Culture
6. Thomas Hammerberg, Social Rättvisa
Short URL: https://english.farajat.net/?p=10732


c: text/html

text:
Radio Erena: 01 June 2018
ሚኒስተራት ውሽጣዊ ጉዳያት የመንን ሕቡራት ኢማራት ዓረብን ኣብ ጸጥታ ዘተኮረ ዘተ ከምዘካየዱ ኣገልግሎት ዜና ሳባ ሓቢሩ።
ሚኒስተር ጉዳያት ወጻኢ ሕቡራት ኢማራት ሰይፍ ቢን ዛይድ ንየመናዊ መዘንኡ ኣሕመድ ኣል ማይሳሪ፣ ብ30 ግንቦት፣ ኣብ ኣቡዳቢ ተቐቢሉ ኣብ ዘዘራረበሉ፣ እዋን፣ ኣብ ጸጥታ ናይቲ ካብ ሑቲ ሓራ ዝወጸ ከተማታት የመን ብሓባር ክሰርሑ ከምዝተሰማምዑ እቲ ማዕከን ዜና ይገልጽ።
ሚኒስተር ጉዳያት ወጻኢ የመን ናብ ሕቡራት ኢማራት ብምምራሕ ኣብ ጉዳያት ጸጥታ ብምትኳር ዝዘራረብ ዘሎ፣ እታ ሃገር ኣብ ልዕሊ የመን ወራር’ያ እትፍጽም ዘላ ክብል ክወቅስ ድሕሪ ምጽናሕ’ዩ።
ንሱ ኣቐዲሙ ኣብ ዝሃቦ መግለጺ፣ ሕቡራት ኢማራት ዓረብ ነታ ካብ ሑቲ ሓራ ዝወጸት ወደባት ከተማ ዓደን ኣብ ትሕቲ ቁጽጽራ’ያ ኣእትያታ ዘላ ክብል’ዩ ወቒሱ።
ሕቡራት ኢማራት ዓረብ፣ ንሰራዊት መንግስቲ ኣብ ክልተ ብምግማዕ፣ ንዝበዝሐ ትካላት እቲ ናይቲ ኣብ ስደት ዝርከብ መንግስቲ ንሳ ብእትምውሎም ፍሉያት ሓይልታት ተመሓድሮ ከምዘላ ብተደጋጋሚ ክትውቀስ ጸኒሓ’ያ።
ኣብ ስዑዲ ዓረብ ጅሆ ተታሒዙ ከምዘሎ ዝንገረሉ ፕረዚደንት የመን ዓብደሮቦ መንሱር ሓዲ፣ ሕቡራት ኢማራት ዓረብ ኣብ ልዕሊ ሕጋዊ መንግስቲ የመን ዕልዋ ከምዝፈጸምት’ዩ ዝኸስስ።
ብዘይካ’ዚ ኢማራት፣ ንቀይሕ ባሕርን ህንዳዊ ውቅያኖስ ኣብ ዘተኣሳስር ክሊ ማይ እትርከብ ደሴት ሶኮትራ ሰራዊታ ምውፋራ፣ ንየመን ናይ ምቁጽጻር ድሌት ከምዘለዋ’ያ ክትውቀስ ጸኒሓ።
ብኣመንቲ ሽዓ ዝምርሑ ዕጡቓት ሑቲ ንምጽራግ ብዝብል ጉልባብ ናብ የመን ኣትያ እትርከብ ሕቡራት ኢማራት ዓረብ፣ ኣብዚ እዋን’ዚ ካብ ዝበዝሐ ክፋል ህዝቢ እታ ሃገር ተቓውሞ ይገጥማ ከምዘሎ ይግለጽ።
========================

robotstxt: allowed

filter: keep


text:
ናይ ቪዛል VISALE ውሕስነት ረኸቡ።
እንታይ ኢዩ?
ናይ ቪዛል ውሕስነት (ቪዛ ንኣባይትን ስራሕን) ብ Action Logement ዝወሃብ ናይ ክራይ ተቐማጢ ገንዘብ እዩ። ክፍሊት ክራይን ናይ ክራይ ክፍሊትን ንዋና ገዛኻ ክትከፍሎም እንተዘይክኢልካ ውሕስነት ይህበካ። ድሕሪኡ ንኣክሽን ሎገመንት ክትመልስ ክትግደድ ኢኻ።
ነጻ, እዚ ውሕስነት ንመጻኢ መንበሪኻ ንምርካብ ይሕግዘካ፣ ነቲ ኣካራዪ (ዋና) ውሕስነት ብምግባር።
ምፍላጡ ኣገዳሲ!
: ንውሕስነት ቪሳለ ንምርካብ ክማላእ ዘለዎ ቅድመ ኩነት ከከምቲ እቲ መንበሪ ገዛ ኣብ ኢል-ደ-ፍራንስ ምህላዉን ዘይምህላዉን ይፈላለዩ።
>> ንዝያዳ ዝርዝር ሓበሬታ ብዛዕባ ውሕስነት ቪዛልce site ክትውከሱ ትኽእሉ ኢኹም።
ንመን ኢዩ ፧
ዕለት ኣብ ሃገረ ፈረንሳይ ዝመጻኽም\ሉ\ላ ወይ ዝኣተኽም\ሉ\ላ
ብኸመይ ይኸውን
ካብቲ ቪዛል ክጥቀም እንተኽኢለ እምርምር
Configurez votre étape
1. ውልቃዊ ኩነታት
- ኣነ ካብ 18 ክሳብ 30 ዓመት እየ: ሞያዊ ኩነታተይ ዝኾነ ይኹን ይኹን
- ኣነ ልዕሊ 30 ዓመት ዝዕድሚ ኮይነ ሰራሕተኛ ናይ ውልቀ ሴክተር ወይ ናይ ሕርሻ ኩባንያ (ወይ ወናኒ መብጽዓ ስራሕ) ኮይነ ናይ ቪዛል ውሕስነት መመልከቲይ ክሳብ 6 ወርሒ ድሕሪ ስርሐይ (Confirmed permanent contract ከይሓወሰ) ይቐርብ ) ወይ ድሕሪ ምዝውዋር ክሳብ 6 ወርሒ
- ኣነ ተማሃራይ ወይ ናይ ስራሕ-መጽናዕቲ ተማሃራይ እየ
- ናይ ምንቅስቓስ ሊዝ ፈሪመ። ብዛዕባ ናይ ምንቅስቓስ ሊዝ ዝያዳ ንምርካብ z ici ኣብዚ ጠውቑ
2. መንበሪየይ
- ንብረት ክቐርብ ይኽእል ወይ ኣይክእልን
- ብሕጊ 89 ሊዝ ክግዛእ ኣለዎ።
- ቀንዲ መንበሪይ ክኸውን ኣለዎ።
- ክራይ (ክፍሊት ሓዊሱ) ኣብ Île de France ዝለዓለ 1500€ ወይ ኣብ ዝተረፈ ግዝኣት ዝለዓለ 1300€ ክህልዎ ኣለዎ።
ምፍላጡ ኣገሳሲ : ካብቲ ናይ ቪዛል ውሕስነት ንኽትጥቀሙ ፡ ቅድሚ ነቲ ክራይ ምፍራምኩም፡ ሕቶኹም ከተቕርቡ ኣለኩም።
en cli ኣብዚ ብምጥዋቕ ናይ ቪዛል ውሕስነት መሰል ክህልወኩም ይኽእል ድዩ ኣይክህልወኩምን ንምፍላጥ ስሚዩሽን ክትገብሩ ትኽእሉ ኢኹም።
ናይ ኦንላይን ኣካውንተይንምህላው
Configurez votre étape
ኣካውንት ንምፍጣር፤
- ኣብ መርበብ ሓበሬታ Visale.fr ተወከሱ
- ኣብ “My Visale Space” ዝብል ጠውቕ ድሕሪኡ “I register for Visale” ዝብል ጠውቕ።
ምፍላጡ ዘገድስ! : መንነተይ፡ ሞያዊ ኩነታተይን ኣታዊታተይን ዘረጋግጽ መርትዖ ሒዘ ምምጻእ እዝክር። እዚ ኩሉ ክፋላት ኣብ ኩነታትካ ዝምርኮስ ኮይኑ ውልቃዊ ቦታኻ ክትፈጥር ከለኻ ክግለጸልካ እዩ።
ብድሕሪኡ ዝቅጽል
ፋይለይ ተቐባልነት ረኺቡ ኣሎ።
ፋይለይ ምስ ተቐበልኩ፡ ቪዛይ ምህላዉ ብኢመይል ወይ sms ይሕበር።
ድሕሪኡ ካብ ውልቃዊ ቦታይ ቪዛይ ኣውሪደ መንበሪ ክረክብ ይኽእል እየ።
ናይ ቪዛይ ናይ ስራሕ ግዜ ከምኡ’ውን ዝለዓለ መጠን ውሕስነት ዘለዎ ክራይ ኣብ ግምት የእቱ።
ቪዛይ ንመጻኢ ዋና ወይ ኣብ ኩሉ ናይ ምድላይ ኣገባባተይ እህቦ።


text:
ኣብ ኤርትራ ዘይተነግረ እምበር ዘይተገብረስ ክንደየናይ ከይህሉ!!
ልክዕዩ እቲ ለውጢ ፍትሒ ዘንግስ ቅዋም ዘተግብር ፕረስ ዘፍቅድ እሱራት ናብ ሕጋዊ ቤት ፍርዲ ዘቅርብ ሕረስ ሓረስታይ ሸቅል ሸቃላይ ንገድ ነጋዳይ ዝብል ክኸውን ከምዘለዎ ድሌት ኩሉ ኢዩ፡፡ እቲ ኣውያት ኣውያት ንሓርነትን ናጽነትን ክኸውን ከምዘለዎ ድሌት ህዝቢ ኤርትራ ኢዩ፡፡ እቲ ለውጢ ምስ ጎረባብቲ ሃገራት ኣብ ኣህጉራዊ ውዕላትን ቻርቸራትን ዝተሞርኮስ ስምምዕ ዘምጽእ ክኸውን ከምዘለዎ ዘየማትእ ዕላማ ኢዩ፡፡ ነዚ መን የምጽኣዮ ግን ኣብ ሕቶ ዝኣቱ ኣይኮነን ኤርትራዊ ዜጋ ኢዩ፡፡ ኣብ ሰራዊት ይሃሉ ኣብ ስደት ይሃሉ፡፡ ካብዚ ብምብጋስ እዚ ብምክልኻል ሓይልታት ተጀሚሩ ዘሎ ክድገፍ ይግባእ፡፡
ልክዕዩ እቲ ለውጢ ፍትሒ ዘንግስ ቅዋም ዘተግብር ፕረስ ዘፍቅድ እሱራት ናብ ሕጋዊ ቤት ፍርዲ ዘቅርብ ሕረስ ሓረስታይ ሸቅል ሸቃላይ ንገድ ነጋዳይ ዝብል ክኸውን ከምዘለዎ ድሌት ኩሉ ኢዩ፡፡ እቲ ኣውያት ኣውያት ንሓርነትን ናጽነትን ክኸውን ከምዘለዎ ድሌት ህዝቢ ኤርትራ ኢዩ፡፡ እቲ ለውጢ ምስ ጎረባብቲ ሃገራት ኣብ ኣህጉራዊ ውዕላትን ቻርቸራትን ዝተሞርኮስ ስምምዕ ዘምጽእ ክኸውን ከምዘለዎ ዘየማትእ ዕላማ ኢዩ፡፡ ነዚ መን የምጽኣዮ ግን ኣብ ሕቶ ዝኣቱ ኣይኮነን ኤርትራዊ ዜጋ ኢዩ፡፡ ኣብ ሰራዊት ይሃሉ ኣብ ስደት ይሃሉ፡፡ ካብዚ ብምብጋስ እዚ ብምክልኻል ሓይልታት ተጀሚሩ ዘሎ ክድገፍ ይግባእ፡፡


text:
እቲ ልዝብ ዝጅመር ፓርትታት አብ ልዕሊ’ቲ ዛዕባታት ምስ ተሰማምዑ’ዩ ተባሂሉ’ሎ።
ካብ ተቓወምቲ ፓርትታት ካብ ዝቐረቡ ዛዕባታት ገሊኦም እሱራት ፖለቲካን ሕልናን ምፍታሕ፡ ሕጊ ጸረ ግብረሽበራ ምምሕያሽን ዝብሉ ከምዝርኸብዎ ተገሊጹ’ሎ።
አብ መንጎ ገዛኢ ፓርቲ (ኢህወዲግ)ን ተቓወምቲ ፓርትታት ውሽጢ ሃገር ዝካየድ ልዝብ አብ ዝምርሓሉ ስነድ ድሕሪ ምስምሞዖም ኣብዚ እዋን ኣብ አጀንዳ’ዩ ትኹረት ጌሩ ዘሎ፡ ዛጊት ግን ኣይተወሰነን እንተኾነ ግን ኹሎም ኣብቲ ልዝብ ክለዓል ዝደልይዎም ዛዕባታት ንኮሚቴ አሰናዳኢ አጀንዳ፡ ሚድያን ኮሚኒኬሽን አረኺቦም’ለው።
ነቲ ኮሚቴ ብኣካብነት ዝመርሕዎ አቶ ገብሩ በርሀ አቦ መንበር ዲሞክራሲያዊ ሕብረት ኢትዮጵያን ወኪል ኢህወዴግ ተጸዋዒ ሚኒስትር ፓርላማ አቶ አስመላሽ ወልደስላሴ ከምኡ’ውን ሓላፊ ህዝባዊ ርክብ ኢራፓ አቶ መላኩ መሰለ ድማ ብኣባልነት ይርከብዎም። እዚ ኮሚቴ ነቲ ካብ ተላዘብቲ ፓርታት ዝቐረበ አጀንዳ ሎሚ ክርኢ ጀሚሩ’ሎ።
ሓደ ካብቶም ተላዘብቲ ናይ ዝኾነ መኢአድ ምክትል ፕረዝደንት አቶ ሙሉጌታ አበበ ንድምጺ ኣሜሪካ ኣብ ዝሃብዎ መብርሂ ሓሙሽተ ፓርትታት ብብውልቆም አጀንዳ ምቅራቦም ይገልጹ።


text:
ኢትዮጵያ ‘ሕ/ሃ ኣብ ልዕሊ ኤርትራ ዘንበሮ እገዳ ንክለዓል ዘኽእል ብቑዕ ጭብጢ ኣብ ባይታ የለን’ ክትብል ንዝሃበቶ መግለጺ ሚኒስትር ዜና ኤርትራ የማነ ገብረመስቀል መልሲ ሂቦም።
ንሶም ኣብ ዝፈነውዎ ትዊተር ‘ሚኒስትር ዴኤታ ኢትዮጵያ ብዛዕባ ኣብ ልዕሊ ኢርትራ ምቕጻል እገዳ፣ ኣብ ኢትዮጵያ መገሻ ንዝፈጸሙ ኣባላት ጉጅለ ቤት ምኽሪ ጸጥታ ሕ/ሃ ሃቲፈን’፣ ኣብ’ዚ ጉዳይ’ዚ ኢትዮጵያ ዲፕሎማስያዊ ጭዋዳ ኣለዋ ኢለን ይሓስባ እንተኾይነን ኣብ ኩኩ-ዓለም’የን ዝነብራ ዘለዋ’ እውን በሉ ኣቶ የማነ ገ/መስቀል።
ኣቶ የማነ ኣብ ትዊተሮም ‘እቲ ሓቂ - ዘይሕጋዊ እገዳ፣ ሕጋዊን መርተዖ ዘይብሉን፣ ኣብ ልዕሊ ኤርትራ ኣብ 2009 ዓም ዝተወሰነ ነቲ ናይ ሽዑ ምምሕዳር ኣሜሪካ ፖለቲካዊ ኣጀንዳ ንምዕዋት ተባሂሉ’ዩ። እቲ ነገር ልዕሊ’ቲ አገዳሲ ዘይኾነ ጎይቒ ህወሓት’ዩ’ እውን በሉ።
ኣቶ የማነ ወሲኾም "ክትቅጻዕ ዝነበራ ኢትዮጵያ'ያ፡ ምኽንያቱ ነቲ ብውሕስነት ባይቶ ጸጥታ ዝተግብረ ስምምዕ ኣልጀርስን፡ ነቲ ሉኡላዊን ግዝኣታዊ ሓድነትን መሬት ኣባል ሃገራት ዘኽብር ቻርተር ሕቡራት ሃገራትን ብምጥሓሳ" ኢሎም


text:
በዓል ሃፍቲ ሃለቃ መጎስ ንጉስ ኣብ ወረዳ ራያ ዓዘቦ ብወታደራት ፋሽስትን ገበቲ ሓይልታት ኣምሓራን ዝተፈፀመ ወራርን ጨፍጫፍን መራብሒ እንስሳት ዝዓነዎም እዮም፡፡ እተን ኣላሕም ካብ ሆላንድ ዝተዓደጋ ሙሩፃት ዓሌት ከምዝነበራ ድማ እቶም በዓል ሃፍቲ ገሊፆም።
ካብ ዝሓለፉ ሸሞንተ ኣዋርሕ ንነዘ ወንኦም ብምልዕዓል እቲ ዝዓነወ ሕዛእቲ ኣሕምልትን ፍረምረን ብግዝያውነት ካብ ምልማዕ ብተወሳኺ ዕዳጋ ትግራይ ኣብ ምርግጋፅ ልዑል ግደ የበርክት ከምዘሎ ኣብ ዋዕላ ራያ ቫሊ ኢንቨስትመንት ሓቢሮም፡፡
ሰብ ውልቀ ሃፍቲ መዋእለ ንዋዮም ብግዝያውነትን ዘላቕነትን ቁጠባዊ ሕውየት ንምድንፋዕ ምስ ሙሁራን ሕርሻ ዘሎ ረኽቢ ክጠናኽር ይግባእ ኢሎም፡፡
ሰብ ሃፍቲ ትግራይ ሞያዊ ድጋፍ እንተደኣ ተገይርሎም ቁጠባዊ ምንቅስቓሳት ክነቓቕሑ ተኽእሎ ከምዘለዎም ድማ ሎሬት ዓለም ፕሮፌሰር ምትኩ ሃይለ ሓቢሮም፡፡
ሰብ ሞያ ሕርሻ ዩንቨርስቲ #መቐለ ምስ ማእኸል ምርምር ሕርሻ ትግራይ ብምትሕብባር ብተግባር ዝተደገፈ ሞያዊ ደገፍ ንምሃብ ድልዋት ከምዝኾኑ ድማ ኣብቲ ዋዕላ ተሓቢሩ፡፡
ብኤፍሬም ረደሀይ


text:
ሚንስትሪ ጥዕና ኡጋንዳ ብዘድሚ ረስኒ ( ሕማም ማርቡርግ) ሓደ ሰብ ከምዝሞተ አረጋጊጹ።
እቲ ሕማም ዳርጋ ከም ሕማም ኢቦላ ኮይኑ ጉጅለታት ዳሕሳስ ናብቲ እቲ ሕማም ዝተራእየሉ ምብራቓዊ ወረዳ’ታ ሃገር ተዋፊሮም ኣለው።
ሚንስትሪ ጥዕና ኡጋንዳ ዶ/ር ጄን ሩት እቲ ሕማም ከምዝተራእየ ኣረጋጊጸን ኣለዋ።
“50 ዓመት ዝዕድሚአን ሰበይቲ ኣብ ቑሸት ቸምሮን ወረዳ ከዊን ኣብ ምብራቃዊ ኡጋንዳ ከምዝሞታ ተረጋጊጹ’ሎ። እዚ ዘድሚ ረስኒ ተመሓላላፊ እዩ ምክንያቱ ንሳ ንሓዋ በቲ ሕማም ተታሒዙ ኣብ ዝነበረ እዋን ትአልዮ ከምዝነበረት ተፈሊጡ’ሎ። ሓዋ ኣብ ዝሓለፈ ወርሒ መስከረም ብተመሳሳሊ ሕማም ምሟቱ’ውን ይፍለጥ” ኢለን።
ብመሰረት ውድብ ጥዕና ዓለም ሕማም ማርቡንግ ብምትንካፍ ካብ ሰብ ናብ ሰብ ካብ እንሰሳ ናብ ሰብ ዝመሓላለፍ ሕማም እዩ።
ሚንስትሪ ጥዕና ኡጋንዳ ለበዳ እቲ ሕማም ከይፍጠርን ነቲ ሕማም ብአግኡ ንምግታእ ጉጅለታት ቅድመ ለበዳ ናብቲ ዝተራእየሉ ከባቢ ልኢኹ’ሎ።


text:
March 6, 2020
ብዮሴፍ ሃይለማርያም
ኣግእዞ
ኣግእዞ ደቀንስትዮ ንምርግጋጽ ኣብዝተኻየደ ነዊሕን መሪርን ቃልሲ፡ ኣብ ቅድመ- ግንባር ተሰሊፋ፡ ኣብ ምንቃሕን ምውዳብን ደቀንስትዮ፡ ዕድመኣ ዝወፈየት እያ። ቅድምን ድሕርን ናጽነት፡ ደቀንስትዮ ኤርትራ ኣብ ውሻጠ ወጺአን ንናጽነትን መሰለንን ተቢዐን ክቃለሳ እጃም ኣበርኪታ። ዝበዝሕ ናይ ስራሕ ግዜኣ፡ ነቲ ኣብ 1979 ዝቖመ ሃገራዊ ማሕበር ደቀንስትዮ ኤርትራ ብተወፋይነት ኣብ ምምራሕ ስለዘሕለፈቶ ድማ፡ ኣብ ኣእምሮ ደቀንስትዮ ሃገርና ፍሉይ ቦታን ዝኽርን ኣለዋ። ኣብ’ዚ ግዜ’ዚ፡ ሚኒስተር ዕዮን ማሕበራዊ ድሕነትን ብምዃን ንህዝባን ሃገርን ተገልግል ኣላ – ወ/ሮ ልኡል ገብርኣብ። መጽሔት ኣግእዞ፡ መበል 40 ዓመት ምምስራት ሃማደኤ ኣጋጣሚ ብምግባር፡ ነዛ ኣደን ሓፍትን፡ ተጋዳሊትን መራሒትን ዝዀነት ገዲምን ውፍይትን ጓለንስተይቲ፡ ክብርቲ ጋሻኣ ጌራታ ኣላ – ሰናይ ንባብ፦


text:
Sundsvall
ናይ መጠረሽታ ዝተሓደሰሉ፡ 14 12 2020
ሱንድስቫል ኣብ ሞንጎ ክልተ ጎቦታትን፣ ወሓይዝ ኢንዳልን ዩንጋን እትርከብ ጽቡቕ ኣቀማምጣ ዘለዋ ኣብ ማእከላይ ቦታ ሽወደን ትርከብ። ኣብ ሕምብርቲ ከተማ ሱንድስቫል ብባህላዊ ዝኽሪ ዝልለ ጽቡቓት ብእምኒ ዝተሰርሑ ህንጻታትን ብርክት ዝበለ ትሕዝቶ ኣብያተ መግብን ድኳናትን ይርከቡ። ብተወሳኺ ኣብያተ ትምህርትን ኣብ ዝተፈላለዩ ጽፍሕታት ዝርከቡ ትምህርትን ኣለዉዋ። ንዝለዓለ ትምህርቲ ዝምልከት ኣብዚ እዋንዚ ኣብ ሱንድስቫል እናዓበየ ዝመጽእ ዘሎን ብዙሕ ዓይነት ትምህርቲ ዘአንግድን ሚት ኡኒቨርሲተት ይርከብ።
ሓበሬታ ብዛዕባ ምምሕዳር ከተማ
ብዝሒ-ህዝቢ97,633
ስፍሓት መሬት4,446 ኪሜ²
ርሕቐት ካብ ዓበይቲ ከተማታት
- Östersund 190 ኪሜ
- Gävle 210 ኪሜ
- Umeå 260 ኪሜ
- Uppsala 310 ኪሜ
- Stockholm 380 ኪሜ
ሱንድስቫል ዝተፈላለየ ትሕዝቶ ዘለዎም ባህላዊ ንጥፈታትን ምድላዋትን ተአንግድ። ዓመታዊ ኣብ ብዙሓት ዓውድታት ብርክት ዝበሉ ፌስቲቫላት ይዳለዉ። ኣብ ስፖርትን ባህልን ክነጥፍ ንዝደሊ ብርክት ዝበሉ ማሕበራት እውን ይርከቡ። ሰሜን ካብ ሱንድስቫል ቢርስታ ዝበሃል ካብ ሽወደን ካብቶም ዝዓበዩ ናይ ንግዲ ከባብታት ይርከብ።
መንበሪ-ገዛ
ብዙሓት ዓይነት ኣባይቲ ኣለዉ፣ ከም ኣብነት ናይ ባዕልኻ ቪላ፣ ራድሁስ ወይከኣ ህንጻ ኣባይቲ። ራድሁስን ናይ ህንጻ ኣባይትን ባዕልኻ ትውንኖም ወይ ከኣ ናይ ክራይ ኣባይቲ ክኾኑ ይኽእሉ። ኣብ ውሽጢ ምምሕዳር ሱንድስቫል ሚትሄም ዝበሃል ኣብ ማእከል ሱንድስቫልን ካብ ከተማ ፍንትት ዝበሉ ከባብታትን ኣባይቲ ዘለውዎ ናይ ምምሕዳር ትካል ኣባይቲ ኣሎ። ነኣሽቱን ቁሩብ ዕብይ ዝበሉን ኣባይቲ ዘካርዩ ናይ ብሕቲ ትካላት እውን ኣለዉ። ኣብ መርበብ ሓበሬታ ምምሕዳር ሱንድስቫል መዝገብ ኣብ ሱንድስቫል ዝርከቡ ትካላት ኣባይትን ደላሎን ምስ ሓበሬትኦም ይርከብ።
ካልእ ቋንቋታት ዝዛረቡ ተቐማጦ መን ኣለዉ ኣብቲ ቦታ
ኣብ ምምሕዳር ሱንድስቫል ብሀይካ ቋንቋ ሽወደን ብርክት ዝበሉ ዝተፈላለዩ ቋንቋታት ይዝረቡ። ገለ ካብቶም ዓበይቲ ናይ ቋንቋ ግጅለታት፣ ቋንቋታት ፊንላንድ፣ ታይ፣ ዓረብኛ፣ ትግርኛ፣ ሶማልኛ፣ ዳሪ/ፋርሲ፣ ሩስያ፣ ፈረንሳይ፣ ስዋሂሊ፣ እንግሊዘኛ፣ ስፐይንን ሰርቦክሮኣት እዮም።
ማሕበራትን ምትእኻባትን
ኣብ ምምሕዳር ሱንድስቫልል ብዙሓት ማሕበር ኣለዋ፣ ብዙሓት ካብኣተን ኣብ ስፖርት ወይ ከኣ ባህሊ ይነጥፋ። ኣብ መርበብ ሓበሬታ ዘለዋ ማሕበራት ንምልላይ ዝሕግዝ መዝገብ ማሕበራት ኣብ ሱንድስቫል ኣሎ። ምምሕዳር ሱንድስቫል ምስ ናይ ወለንታ ማሕበራት ናይ ቀረባ ምትሕብባር ኣለዋ።
ቤት ንባብ ኣብ ማእከል ሱንድስቫልን ካብ ከተማ ፍንትት ኢሎም ዝርከቡ ከባብታት ኣልንአ፣ ዩስታዳለን፣ ቡስቬድያን፣ ግራንሉሆልም፣ ሸንስባርይ፣ ናክስታ፣ ሸንስሙን፣ ኢንዳል፣ ክቪስለቢ፣ ማትፎሽን ስተደን ይርከብ። ብተወሳኺ ብኣውቶቡስ ናብ ዝተፈላለዩ ከባቢታት ምምሕዳር ዝንቀሳቐስ ቤት ንባብ እውን ኣሎ። ኣብ ቤት ንባብ ዝተወሰነ ኢንተርኔት ናይ ምጥቃም ዕድላት እውን ኣሎ።
ክፍሊ ውህደት/ሕብረት ናት ምምሕዳር ኣብ ናይታ ከተማ ሴንትሩም ይርከብ። ኣብዚ ብምምጻእ ሓገዝን ምኽርን ክትረክብ ይከኣል እዩ።
ሰሜን ካብ ሱንድስቫል ቢርስታ ዝበሃል ሓደ ኣብ ሽወደን ካብቶም ዝዓበዩ ናይ ንግዲ ማእከል ይርከብ። ኣብ ዝበዝሑ ካብ ከተማ ፍንትት ኢሎም ዝርከቡ ከባቢታት ሱንድስቫል ህዝባዊ ኣገልግሎትን ድኳናትን ኣለዉ። ኣብ ኣብ ማእከል ከተማ ሱንድስቫልን ዝተወሰኑ ካብ ከተማ ፍንትት ኢሎም ዝርከቡ ከባቢታትን ዓበይትን ንእስ ዝበሉን ድኳናት ሓራጅ ኣለዉ።
ኣብቲ ከባቢ ብቐረባ እንታይ ይርከብ
ኣብ ማእከል ከተማ ሱንድስቫል ዝተፈላለየ ትሕዝቶ ዘለወን ኣብያተ መግብን ድኳናትን ኣለዋ። ኣብዚ ዝተፈላለዩ መንግስታውያን ትካላት ከም በዓል ኣታዊ ውሽጢ ሃገር፣ ቤት ጽሕፈት ዕዮን ካሳ ውሕስነትን ይርከቡ። ብዙሓት መንግስታውያን ትካላት ማእከላይ ቤት ጽሕፈተን ኣብ ሱንድስቫል ይርከብ ንኣብነት CSN ናይ ትምህርቲ ልቓሕ ንላዕለዋይን ናይ ዩኒቨርሲቲ ትምህርትን ዘማሓድር።
ኣገልጎት ክንክን ወይ ሕብሐባ ቆልዑ
"ኣብ ሱንድስቫል ኩሎም ኣብ ሞንጎ ሓደን ሓሙሽተን ዝዕድመኦም ህጻናት ኣብ መዋእለ ህጻናት፣ ኣብ ናይ ግለሰባት መንበሪ ዝወሃብ መዋእለ ህጻናትን ክፉት መዋእለ ህጻናትን ቦታ ይወሃቦም። ክፉት መዋእለ ህጻናት ምስ ደቆም ኣብ ገዛ ዝውዕሉ ወለዲ ዝዓለመ ኮይኑ ቦታ ምሕታት ግን ኣየድልን እዩ። መዋእለ ህጻናት ኣብ ኩሉ ከባብታት ምምሕዳር ኣለዉ። ፍልይ ዝበለ ዝምባለ ዘለዎም መዋእለ ህጻናት ኣለዉ ኣብ ምምሕዳር ኣስታት 100 ዝኾኑ መዋእለ ህጻናት ኣለዉ።
"
መባእታ ኣብያተ ትምህርትን ካልኣይ ደረጃ ኣብያተ ትምህርትን
ክፍሊ ቅድሚ ስሩዕ ትምህርቲ
ህጻን 6 ዓመት ምስ መልአ ናይ ምምሕዳር ቤት ትምህርቲ ንውላድካ ኣብ ክፍሊ ቅድሚ ስሩዕ ትምህርቲ ቦታ የዳልወሉ። ኣብ ክፍሊ ቅድሚ ስሩዕ ትምህርቲ ምኻድ ብወለንታን መሰል ኩሎም ደቂ 6 ዓመት ህጻናትን እዩ። ቅድሚ ስሩዕ ትምህርትን ድሕሪኡን ውላድካ ክጸንሓሉ ዝኽእል ቦታ እውን ኣሎ።
መባእታ ቤት ትምህርቲ
ኣብ ሞንጎ 7ን 16ን ዓመት ተማሃሮ ኣብ ናይ መባእታ ቤት ትምህርቲ ን9 ዓመት ይኸዱ። ኩሎም ተመሃሮ ኣብ መባእታ ቤት ትምህርቲ ክኸዱ ኣለዎም። ኣብ ሱንድስቫል ኣስታት 35 ናይ ምምሕዳር ናይ መባእታ ቤት ትምህርቲ ኣለዉ ገለ ካብኣቶም ፍልይ ዝበለ ዝምባለታት ኣለዎም። ገለ ካብ ኣብያተ ትምህርቲ ን ኣሽቱ ክኾኑ ከለዉ ገለ ከኣ ዓበይቲ ኮይኖም ኣብ ገለ እዋናት 9 ናይ ትምህርቲ ዓመታት ኣብ ሓደ ቤት ትምህርቲ። ካብ ምምሕዳር ወጻኢ ዝመሓደሩ ናይ ብሕቲ ኣብያተ ትምህርቲ እውን ኣለዉ።
ቤት ትምህርቲ ካልኣይ ደረጃ
ካብ 16 ዓመት ንዝቕጽሉ 3 ዓመታት ተመሃሮ ኣብ ናይ ካልኣይ ደረጃ ቤት ትምህርቲ ይኸዱ። ኣብ ሱንድስቫል ብዙሓት መደባት ትምህርቲ ኣለዉ። ብመገዲ ዝተወሰኑ መደባት ትምህርቲ ተመሃሮ ንሞያ ቅሩባት ይኾኑ። ኩሎም መደባት ትምህርቲ ካልኣይ ደረጃ ብዝተፈላለየ መንገዲ ንምቕጻል ላዕለዋይን ናይ ዩኒቨርሲቲን ትምህርትን ዕድላት ይህቡ። ብምምሕዳር ሱንድስቫል ዝመሓደሩ ናይ ካልኣይ ደረጃ ኣብያተ ትምህርትን ካብ ምምሕዳር ወጻኢ ዝመሓደሩ ናይ ካልኣይ ደረጃ ኣብያተ ትምህርትን ኣለዉ።
ማዕረ ማዕረ ስሩዕ/መደበኛ ትምህርቲ ተመሃሮ ኣብ ብምምሕዳር ዝዳሎ ብወለንታ ዝግበር ንጥፈታት ባህላዊ ቤት ትምህርቲ ክሳተፉ እውን ይኽእሉ እዮም። ተመሃሮ ኣብ ትርፊ ግዜኦም ኣብ ስነጥበብን ናይ ፈጠራ ንጥፈታትን ክሳተፉ ይኽእሎ እዮም።
ዕድላት ትምህርቲ
Sfi
ኣብ ሱንድስቫል ምዝጉብ እንተደኣ ኮንካን፣ ሽወደን ቋንቋ ኣደኻ እንተዘይኮይኑ፣ መሰረታዊ ትምህርቲ ቋንቋ ሽወደን ንወጻእተኛታት (sfi) ክትረክብ ትኽእል ኢኻ። sfi ክትመሃር ከለኻ መሰረታት ቋንቋ ሽወደንን ምስ ደረጃኻ ዝኸይድ ህርመት ስልጠና/ልምምድ ትረክብ ኢኻ።
ትምህርቲ ንዓበይቲ
ኣብ ሱንድስቫል ንዓበይቲ ዝኾኑ ብርክት ዝበሉ ናይ ዓበይቲ ትምህርቲ ኣለዉ።
ዩኒቨርሲቲ
ኣብ ሱንድስቫል ሰፊሕ ትሕዝቶ ኮርሳትን መደባትን ዘለዎ ሚትኡኒቨርሲተት ዝበሃል ኣሎ።
ኣገልጎት ጥዕና
ኣብ ሱንድስቫል ንህጹጽን ምዕቡል ክንክን ጥዕናን ኣገልግሎት ዝህብ ናይ ዞባ ቬስተርኖርላንድ ሆስፒታል ኣሎ።
ኣብ ማእከል ሱንድስቫልን ካብ ከተማ ፍንትት ኢሎም ዝርከቡ ከባቢታት: ሸንስባርይ፣ ግራንሉ፣ ሊደን፣ ማትፎሽ፣ ናክስታ፣ ዩስታዳለን፣ ስተድአ፣ St ኡሎፍ፣ ሸንስሙን፣ ኣልንአ፣ ንዩርኡንዳን ሲድሸንን ናይ ጥዕናን ክንክንን ማእከላት ኣለዋ። እተን ናይ ሕክምናን ናይ ክንክን ማእከላትን ብዞባ ቬስተርኖርላንድ ወይ ከኣ ናይ ብሕቲ ናይ ሕክምና ትካላትን እየን ዝመሓደራ።
ሓኪም ስንን ሕክምና ስንን ኣብ ብዙሓት ቦታታት ማእከላይ ክፍሊ ከተማን ካብ ከተማ ፍንትት ኢሎም ዝርከቡ ከባቢታትን ኣለዉ። ሕክምና ስኒ ናይዚ ዞባ ህዝባዊ ሕክምና ስንን ናይ ብሕቲ ትካላት ሕክምና ስንን ኣለዉ።
ናይ ቋንቋ ድግፍ-ተርጓሚ ምርካብ
ምስ ምምሕዳር፣ ሕክምና ወይ ከኣ ካልእ ትካል ኣብ እትገብሮም ርክባት ናይ ቶርጓማይ ደገፍ ምስ ዘድልየካ ቶርጓማይ ናይ ምቕራብ ሓላፍነት ናይተን ትካላት እዩ። ኣብ ሱንድስቫል ምስ ቶርጎምቲ ዝግበር ቆጸራ ምስ ናይ ምምሕዳር ኣገልግሎት ተርጎምቲ ይግበር ዝቑጸሩ ቶርጎምቲ ትምህርቲ ዘለዎም፣ ዝተፈተኑን ብቑዓት ዝኾኑን እዮም። ቅድሚ ቆጸራኻ ሃገዝ ቶርጓማይ ከምዘድልየካ ኣቐዲምካ ክትሕብር ከምዘለካ ዘክር። ኩሎም ቶርጎምቲ ሚስጢር ናይ ምዕቃብ ሓላፍነት/ግድነት ኣለዎም።
ኣገልግሎት መጎዓዝያ
ኣብ ሱንድስቫል ጽቡቕ ኣገልግሎት ዝህብ መጓዓዝያ ኣውቶቡሳት ኣብ ውሽጢ ምምሕዳር ሱንድስቫልን ካብን ናብን ጥቓ ሱንድስቫል ዝርከባ ምምሕዳራትን ኣሎ። እተን ኣውቶቡሳት ካብ ሕምብርቲ መዕረፊ ኣውቶቡሳት ማእከላይ ቦታ ሱንድስቫል ይብገሳ።
ሱንድስቫል ሓንቲ ምችእቲ ናብ ብሽክለታ ከተማ ንምግባር ቅድሚ ዓመታት ዝጀመረ ናይ ምዕባለ ስራሓት ይካየድ ኣሎ ኣብዚ ምምሕዳር ምዕቡል ዝኾነ ናይ ብሽክለታ ትሕተ ቅርጺ ይርከብ።
ንርሕቕ ዝበለ መገሻ ብዘይካ ኣውቶቡሳት ብባቡርን ብነፈርትን ናይ ምጋሽ ተኽእሎታት እውን ኣሎ።
መዕርፎ ነፈርቲ ሱንድስቫል ቲምሮ ኤየርፖርት ኣስታት 15 ኪሎመተር ንሴሜን ኣብ ምምሕዳር ቲምሮ ይርከብ። ናይ ውሽጢ ሃገር በረራ ናብ ስቶክሆልምን የተቦርይን ኣብ ገለ እዋናት ውን ናይ ቻርተር ትራፊክ ካብኡ ይብገስ።
ብመገዲ ባቡር ንሰሜን፣ ደቡብን ምዕራብን ካብ መዕረፊ ባቡራት ሱንድስቫል ክትገይሽ ትኽእል።
መገዲታት ኤውሮፓ E4ን E14ን ንሰሜን፣ ደቡብ ከምኡ ውን ምዕራብ ንመኪናን መጓዓዝያ ኣውቶቡስን የገልግሉ። ንመጓዓዝያ መኪናን ኣውቶቡሳትን ዘገልግሉን ናብ ጎረባብቲ ከተማታት ዝወስዱን ካልኦት ዓበይትን ንእስ ዝበሉ ጽርግያታትን እውን ኣለዉ።
ስራሕን ትካላት ናይ ምምስራት ተኽእሎታትን
ኣብ'ዚ ከተማ ይኹን ኣብቲ ከባቢ ኣብ ዝርከባ ከተማታት፡ ብርክት ዝበሉ ዓበይትን ነኣሽቱን ወሃብቲ-ስራሕ ይርከቡ። ኣብዚ ከባቢ ዘለዉ ክፍቲ ናይ ስራሕ-ቦታታት ንምርኣይ ኣብ ማእተዊ ናይ'ዚ ሓበሬታ ''ክፍቲ ናይ ስራሕ ቦታታት'' ኣብ ትሕቲ ዝብል ኣርእስቲ ትረኽብዎ። እቶም ናይ ባዕልኹም ትካል ክትጅምሩ እትሓስቡ ሰባት፡ ኣብ መርበብ-ሓበሬታ ምምሕዳር ከተማ ነዓኹም ዝኸውን ኣገዳሲ ሓበሬታ ትረኽቡ።


text:
Munkedal
ናይ መጠረሽታ ዝተሓደሰሉ፡ 21 11 2019
ሙንከዳል - ዝበዝሐ ካብ ሂወት! ናይ ሙንክዳል ኮሙን ካብቲ ንዞባ ቡሁስሌን ልሙድ ዝኾነ ዘደንቕ ካብ ፍራያም ጐላጕል በሪኹ ዝወጸ ጎቦታ ካሳብ እቲ ናይ ጎቦታት በረኻን ቃድራ መሬትን ዝተፈላለየ ተፈጥሮ ኣሎዎ።
ሓበሬታ ብዛዕባ ምምሕዳር ከተማ
ብዝሒ-ህዝቢ10,535
ስፍሓት መሬት634 ኪሜ²
ርሕቐት ካብ ዓበይቲ ከተማታት
- Uddevalla 27 ኪሜ
- Trollhättan 55 ኪሜ
- Göteborg 98 ኪሜ
- Oslo 195 ኪሜ
- Köpenhamn 412 ኪሜ
ስእሊ፡ ያን-ኡሉፍ ካርልሶን።
ኣብ ናይ ሙንክዳል ኮሙን ናብ ኵሉ ቀረባ እዩ። ናብ ዮተቦርይ ብማኪና ሓደ ሰዓት፣ ናብ ኦስሎ ክልተ ሰዓት ከምኡ'ን ንሾፐንሃምን 4,5 ሰዓት ይወስደልካ። ናብቲ ገማግም ባሕሪ ብ30 ደቓይቕ ትበጽሕ። ዘደንቕ ጸምጸም በረኻ ከተስተማቕር እንተ ደሊኻ መብዛሕትኡ ግዜ ካብ ማዕጾኻ ምውጻእ ጥራይ እኹል እዩ።
መንበሪ-ገዛ
ሙንከዳል ኮሙን ገጠራዊ ኮሙን ኮይኑ ብዙሕ ቪላን ናይ ሕርሻ መሬትን ኣለዎ፡ ከምኡውን ኣብቲ ወረዳታትና ቪላን ኣፓርትማን ኣሎ
ካልእ ቋንቋታት ዝዛረቡ ተቐማጦ መን ኣለዉ ኣብቲ ቦታ
ሽወደንን እንግሊዝን። ናይ ሓደስቲ መጻእቲ ቋንቋታት፣ ዓረብ፡ ፋርስ፡ ትግርኛ፡ ዳሪ፡ ፓንጃብ፡ ሶማሊ፡ ሮማኒ፡ ሉጋንዳ
ማሕበራትን ምትእኻባትን
ኣብ ሙንክዳል ኮሙን ብዙሕ ናይ ትርፊ ግዜ መዘናግዒ ኣማራጺታት ኣሎና። ኣብዚ፡ እቶም ኣዚዮም ኣብ ስፖርት ልሙዳት ዝኾኑ ከም ጎልፍ፡ ምግላብ፡ ናይ ህጻናት ጂምናስቲክ፡ ናይ ምንቅስቓስ ጂምናስቲክ፡ ናይ ገዛ ኵዕሶን ሆኪን ወዘተ. ይርከቡ። ከምኡውን ብዙሕ ናይ መጽናዕቲ ፈደርሽን፡ ባህላውያን ማሕበራት፡ ናይ ሓገዝ ውድባትን ሃይማኖታውያን ማሕበራትን። ነዚኣቶም ንምርካብ እቲ ዝቐለለ መገዲ፡ ምድዋል እዩ። ናታቶም ቍጽሪ ተለፎን ኣብቲ ናይቲ ኮሙን መርበብ ኢንተርነት ትረኽቦ።
ስእሊ፡ ቶብያስ ርይድበርይ
ኣብቲ ከባቢ ብቐረባ እንታይ ይርከብ
ዲንግለ
ንግዳዊ ኣገልግሎት፣ ኢካ፡ (ሎተሪ ቲከት መሸጢ፡ መውጽኢት ገንዘብ)፡ እንዳ በንዚና፡ እንዳ ፒሳታት፡ እንዳ ቀምቃማይ።
ሀደካስ፣
ንግዳዊ ኣገልግሎት፣ ናይ መግቢ ቡቲክ (ምብጽጻሕ ባኮ/ኮሊ፡ ወኪል መስተ)፡ ናይ ምቾት ቡቲክ (ወኪል ፋርማሲ፡ እንዳ ፒሳ)፡ እንዳ በንዚና።
ሃለቫድስሆልም
ንግዳዊ ኣገልግሎት፣ ኢካ (ፖስታ፡ ደረቕ ሕጽቦ፡ መውጽኢት ገንዘብ፡ ቲከት ኣውቶቡስ)፡ እንዳ በንዚና (ምብጽጻሕ ፖስታ፡ ካሳዪሮ፡ ወኪል ሎተሪ) ናይ ዙረት ኣጕዶ፡ መዐሸጊ ማኪና ገዛ።
ሙንከዳል
ንግዳዊ ኣገልግሎት፣ ኢካ (ፖስታ፡(ምብጽጻሕ ፖስታ፡ መውጽኢት ገንዘብ)፡ ኩፕ፡ (መውጽኢት ገንዘብ) ሀምሾፕ። ናይ ምቾት ቡቲክ፡ እንዳ ፒሳ፡ ባንክ፡ እንዳ ነዳዲ፡ ኪዮስክን መጻወት ሎቶርያን (ካሳ ዪሮ)፡ ወኪል መስተ፡ መጸገን መኻይን፡ ሕጽቦ ማኪና፡ እንዳ ክዳውንቲ፡ እንዳባኒ፡ እንዳ መነጽር፡ ቀምቃማይ፡ እንዳ ዕምባባ፡ ኣቕሑ ህንጻ፡ ራድዮን ቲቪን ቡቲክ፡ ናይ ገዛ ናውቲ፡ ሰከንድሃንድ፡ ሓራጅ ወዘተ።
ስእሊ፡ ያን-ኡሉፍ ካርልሶን።
ኣብ ቀረባ፣ 24 ሰዓታት ዚኽፈት ራስታ ሆቢ ቡቲክ፡ ሞተልን እንዳ ነዳድን (ጋዝን ኤለትሪክን ከይተረፈ) (ኣብ መንጎ ዲንግለን ሙንከዳልን ይርከብ)፡ ኢከያን ቶርፕ ሾፕሰንትሩምን (ኡደቫላ ኮሙን)፡ ታኑም ማእከል ዕዳጋ፡ (ናይ ታኑም ኮሙን)
ኣገልጎት ክንክን ወይ ሕብሐባ ቆልዑ
ኣብ ሙንከዳል ኮሙን ኣብ ብዙሕ ቦታታት፡ ኣጸደ ህጻናትን ኣጸደህጻናት ስድራቤትን/ትምህርታዊ ክንክንን ኣሎ። ኣብ ከተማታት ሙንከዳል ክፉት ኣጸደ ህጻናትውን ኣሎ
መባእታ ኣብያተ ትምህርትን ካልኣይ ደረጃ ኣብያተ ትምህርትን
ኣብ ሙንከዳል ኮሙን፡ ትምህርቲ እቲ ቀዳምነት ዝወሃቦ ንጥፈት እዩ። እቲ ኮሙን ንኣዝዩ ዝለዓለ ደረጃ ትምህርቲ ይጥምት። ቅድመ-ቤትትምህርትን መባእታዊ ቤትትምህርትን 6ይ ክፍልን ኣብ ዲንግለ ሃለቫድስሆልምን ኣብ ሙንከዳል ድማ ኣብ ኣርባዕተ ቦታታት ይርከብ። እቲ ላዕለዋይ ደረጃ ትምህርቲ ኩንግስማርክስኩላን 7ይ-9ይ ክፍሊ ይጥርንፍ። ኣብ ሰርብይግደን ቅድመ-ትምህርቲ ክላስ ኣሎ፡ ኣብ ሀደካስ ድማ ክሳዕ 6ይ ክፍሊ ዚኸይድ መባእታዊ ቤትትምህርቲ ኣሎ።
እቲ ናይ ኡደቫላ ካልኣይ ደረጃ ቤትትምህርቲ ከም ናይ መንእስያት ቤትትምህርቲ መጠን ሰፊሕ ናይ መደባት ኣማራጺታት ኣለዎ። ይኹንምበር ምስ ፍርያት ወረቐት ኣርክቲት ፐይፐር ኦ.ቤ፡ ከምኡውን ምስ ተክኒካዊ መስርሕ ካልኣይ ደረጃ ቤትትምህርቲ እተኣሳሰረ ካልኣይ ደረጃ ቤትትምህርቲ ኣሎ። ንሱ ድማ ኣብ ናይ ተክኒካዊ መስርሕ ኢንዱስትሪ ናይ ሞያ ስልጠና ይህብ። እቲ ካልኣይ ደረጃ ቤትትምርህቲ ምስ ናይ ኩንስካፕስ ሁስ ኮምቩክስ እተኣሳሰረ ውልቃዊ መደባት ኣለዎ። ኣብ ሙንከዳል ፍሉይ ቤትትምህርትን ፍሉይ ካልኣይ ደረጃ ቤትትምህርትን ይርከብ።
ዕድላት ትምህርቲ
እቲ ኣብ ናይ ሙንከዳል ኩንስካፐንስ ሁስ ዘሎ ኮሙናዊ ትምህርቲ ኣባጽሕ፡ ኮምቩክስ፡ ብኹሉ ደረጃታት ካብ መባእታዊ ትምህርቲ ንኣባጽሕ ክሳብ ኮለጃዊን ዩኒቨርሲታውን ትምህርቲ፡ ከምኡውን ኤስኤፍኢ ማለት ቋንቋ ሽወደን ንስደተኛታት የዳሉ።
ኣገልጎት ጥዕና
ናይ ጥዕናን ክንክንን ክሊኒክ ኣብ ሙንከዳል ኮሙን
ዲንግለ፣ ዞባዊ ነርስ ክሊኒክ፡ ሕኪም ስኒ፡ ቨተሪናሪ (ሓኪም እንስሳ)
ሀደካስ፣ ዞባዊ ነርስ ክሊኒክ
ሃለቫድስሆልም፣ ሓኪም ስኒ
ሙንከዳል፡ ማእከል ጥዕና፡ ናይ ኣደታት ማእከል ጥዕና (MVC) ናይ ህጻናት ማእከል ጥዕና (BVC)፡ ፋርማሲ፡ ሓኪም ስኒ።
ኣብቲ ከባቢ
ህጹጽ ረድኤት፣ ነል፡ ትሮልሃተን
ህጹጽ ረድኤት (ዓጽምን ዓይንን)፣ ኡደቫላ ሆስፒታል
ህጹጽ ረድኤት ማእከል፣ ሊሰኪል ረፈራል
ናይ ቋንቋ ድግፍ-ተርጓሚ ምርካብ
ነቲ ናይ ሓደስቲ መጻእቲ ሓበሬታ ርኸቦ፣ informationnyanlanda@munkedal.se ከምኡውን 072-214 12 25 (ሰኑይ – ሓሙስ 8.30–11:00)
ኣገልግሎት መጎዓዝያ
መገዲ E6 ብምብራቕ ክፍሊ ሙንከዳል ኮሙን ይሓልፍ ነቲ ብመኻይን ዚግበር ምንቅስቓስ ትራፊክ ድማ ግሩም እዩ። ናይ ሓባር መጎዓዝያ ብቨስትራፊክ ዚካየድ ኮይኑ ባቡርን ኣውቶቡስን ዞባዊ መጎዓዝያን ይጥርንፍ።
ስራሕን ትካላት ናይ ምምስራት ተኽእሎታትን
እቲ ናይ ሙንከዳል ኢንዱስትርያዊ ህይወ በቲ Arctic Paper AB እተባህለ ፋብሪካ መፍረ ወረቐት እተዓብለለ እዩ። እቲ ኩባንያ ድማ ብዙሕ ሰራሕተኛታት ዘለዎ ኣብቲ ኮሙን እቲ ዝዓበየ እዩ። ነኣሽቱ ኩባንያታትውን ብብዝሒ ኣለዋ። ኣብዚ፡ ብዙሓት ናብ ንግድን ኣገልግሎትን ሰክቶር ኣገልግሎትን ይርከባ። ሙንከዳል ኮሙን ኣብ ግሩም ዝኾነ ምስ ቡሁስለን፡ ፊርስታድ ከባቢን ምስ ዮተቦሪን ዘራኽብ ናይ ባቡር መገዲ እያ እትርከብ።


text:
ኤርትራ ወደባ ንደቡብ ሱዳን ዝውዕል ናይ ምግቢ ረድኤት መራገፊ ክኸውን ፈቒዳ።ፕሮግራም ምግቢ ዓለም ንወደብ ኤርትራ ክጥቀም ካብ 2006 ጀሚሩ እዚ ንፈለማ ግዜ እዩ።
1,100 ሜትሪክ ቶን ናይ ምግቢ ረድኤት ዝፀዓነት ብተነፃፃሪ ንእሸተይ መርከብ ኣብ ወደብ ምፅዋዕ ኣብ መጀመሪያ ወርሒ ሰነ ምስተራገፈት እቲ ረድኤት ናብ ኮስቲ ሱዳን ተጋዒዙ’ሎ።
ኣብ ደቡብ ሱዳን ወሃቢት ቃል ፕሮግራም ምግቢ ዓልም ቻሊስ ሚክዶኖፍ ምሸላ ከም ሓደ ናይ ምግቢ ረድኤት ክኸውን ምስተገብረ ናብ ደቡብ ሱዳን ተጋዒዙ’ሎ።ዝሓለፈ ዓመት ካብ ዝተፈላለያ ሃገራት እቲ ዞባ 190 ሽሕ ሜትሪክ ቶን ኣብ ደቡብ ሱዳን ተኸፋፊሉ’ሎ።
ኣብ ደቡብ ሱዳን ዘሎ ኩነታት ኣዚዩ ዝተሓላለኸ ከቢድ ኩነት ከምዝኾነ ይዛረባ ሚክዶኖፍ።
ንሰን: "ኣዚዪ ዝተሓላለኸ ኩነታት እዩ ዘሎ።ከቢድ ሰብኣዊ ቅልውላው እዩ ኣጋጢሙ ዘሎ፤ዘድሊ ቀረብ ናብ ሰባት ንምልኣኽ እውን ኣፀጋሚ ቦታ እዩ" ኢለን።
ፕሮግራም ምግቢ ዓለም ነቲ ኣጋጢሙ ዘሎ ሰብኣዊ ቅልውላው ከባቢያዊ ምትሕብባር የድሊ እዩ ይብል።እቲ ትካል ወደባት ጅቡቲ፣ሞምባሳ ኬንያን ብምጥቃም ምግቢ ናብ ደቡብ ሱዳን ልኢኹ እዩ።ነፈርቲ እውን ካብ ኢትዮጵያ እናተልዓላ ኣብ ርሑቕ ከባቢታት ምግቢ ካብ ሰማይ ደርቢየን እየን።
ብምፅዋዕ ኣቢሉ ረድኤት ምቕራብ ዕዉት ከምዝነበረን ኣብቲ ኣዚዩ ፈታኒ ዝኾነ ከባቢ ካሊእ ኣማራፂ መንገዲ ከምዝኸውን ሚክዶኖፍ ይገልፃ።ንወደብ ምፅዋዕ ምጥቃም ኣብ ካልኦት መተሓላለፊታት ዘሎ ፅቕትቕጥ ክንኪ እዩ፤ወደብ ጁቡቲ ድማ ኣዚዩ ምፅቕቓጥ ዝበስሖ እዩ ኢለን።
ይኹን እምበር ሚክዶኖፍ: ምስ ካልኦት መተሓለፊታት ክነፃፀር ከሎ ብኤርትራ ዝልኣኽ ረድኤት ዘንጊዑ ከምዝበፅሕን ብዋጋ እውን ክባርን እዩ ይብላ።
ኤርትራ ኣብ 1991 ኣ/ፈ ነፃነታ ካብ እትእውጅ ጀሚሩ ምስ ሰብኣዊ ትካላት ወጥሪ ዝበዝሖ ርክባት እዩ ዘለዋ።
ኣብ ሓምለ 2005 ኣ/ፈ ናይ ዩናይትድ ስቴትስ ትካል ዓለምለኸ ልምዓት USAID ስርሑ ጠጠው ኣቢሉ ካብ ኤርትራ ክወፅእ ሓቲታ።ካልኦት ዓለምለኸ ትካላት እውን ኣብ 2006 ኣ/ፈ ካብታ ሃገር ሰጊጓተን።
ምፅዋዕ ክጥቀምሉ ምፍቃዳ ኤርትራ ማዕፁኣ ትኸፍት ከምዘላን ምስ ዓለም ፅምዶ ክህልዋ ድልየት ከምዘለዋን ዘርኢ መርትዖ እዩ ይብላ።
ኣስመራ ኣብዝርከብ ኤምባሲ ኤርትራ ሓላፊ ቆንሱላ ሉዊዝ ማዜል እዚ ነታ ሃገር ኩሉ ተዓዋቲ ዝኾነሉ/win-win/ ኩነታት ዝፈጥር እዩ ይብሉ።ኣብቲ ወደብን ኣብ ኢንዱስቱሪ መጎዓዚያን ስራሕ ናይ ምፍጣር ተኽእሎ ኣለዎ፣ዞባዊ ውህደት እውን ዘተባባዕ እዩ ይብል።
ማዜል ኣብ ናይቲ እምባሲ ናይ ፌስቡክ ገፅ ኣብ ዝፅሓፎ መልእኽቲ ሰብኣዊ ሓገዝ ኣብ ምቕራብ ኤርትራ ኣካል እቲ ፍታሕ እንተድኣ ኮይና ናይ ምግቢ ረድኤት ኣብ ደቡብ ሱዳን ክበፅሕ ይኽእል እዩ ይብሉ።
ምፅዋዕ ንከምዚ ዝበለ ስራሕ ንነዊሕ ግዜ ካብ ጥቕሚ ወፃኢ ኮይኑ ብምፅንሑ እቲ ፈተነ ኣድላዩ እዩ ነይሩ ይብላ ሚክዶኖፍ። " ናይቲ ወደብ መሳለጥያታት፣መሰረተ ልምዓት ኣባይትን መጎዓዚያን ከመይ ከምዝኾነ ክንፍትኖ ነይሩና" ድማ ኢለን ።
ሰበስልጣን ኤርትራ እቲ ሬድኤት ምግቢ ኣብ ምፅዋዕ ምርጋፉ ኣብ መንጎ ኤርትራን ደቡብ ሱዳንን ዝህሊ ርክብ ክዓቢ ዘኽእል እዩ ይብሉ።
ምንስቴር ሓበሬታ ኤርትራ ኣቶ የማነ ገብረመስቀል ካልኦት ዞባዊ ምትሕብባራት ይስርሐሎም ከምዘለውን 24 ሓምለ ኤርትራን ደቡብ ሱዳንን ኣብ መንጎ ክልቲአን ሃገራት ሰሙናዊ በረራ ክህሊ ናይ ስቪል ኣቪየሽን ስምምዕ ተፈራሪመን ኣለዋ ክብሉ ኣብ ቲዊተር ፅሒፎም ኣለው።


text:
ኤርትራ ንናይ ሱማሊያ ምርግጋእ ትጎድእ’ላ ይብል ብናይ ቤት ምኽሪ ፀጥታ ሕቡራት መንግስታት ኮሚቴ ተቖፃፃሪ ማዕቐባት ዝቐረበ ሪፖርት።እታ ዕፅውቲ ናይ ቀርኒ ኣፍሪካ ሃገር ኣብ ሱማሊያ ምስ ኣበጋዛትን/ዎርሎርድስ/ መራሕቲ ኣኽራሪ ጉጅለ ኣል-ሸባብን ሓዊሱ ምስ ረበሽቲ ጥቡቕ ርክብ ኣለዋ ክብል እቲ ናይ ክኢላትታ ጉጅለ ኸሲሱ።
እቲ ሪፓርት ንኣባላት ቤት ምኽሪ ፀጥታ ኣብ ዝቐረበሉ እዋን ኣብ ኢንተርኔት እውን ተለጢፉ ነይሩ።እንተኾነ ቀዋሚት ኣባል እቲ ቤት ምኽሪ ዝኾነት ሩስያ ንናይቲ ሪፖርት መደምደብታ ብወግዒ ተቓዊማቶ’ላ።እቲ ዓመታዊ ስነድ ንኸውይሕተም ገይራቶ’ላ።
ኣብ ሕቡራት መንግስታት ናይ ዩናይትድ ስቴትስ ምኽትል ኣምባሳደር ጀፍሪ ዲ ላውረንቲስ 15 ኣባላት ዝሓቖፈ ቤት ምኽሪ ፀጥታ እቲ ተቖፃፃሪ ኮሚቴ ብዝጠቐሶም ብገሊኦም ነጥብታት ኣዝዩ ተሻቒሉ’ሎ ምባሎም ኣገልግሎት ዜና ሮይተርስ ጠቒሱዎም።ኤርትራ ኣብቲ ዞባ ኣወንታዊ ጊደ ንኽትፃወት’ውን ፀዊዖም፤ዲ ላውረንቲስ።
ኣብ ሕቡራት መንግስታት ኣምባሳደር ኤርትራ ኣርኣያ ደስታ ብቴሌፎን ኣብዝሃብዎ ቃለ መጠይቕ ነቲ ሪፖርት ትርጉም ኣልቦ ኢሎምዎ ኣለው።መንግስቶም ንኣል-ሸባብ ወይ ኣንፃር ሓድሽ መንግስቲ ሱማሊያ ንዝዋጋእ ንዝኾነ ይኹን መራሕ ዓሌት ደጊፉ ኣይፈልጥን ኢሎም።’’ፌደራላዊ መንግስቲ ሱማሊያ ሰላምን ምርግጋእን ንኸስፍን ንደልዮ ኢና፤ኮላይ ሓድነታ።’’ መርገፂ መንግስቶም እዚ ስለዝኾነ ምስቲ መንግስቲ ንተሓባበር ኣለና፤ኢና ዘለና።ምስ ኣበጋዛት ንምርኻብ እውን ኣየድልየናን ኢሎም።
እቲ ናብ 500 ገፅ ዝፅጋዕ ሪፖርት ዝርዝር ጉዳያት ሒዙ’ሎ።’’ብምኽንያ ናይ ኤርትራ ዓለምለኸ ተነፅሎ ኣብ ውሽጢ እቲ መንግስቲ ዘይትሓጎሱ ምስ ምህላዎ ኣብ ሓድነት መሪሕነት ኤርትራ ምንቕቓዕ ኣሎ፣ብሃበ ተረኽበ ኣሽሓት ምእሳሮን ኣትሓሕዛ ካብ ዕደና ዝርከብ ሚሊዮናት ዶላር ግልፂ ዘይምዃኑን’’ ዝበሎም ዝሓዘ እዩ።
እቲ ጉጅለ ተቖፃፃሪ ማዕበል ስደት ኤርትራዊያን መናእሰይ የጋጥም ኣብዘለሉ እዋን ምንስቴር ሓበሬታ እታ ሃገር ሓዊሱ ኣብ ዝልዓለ ደረጃ ስልጣን ዝነበሩ እውን ምኽድዖም ይጠቅስ።
እቲ ጉጅለ ድርብ ረብሓ ዘለዎም ናውትታት ካብ ቻይና ናብ ኤርትራ ምእታዎም ዘረጋግፅ መርትዖ ረኺበ ኣለኹ እውን ኢሉ’ሎ።
ሩሲያ እቲ ሪፖርት ተቐባነት ንኸይህልዎ ምቀዋማ ዕግበቶም ገሊፆም ኣምባሳደር ኣርኣያ ደስታ።ናይቲ ኮሚቴ ስራሕ ጎደሎ ከምዘለዎ ብዙሓት ኣባላት እቲ ቤት ምኽሪ ከምዝተሰማምዑ’ውን ይገልፁ። ብሪታኒያ ሓዊሱ ምስቲ ሪፖርት ዘይሰማምዑ ብርክት ዝበሉ ኣባልት ቤት ምኽሪ ፀጥታ ኣለው ኢሎም።
እቲ ቤት ምኽሪ ነቲ ሪፖርት ኣብ ምስናድ ዝተጠቐምሉ ኣገባብን ናይ ድሕሪት ምኽንያት እቶም ፀሓፍትን ክምርምሮ ፀዊዖም ኣምባሳደር ደስታ።
መንግስቲ ኤርትራ ንኣል-ሸባብ ኣይድግፍን ክብል ብተደጋጋሚ ይነፅጎ።ነቲ ዓለምለኸ ድገፍ ዝነበሮ ዝሓለፈ መሰጋገሪ መንግስቲ ሞቓድሾ ምርግጋእ ንኸይህልዎ ብድሕሪት ትሰርሕ ነይራ ንዝብሉ ኽስታት እውን ይነፅጎ መንግስቲ ኤርትራ።
ኣብ 2009 ኣ/ፈ ኣብ ልዕሊኣ ዝተነበሩ ማዕቐባት ኣብ ሓሶት ዝተመስረቱ ስለዝኾኑ እቶም መቕፃዕትታት ክልዓሉ ኣልዎም ብምባል ክትሓትት ፀኒሓ’ላ።


text:
ወሃቢ ቃል ሕቡራት ሃገራት ኣብ ኢትዮጵያ ይምዕብል ዘሎ ሓድሽ ክስተት፣ ንመላእ ዞባ ቀርኒ ኣፍሪቃ ዝልክም ስለዝኾነ ኣሻቂሉና ኣሎ ኢሉ ።
ሚስተር ስተፋን ያሪክ ትማሊ ኣብ ዝሃቦ መግለጺ ‘ፍሉይ ልኡኽ ሕቡራት ሃገራት ዝኾነ ፓርፈይት ኦናንጋ ኣናያንጋ፣ ኣብ አዲስ አበባ ከምዝኣተወ ስሚዔ ኣለኹ። ምስ ኣብ ኢትዮጵያ ዘለው ዲፕሎማስያዊ ኮሚኒቲን ኢትዮጵያዊያንን ይዘራረብ ኣሎ። እቲ ግጭት ንክሃድእን ሓበሬታ ንምርካብን ይንቀሳቀስ ኣሎ ኢሉ።
ስቴፈን ያሪክ ‘ዋና ጸሓፊሕቡራት ሃገራት፣ በቲ ኣብ ክልል ትግራይ ኢትዮጵያ ውግእ ተላዒሉ ዝብል ሪፖርት ሻቅሎቶም ገሊጾም ኣለው። ነቲ ውጥረት ንምትህድዳእን እቲ ምስሕሓብ ብሰላማዊ ኣገባብ ንክፍታሕን ቅጽበታዊ ስጉምቲ ንክውሰድ’ውን ጸዊዖም። ኣገዳስነት ዝሃደአት ኢትዮጵያ ንዝዓበየ ዞባ ቀርኒ ኣፍሪቃ ዝህልዎ ረብሓ’ውን ኣተኩሮምሉ ኣለው። መንግስቲ ኢትዮጵያ፣ ሰላማዊን ውሑስን መጻኢ ንኩሎም ኢትዮጵያዊያን ንምምጻእ ንዝገብሮ ጻዕሪታት፣ ደገፍ ሕቡራት ሃገራትን ካልኦት መሻርኽትን ከምዝረክብ’ውን’ ኣረጋጊጾም።
ንሱ ወሲኹ፣ ዋና ጸሓፊ ሕቡራት ሃገራት፣ እቲ ግጭት ደው ዝብለሉ ኣገባብ ይሰርሓሉ ኣሎ ይብል።
ዋና ጸሓፊ ሕ/ሃ ምስ ኣቦ መንበር ኢጋድ ቀ/ሚ ሱዳን ዓብደላ ሃምዱክን ምስ ፍሉይ ልኡኾም ፓርፈያይ ኦናንጋን ኣብ ሕብረት ኣፍሪቃ ወካሊ ዋና ጸሓፊ ዝኾነት ሃና ሰርዋ ቲተህን ከምዝተዘራረቡን እቲ ዜና ሓቢሩ።


text:
መወከሲ ወይ ድማ ሪፈራል ሆስፒታል ዓይደር፡ ብሰንኪ ሕጽረት መግቢ ሕሙማን ኣብ ገዝኦም ክጸንሑ ምውሳኑ ኣገልግሎት ዜና ሮይተርስ ሓቢሩ።
ሰበ-መዚ'ቲ ሆስፒታል ኣብ ዝሓለፈ ሰሙን 240 ሕሙማት ናብ ገዝኦም ምስንባቶም ገሊጾም ኣለው ።
ሆስፒታል ዓይደር ዘጓነፎ ጸገም፣ ስለ ቀረብ ሰብኣዊ ሓገዛት ተባሂሉ፣ ባዕላዊ ምቁራጽ ተጻብኦ ዋላ’ውን እንተተወሰነ፣ ናብ’ቲ ክልል መጠን ዝኣቱ ረድኤት እኽሊ ክሳዕ ክንደይ ትሑት ከምዝኾነ ሓባሪ ኮይኑ ኣሎ።
ስሙ ክዕቀበሉ ዝሓተተ ሓደ በዓል ስልጣን’ቲ ሆስፒታል "ናይ ገዛእ ባዕሎም መግቢ እናዓደጉ ክሕከሙ ዝመረጹ 360 ሕሙማት ኣብ’ቲ ሆስፒታል ሎሚ’ውን ይሕከሙ ኣለው" ይብል።
ገለ ካብ’ቶም ንገዝኦም ዝተሰደዱ ሕሙማት፣ ሕማም ኣንቅጺን ዓባይ ሳዓልን ዝሓዞም፣ ከምኡ'ውን ሓደ ኤችኣይቪ/ኤይድስ ዘለዎ ወዲ 14 ዓመት መንእሰይ ይርከብዎም።
ኣብ ክፍሊ ሕክምና ኣደታትን ቆልዑን ዝሰርሕ ነርስ ቴድሮስ ፍስሃዬ "ሕሙማትን ኣለይቶምን፣ ጥምየት ስለዝኣተዎም ዝሓለፈ ሰሙን ንገዝኦም ክምለሱ ከምዝወሰኑ" ጠቂሱ። ብድሕሪኡ፣ ቴድሮስ፣ ኣብ ክፍልታት እናዞረ "ዝብላዕ መግቢ ስለዘየለ፣ ንገዛኹም ክትከዱ ትኽእሉ ኢኹም ከምዝበሎም" ትካል ዜና ሮይተርስ ገሊጹ።
ሓላፊ ፕሮግራም መግቢ ዓለም ጨንፈር ቀርኒ ኣፍሪቃ ሚካኤል ዳንፈርድ ብወገኑ "ምቁራጽ ተጻብኦ ካብ ዝትግበር ንደሓር፣ 71 መካይን ናብ ክልል ትግራይ ከምዝኣተዋን፣ ሳልሳይ ዙር ጽዕነት ዝሓዛ መካይን፣ ንክብገሳ ተቀሪበን ከምዘለዋ፣ ምስ ፌደራል መንግስቲ ኣጻፊፍና፣ ምስ ክልላት ንዘራረብ ኣለና" ከምዝበለ ዜና ሮይተርስ ጠቂሱ።
ብዛዕባ’ዚ ዜና’ዚ፣ ካብ ሚኒስትር ጥዕና ኢትዮጵያ ዶ/ር ሊያ ታደሰን፣ ኮምሽን ሃገራዊ ምክልኻል ሓደጋ ኣቶ ምትኩ ካሳን፣ ግብረ መልሲ ንምርካብ ዝተገብረ ጻዕሪ ኣይሰለጠን።


text:
መግለጺ ንዝኽሪ ሐርበኛ መምህር ኢብራሂም መሓመድ
መምህር ኢብራሂም መሓመድ ብዕለት 28 መስከረም 1947 ዓ.ም. ኣብ ኣስመራ ተወሊዱ። ናይ መባእታ ደረጃ ትምህርቱ ኣብ ኤርትራ ተማሂሩ፡ ናይ ማእከላይን ካላኣይን ደረጃ ትምህርቱ ኣብ ኢትዮጵያ (ኣብ ደሴን ኣብ ኣዲስ ኣበባን) ድሕሪ ምዝዛሙ፡ ኣብ ዩኒቨርሲቲ ቀዳማይ ሃይለሰላሴ ብጂኦግራፊ ብባችለር ዲግሪ ተመሪቑ (B.A in Geography. HaileSelassie I University, Addis Ababa, Ethiopia)። ናብ ዓዲ እንግሊዝ ብምኻድ ብማስትረይት ዲግሪ ተመሪቑ (M.A in Library and Information Science. Loughbrough University of Technology, UK)። ኣብ ኮተቤ ናይ መማሃራን ኮለጅን ኣስመራን ዩኒቨርስቲን ሓላፊ ቤት ንባብ ከምኡ’ውን ናይ ጂኦግራፊን ናይ ላይብረሪ ሳይንስን መምህር (Head of Library as well as Geography and Library Science lecturer) ኮይኑ ብተወፋይነትን ብኣብነትን ሰሪሑ። ብዝሓደሮ ከቢድ ሕማም ንልዕሊ ሓደ ዓመት ኣብ ትሕቲ ሕክምና ድሕሪ ምጽናሕ ብ 26 መጋቢት 2018 ዓ.ም. ኣብቲ ክእለየሉ ዝጸንሐ ሆስፒታል ዓሪፉ። መምህር ኢብራሂም መሓመድ ባዓል ሓዳርን ኣቦ 3 ቆልዑን እዩ ኔሩ።
መምህር ኢብራሂም ግድላት ናይ ምፍታሕ ድሌትን ክእለትን ዝውንን ኣብ ኣዝዩ ጽንኩር እዋናት ብፍሽኽታ ንጸጋማቱ ዝገጥም ሓያል ልቦና ዝውንን ግዱስ ኤርትራዊ እዩ ኔሩ። ኣብ ርእሲ’ዚ ፡ ሕልፍ ዝበለ ትዕግስትን ጽን ኢልካ ምስማዕን ካብ ቀንዲ መለለይታት መምህር ኢብራሂም እዮም። መምህር ኢብራሂም፡ ንደቂ ሰባት ብሓፈሻ ንኤርትራውያን ከኣ ብፍላይ ብኣውንታ ንምጽላው ዕድል ኣብ ዘጋጠሞ ግዜ፡ ማሕበራዊ ብድሆታት ንምፍታሕ እጃሙ ንምብርካት ብተወፋይነትን ብቕንዕናን ብምሉእ ዓቕሙ ንምግባር ድሕር ዘይብል ህርኩትን ግዱስን ኣብነታዊ ኤርትራዊ ዜጋ እዩ ኔሩ።
መምህር ኢብራሂም ሓደ ካብ መስረትቲ ዓለምለኸ ተበግሶ ኤርትራውያን ንምድንፋዕ ህዝባዊ ምንቅስቓስ እዩ። ዕረፍቲ ናይ መምህር ኢብራሂም ንኹሉ ደምበ ፍትሒ ኤርትራ ብሓፈሻ ንሓይሊ ዕማም ዓለምለኻዊ ተበግሶ ኸኣ ብፍላይ ሰፍ ዘይብል መተካእታ ዘይርከቦ ክሳራ እዩ፡፡ ኣባላት ዓለምለኻዊ ተበግሶ፡ ንስድራቤት መምህር ኢብራሂም ጽንዓት ይሃብኩም እንዳበልና ዝተሰማዓና ከቢድ ሓዘን ንገልጽ። ንሓውናን ብጻይናን መምህር ኢብራሂም ኣምላኽ አብ ገነቱ ይቀበሎ።
ሓይሊ ዕማም ዓለምለኻዊ ተበግሶ
Short URL: https://english.farajat.net/?p=10965


text:
ዘፈር ፍትሒ ኢትዮጵያ ገዛኢ ፓርቲ ከምበትሪን መፅቀጥን ክጥቀመሉ’ምበር፣ንዜጋታት ዘርብሕ ኣይኮነን ዝብል መግለፂ ኣውፂኡ ሰማያዊ ፓርቲ። ገዛኢ ፓርቲ ኢህወዴግ ዝመዘዞ መፅናዕታዊ ጉጅለ ብወገኑ፣ ኣብ’ቲ ዘፈር ጎሊሁ ዝራኣይ ጉድለታት ከምዘሎ ጠቂሱ።
ኣብ ኢትዮጵያ መሰላት ዜጋታት ዘረጋግፁ ሕገ-መንግስቲን ካልኦት ሕጊታትን ኣለው’ዮም፣ናይ ኣምስሉ እንተዘይኮይኑ ንመሰል ዜጋታት ዘረጋግፅ ኣይኮነን ይብል ሰማያዊ ፓርቲ።
እዚ ከምዚ’ሉ ከሎ፣ ኢህወዴግ ዘዋፈሮ ሓደ መፅናዕታዊ ጉጅለ ኣብ ዘፈር ፍትሒ ኢትዮጵያ ይኽሰት ኣሎ ንዝበሎ ፀገማት ኣብ’ዚ ቀረባ ንመራሕቲ’ቲ ግንባር ኣቅሪቡ’ሎ። ቀ/ሚ ኃይለማርያም ደሳለኝ ኣብ ዝመርሕዎ ኣኼባ ካብ ሞንጎ ዝተሰምዑ ገምጋማት ገሊኦም፣ዘፈር ፍትሒ፣ኪራይ ኣካብነት ብሰፊሑ ዝራኣይርሉ ዘፈር ኮይኑ ከምዘሎ ደምዲሙ’ሎ።
ዳያኑ ደንጉዮም ይመፁ፣መጋባእያ ተሰይሙ ከሎ ዳያኑ ደንጉዮም ይኣትው፣ ንዓማዊል ምክልባት፣ከቢድ ገበን ንዝፈፀሙ ኣፍኺስካ ምቅፃዕ፣ሰብ ጉዳይ፣ ጠበቃ ክቆፅሩ ከለው ዝሓትዎ ንመን ዳኛ ትፈልጥ? ዝብል ኮይኑ ኣሎ ይብል እቲ ዝቀረበ መፅናዕቲ።
ምሉእ ትሕዝቶ አብዚ ምስማዕ ይኸአል።


text:
ናይ ኣይ ቲ ፣ናይ ኢንተርኔት ክኢላ ንምዃን l'Îlde-France ዝውወሃብ ስልጠና
ምስ ኦፐን ክላስሩም OpenClassrooms
እንታይ ኢዩ?
እዚ ኣብ ኦን ኣይን ውይ ብ ኢንተሬር ዝኾነ ስልጠና እዚ፣ « ብ ናይ ዞባ Île-de-France ምስ ፖለምፕልዋ » ብምትሕባር ኮይኑ ፣ ካብ 7 ክሳብ 12 ኣዋርሕ እዩ።
እዚ መደብ ን ክትዋፈርዎ እትደልዩ ናይ ቀጻሊ ስራሕኩም፣ ኣዝዩ ዘስርሕ እዩ። ካብ እቶም 16 formations,ኣብ ቴትኩም ኴንኩም ብምክትታል፣ ሓድሻ ናይ ስራሕ ናይ ምቕያር ዕድል እውን ክኸስተልኩም ይኽእል ይኸውን እዩ።
- ፓይ ሮል ፣ ወይ ናይ ኣከፋፍላ ስርዓት Gestionnaire de paie
- ናይ ንግዲ ኣገባባትAttaché commercial
- ናይ ወብሳይት ኣማዕባሊ Développeur web / d'applications ንምዃን
ንምፍላጡ ኣገዳሲ!
ን ኽትምዝገቡ 3 ነገራት ምምላእ ይግብኣኩም:
> ኣብ ፖለምልዋ ምምዝጋብ
>ኣብ ኢልደፍራስ ምንባር Ile-de-France
> ወብ ካም ዘለዎ ኮምፑተር ምህላው፣ ን ዝሰርሕ ኢልተርኔት ምህላውን
ብዛዕባ እዚ ኣብ ፍረንች ኣንፎ ሓበሬታ ኣለኩም https://oc.cm/idf-refugies-info
ንመን ኢዩ ፧
ካብ 7 ክሳብ 12 ኣዋርሕ
ዞባ\ ዴባርትሞ
ካብ 7 ክሳብ 12 ኣዋርሕ
ዞባ\ ዴባርትሞ
ስለምንታይ እዩ እዚ ጉዳይ ኣገዳሲ ኾይኑ፧
ሓደ ስልጠና 100% ነጻን፣ እትኽፈልሉን
እቲ ብ ናይ ኢልደፍራንስ ናይ ፖለምፕልዋ እናተመወለ ዝወሃብ ስልጠና እዚ፣ (ን ኣብ ፖለምፕልዋ ዝተመዝገቡ ነበርቲ ኢልደፍራንስ ዝምልከት እዩ።).
ናይ ምኽፋል ተኽእሎ እውን ኣሎ ከከም እቲ ኩነታት ናይቲ ሰብ ኣብ ግምት ዘእተወ ኮይኑ ተመዲቡ ኣሎ።
ስራሕ ንምርካብ ዝሕግዘኩም፣ ስልጠና ንምርካብ
ኡሎም ስልተናታት ፣ ከም ናይ (titres RNCP de niveau Bac +2 à Bac +5). ናይ ዩኒቨርስቲ ዝዳረጉ እዮም ።
ብቕዓት ዘለዎ ስልጠና ን ምክፋል ምስ እትደልዩ፣ ኣብ ስራህኩም ዘዐውት ምህሮ ምእንቲ ክትቀስሙ ዝዓለም እዩ ስልጠናና።
ሓደ ስራኽ ዝርከበሉ ስልጠና ንምውሳድ
እቶም ሰብ ሞያ እቲ ዓውዲ ስልጠናን ንምርካብ ክሕግዝኹም እዮም
ከከም ዝሰማምዓኩም ናይ ስራሕ ሰዓታት ዝከይድ
እብ ቅድሚ ኮምፑተርኩም፣ ከይተንቀሳቐስኩም ። ሓድሽ ብቕዓትን፣ ክእለት ን ቀጻሊ ሞያኹም እተጥርይሉ ዕድል ተጠቐምሉ።
እቶም ሓገዝዝቲ ዶክሜንታት ወትሩ ኣብ መስመር እዮም.
ኣብ ዝጠዓመኩም እዋን፣ ባዕልኹም እትውጥንዎ ናይ ስራሕ መደብ
ን ነሲ ወከፍ ስልጠና ዝወሃብ ቅድመ ኹነት ዝተፈላለየ እዮ
- ገሊኦም ስልጠናታት ብዙሕ ቀጥዒ ዘይሓቱ እዮም (እዚ ማለት ብ ዘይ ዲፕሎም እውን፣ ክትጽንትሳተፍዎ ትኽእሉ ኢኹም) : ን ኣብነት Gestionnaire de paie ካምኡ እውን Data Analyst ዝፍለጥ ስልጠናታት
- ገለ ስልTeናታት ናይ ሃይስኩም፣ ወይ ናይ bac + 2 ou bac + 3 :ምስ ንግዲን፣ ሳይንሳዊ ዳታን ዝተተሓሓዘ Data Scientist ሰርቲፊኬት ዝጠልብ እዩ።
- እንተደኣ ፈረንሳ ቋንቋ ወለድኹም ዘይኮይኑ፣ ናይ ፈረንሳ ብቕዓትኩም B2 ክኸውን ኣለዎ
- ዝተወሰኑ ስልተናታት ንምስታፍ ቴክኒካዊ ብቕዓት ኣገዳሲ እዩ
እቲ ኩሉ ረቛሒታት ኣብዚ ዝርዝር ርከብዎ : https://oc.cm/idf-refugies-info
ብ ኸመይ ኣብርክቶይ ይሳተፍ
ሓበሬታ ኣኪብኩም ፣ ናይ ተለብ ሰነድኩም ስደዱ
1.ን ሓፈሻዊ ስልጠና ዝምልከትኣኼባ ንምስታፍ : https://app.livestorm.co/openclassrooms-1/e-learning
2. ዶክሜንትኹምንምርካብ :ነዚ ዝምልከት ዝያዳ ሓበሬታ ኣብ ረፍፍጂ ኣንፎ https://oc.cm/idf-refugies-info
- ዘድልየኩምዶክሜንታት ንምስዳድ
- ዝተፈላለየ፣ከም እኒ ፣
CV, ናይ ተበግሶ ደብዳቤን ናይ ስራሕ መደብኩምን ...)
- ብ ኦላይን ፣ ኣብ ቪድዮ፣ ምስ ሰብ መዚ እቲ ስራሕ ምርኻብን የድሊ


text:
ኣብዚ ቀረባ ሰሙናት ውሑዳት ውልቀ ሰባት ንሕጊ ቃለ ዓዋዲን ንግደ መሪሕነት ካህናት ኣብ ቤተክርስቲያንን ዝምልከት ዝወጸ ናይ ተቓውሞ ጽሑፍ ናብ መብዛሕትና መጺኡ ጥራይ ዘይኮነ፡ ኣብ ዝተፈላለያ መርበብ ሓበሬታን መራኸቢ ብዙሓንን ተዘርጊሑ ኢዩ። ካብዚ ሓሊፉ ኣብ መራኸቢ ብዙኃን ኣብ ፈቐዶኡ ተበቲኑ ንጉዳይ ቤተክርስቲያንን ንቤተክርስቲያንን ኣብ መድረኽ ናይ ዓለም መዛረቢ ምግባራ ካብ ሓደ ኣብ ሃይማኖት ኣለኹ ዝብል ሰብ ይትረፍ ክትሰምዖ፡ ሕልና ዘለዎ ዘይሓስቦ ኢዩ። ይኹንምበር እዚ ኣዝዩ ዘሕዝን ፍጻሜ ኮይኑስ ርኢናዮ'ኳ።
ኣብቲ ዝወጸ ናይ ተቓውሞ ደብዳቤ ከምዚ ዝስዕብ ይብለ።
"ካህን ኣቦ መንበር ናይ ሰበኻ ጉባኤ ኪኸውን ኣለዎ፡ ነፍስ ወከፍ ቤተክርስቲያን 15% ካብ ኩሉ ኣታዊታታ ንሃገረ ስብከት ትልእኽ፡ ዕሽር፡ ዋንነት ቤተክርስቲያን፡ ሃገረ ስብከት ናይ ግድን ኣብ ናይ ሰበኻ ጉባኤ ምርጫ ናይ ግድን ክሳተፍ (ዓቕሚ ቤተክርስቲያን ኣብ ግምት ዘየእተወ) ወዘተ ዝኣመሰሉ ዓበይቲ ትእዛዛት፥ ብግቡእ ዘይተኻታዕናሉን፡ ርእይቶና ክንህብ ዘይተፈቕደልናን፡ ምስዚ እንነብረሉ ሃገር ብሕጊ ዝጋራጨውን፡ ብናይ ሕጊ ክኢላታት ሰብ ሞያ እኹል መጽናዕቲ ዘይተገብረሉን ዘይተጻረየን፡ ካብ ኩሉ ከኣ ብኣባላት ናይ ነፍስ ወከፍ ቤተክርስቲያናትና ዝርርብ ዘይተገብረሉን ዘይተመያየጣሉን ስለዝኾነ "ትእዛዝ" ከምዝተዋህበ ደኣ ሰሚዕና እምበር ከምዘይተቐበልናዮ እንዳሓበርና፡ ንኣባላትና ከምታ ዝተነበበትን ዝተኣዘዘትን ፡ ከየጉደልናን ከይወሰኽናን ክንሕብሮም ምዃና ነፍልጠኩም።"
ኣብዛ ናይ ገለ ውልቀ ሰባት ናይ ኣድማ ደብዳቤ ዝቃወምዎ ዘለዉ ነጥብታት ጽማቕ ትሕዝቶ እዞም ዝስዕቡ ኢዮም። ማለት እቲ ተቓውሞ እዞም ኣብ ታሕቲ ተዘርዚሮም ዘለዉ ነጥብታት ከይትግበሩ ዝዓለመ ኢዩ።
ናይ ካህን ኣብ ሰበኻ ጉባኤ ኣቦ መንበር ምዃን
ንሃገረ ስብከት ዝኽፈል 15%
ወኪል ሃገረ ስብከት ኣብ ዝግበር ምርጫ ሰበኻ ጉባኤ ከምተዓዛቢ ምህላው
ዋንነት ቤተክርስቲያን
ብሕጊ ቃለ ዓዋዲ ምምራሕ
ዝብሉን ካልእ ቅሬታታትን ዝሓዘት ኢያ።
ቅድሚ ብዝርዝር ምርኣይና፡ እስከ ገለ ካብቲ ኣብዚ ጽሑፍ ተጠቒሱ ዘሎ ቃላት ንርአ። እዛ ጽሕፍቲ ዋላኳ ትሕዝቶኣ ናይ ሓልዮት ኣምሲልካ ንምቕራብ ዝተፈተነ ይምሰል፡ ጸይራቶ ዘላ ቃላት ግን ናይ ሓልዮትን መንፈሳውነትን ቃላት ኣይኮነን። ናይ ተቓውሞ፡ ናይ ኣድማ ቃላት ኢዩ። ምናልባት ነዚ ጽሑፍ ዘንብብ ሰብ ስለምንታይ ናይ ኣድማን ናይ ተቓውሞን ደብዳቤ ምባልና ዘይሕጉስ ክህሉ ይኽእል ኢዩ። ግን ስለምንታይ እዚ ከምዝበልና ክንገልጽ ይፈቐደልና! ኣብቲ ዝወጸ ጽሑፍ "ንሕና ብወገና ትእዛዝ ኢዩ ክትብሉና ከለኹም፡ ዕጉባት ከምዘይነበርና ትስሕትዎ ኢልና ኣይንኣምንን። ናይ ውሑድ ደቓይቕ እውን ተኣኪብና ነቲ ሓሳብ ብዕቱብ ገምጊምና፥ ዘየስርሕ ምዃኑ ብናይ ሓባር ዕግበት ተሰማሚዕና። ነጺግናዮ ጉባኤ ሓዲግናዮ ክንወጽእ እውን ሓሲብና ኔርና። ግን ልቢ ኣዕቢና ከባቢና ኣመዛዚና። ነቲ ጉባኤ ፋሕ ክብል ዝጽበዩ ኣብ ውሽጥን ወጻእን'ውን ከምዝነበሩ ኣስተውዒልና ጉባኤና ብሰላም ክቕጽልን ክዛዘምን ወሲና። ሰይጣን ድራሩ ከይረክብ ስቕ መሪጽና፡ ታቓውሞና ግን ብሕጊ ብደብዳቤ ነፍልጦም ብማለት ተራዳዲእና።" ዝብል ቃል ብቃሉ ካብቲ ንዎሆይ በለኒ ዝተበተነ ዝተወስደ ኢዩ።
ኣብዚ ጽሑፍና ብናይ ብዙሓት ስም ክንጽሕፍ ኣይመረጽናን። እቲ ምንታይ እዛ ደብዳቤ ዋላኳ ናይ ብዙሓት ስምን ክታምን ትሓዝ እምበር፡ ኩላቶም እቶም ኣብታ ደብዳቤ ስሞምን ክታሞምን ዘንበሩ ተቓወምቲ ኢዮም ዝብል ርእይቶ ኮነ ርድኢት የብልናን። ከምቲ ኣብታ ደብዳቤ ዘሎ "ነቲጉባኤ ፋሕ ክብል ዝጽበዩ ኣብ ውሽጥን ወጻእን'ውን ከምዝነበሩ ኣስተውዒልና…..።" ግሩም ትዕዝብቲ ኢዩ። ብሓቂ እዚ ሃገረ ስብከት ንድሕሪት ንምምላሱ፡ መጓሰ እግዚኣብሔር ፋሕ ክብል ዝደልዩ ከምዘለዉ እሙን ነገር ኢዩ። ናይቶም ብግዳም ዘለዉ ንጊዜኡ ይጽነሓልና'ሞ፡ ናብቶም ኣብ ውሽጢ ዘለዉ ጥርናፈን ዕቤትን ቤተክርስቲያን ክርእዩ ዘይደልዩ ንመለስ። ንስኻ ሓውና ወዮ ደኣ ኣይተረዳኣካን እምበር፡ ናይቶም ናይ ውሽጢ ጸላእቲ ተሓባባርን መሳርሕቲን ኢኻ ኰንካ። እቶም ናይ ውሽጢ ጸላእቲ ብጉርሖም ንስኻ ብገርህኻ ተራኺብኩም። ይኹንምበር መጀመርታ ስሕታን ካልኣይ ግን ዕብዳን ከምዝተባህለ፡ ሕጂ ግን ናይዞም ከምዚኦም ዚኣመሰሉ ተሓባባሪ ኣይትኹን። ነዚ ድማ ኢና ኣብ ክንዲ ብጥርኑፍ ንኹሎም ነቶም ዝፈረሙ ኣብ ክንዲ ምምላስ ብናይ ውልቀ ሰብ ክንጽሕፍ ዝመረጽና። እዚ ማለትና ግን እቲ ዝተፈጸመ ቅኑዕ ኢዩ ማለት ኣይኮነን። እኳ ደኣ ንስሓ ዘድልዮ ዓብይ በደል ኢዩ እሞ ምስ ናይ ንስሓ ኣቦኻ ክትማኸረሉ ንምዕደካ።
ጉባኤ ከሎ ስለምንታይ ካብ ጉባኤ ወጻኢ ካልእ ጉባኤ ኣድለየ? ቤተ ክርስቲያን መምርሒ ከተውጽእ ኣማኒ ክስዕብ ዝጸንሐ ሕጊ ሃይማኖት ዶ ኣይኮነን? ብጸሎት ኣቦታት ብቡራኬ ጳጳሳት ዝተኸፍተ ጉባኤ ገዲፍካ ካልእ ኣኼባ ምግባር መንፈሳዊ ዶኾን ይኽውን? ብናይ ውሑዳት ደቓይቕ ኣኼባ ናብ ኣየስርሕን ኢዩ ዝብል ውሳኔ ዝተበጸሐ፡ በየናይ መገዲ ኢዩ ዘየስርሕ ኮይኑ ዝተረኽበ? ንምዃኑ ኣብ መጽሓፍ ቅዱስ ኣበይናይ ቦታ ኢዩ፥ ካብ ኣመንቲ ነቲ ብሃዋርያት ዝተመሓላለፈሎም መልእኽቲ ኣይንቕበልን ዝበሉ? እሞ እንታይ ደኣ ተረኽበ ሎሚ? ጅግንነት ያእይ ተቖጺሩስ" ነጺግናዮ ጉባኤ ሓዲግናዮ ክንወጽእ እውን ሓሲብና ኔርና። ግን ልቢ ኣዕቢና ከባቢና ኣመዛዚና። ነቲ ጉባኤ ፋሕ ክብል ዝጽበዩ ኣብ ውሽጥን ወጻእን'ውን ከምዝነበሩ ኣስተውዒልና ጉባኤና ብሰላም ክቕጽልን ክዛዘምን ወሲና። ሰይጣን ድራሩ ከይረክብ ስቕ መሪጽና፡ ታቓውሞና ግን ብሕጊ ብደብዳቤ ነፍልጦም ብማለት ተራዳዲእና።" ልቢ ዘዕበኻ ኣይመስለናን! ብፍጹም! ልቢ ዘዕበ እሞ ከምዚ ንስኻ ዝገበርካዮ ኣይገብርን ኢዩ። ነታ ብእምነት ዝወከላትካ ቤተክርስቲያን ክትውክላ ብቑዕ ኴንካ ኣይተረኸብካን። እዛ ቤተክርስቲያን ብእምነት ሓላፍነት ኣሰኪማ ናይ መጓዓዝያን ናይ መዕረፊኻን ከፊላ እኳ እንተሰደደትካ፥ ንስኻ ግን ነቲ ብሓደራ ዝተዋህበካ መንፈሳዊ ሓላፍነት ኣይፈጸምካን። ሓወይ ቤተክርስቲያን ዝለኣኸትካ ኣብ ጉባኤ ሃገረ ስብከት ተረኺብካ ክትውክላን ዝተመሓላለፈ ውሳኔ ድማ ናብ ህዝቢ ከተቕርብን ደኣ'ምበር ኣንጻር ውሳኔ ቅዱስ ሲኖዶስ ብጓል መገዲ ጉባኤ ክትሰርዕ ኣይነበረን። መሬት ክሓምቕ ካኺቶ የብቁል ይብሉ ቀዳሞት። ሕጂ ከኣ ክቡር ሓውና፡ ብናጻ ሓሳብካ ኣብ ዝግለጸሉ ዓለም ስለዘለና ሓሳብካ ክትገልጽ መሰል ኣሎካ። እንተኾነ ግን ኣማኒ ከብለካ ኣይክእልን ኢዩ። ከመይ እንተበልካኒ እምነት ትርጉሙ ኣይተረዳኣካን። እምነት ማለት እኮ "ነቲ ተስፋ ዚግበሮ ነገር ርግጽ ምግባር፡ ናይቲ ዘይርአ ነገር ምርዳእ እያ።"
ሕሰብ'ሞ ልቢ ዘዕበ ሰብ ንጉዳይ ቤተክርስቲያን ኣሕሊፉ ካብ ውሽጢ ንግዳም ዘውጽእ የለን። ንሕና ብወገነይ ምናልባት ዝተረፈ ንምምላእ ወይ ከኣ ሓቀኛ መንነትካ ንኸይቅላዕ ዝተጠቐምካሉ ስልቲ ኢዩ ካብ ምባል ሓሊፍና ምስ ልቢ ምዕባይ ኣይንቆጽሮን። ግን "ዘይቕላዕ ክዱን፡ ዘይፍለጥ ድማ ስዉር የልቦን። ማቴዎስ 10:26።" እቲ ሓቀኛ መንነትካ ኣብ ጊዜኡ እግዚኣብሔር ክገልጾ ምዃኑ ኣይትስሓቶ። ኣብቲ ጽሑፍካ "ነቲጉባኤ ፋሕ ክብል ዝጽበዩ ኣብ ውሽጥን ወጻእን'ውን ከምዝነበሩ ኣስተውዒልና……።" ኣይግረምካ እዛ ቅድስት ቤተክርስቲያን ናይ ውሽጢን ናይ ወጻእን ጸላእቲ ከጋጥምዋ ናይ መጀመርያኣ ኣይኮነን። ንሕና ኮነ ንስኻ ጥራይ ናይዞም ኣጽራረ ቤተክርስቲያን ተሓባበርቲ ካብ ምዃን ንተሓሎ። ቆርበት በጊዕ ተኸዲኖም ከብ ዘደናግሩ እኩያት ተዃሉ ንጠንቀቅ።
እዛ ዝወጸት ናይ ኣድማ ደብዳቤ ክታም ዘለዋ ኢያ። እቲ ጽሑፍ ድማ ክልተ ገጽ ዝሓዘ ኢዩ። እሞ እንታይ ደኣ፡ መኣስ ኣብ ጉባኤ ተኻፈልካ?መኣስከ ነዚ ጽሑፍ ኣዳለኻ? ይገርም ኢዩ! ኣብ ናይ ውሑዳት ደቓይቕ ርክብ ከምዚ ዝኣመሰለ ጽሑፍ ምድላው ዘይሕሰብ ኢዩ። እወ ከምቲ ሃዋርያ ዝበሎ " ደቀየ፡ እዚኣ እታ ዳሕረይቲ ሰዓት እያ። ከምቲ፡ እቲ ጸረ ክርስቶስ ከም ዚመጽእ፡ ዝሰማዕኩምዎ፡ ካብ ሕጂውን ብዙሓት ኣጽራር ክርስቶስ ተንሲኦም አለዉ። እዚኣ እታ ዳሕረይቲ ሰዓት ምዃና በዚ ኢና እንፈልጥ። ካባና ወጺኦም፡ ግናኸ ካባና ኣይነበሩን። ካባና ነይሮም እንተ ዚዀኑስ፡ ምሳና ጸኒዖም ምነበሩ ነይሮም። ግናኸ ኵላቶም ካባና ዘይምዃኖም ምእንቲ ኺገሀድ እዮም ዝወጹ። 1ይ ዮሐንስ 2:18-19።"
እቲ ካልእ ትሕዝቶ እዛ ናይ ኣድማ ጽሕፍቲ "ብግቡእ ዘይተኻታዕናሉን፡ ርእይቶና ክንህብ ዘይተፈቕደልናን፡ ምስዚ እንነብረሉ ሃገር ብሕጊ ዝጋራጨውን፡ ብናይ ሕጊ ክኢላታት ሰብ ሞያ እኹል መጽናዕቲ ዘይተገብረሉን ዘይተጻረየን፡ ካብ ኩሉ ከኣ ብኣባላት ናይ ነፍስ ወከፍ ቤተክርስቲያናትና ዝርርብ ዘይተገብረሉን ዘይተመያየጣሉን ስለዝኾነ።" ዝብል ኢዩ። ሓወይ ናብ ቤተክርስቲያን ናይ ምምጻእካ ዕላማ እንታይ ኢዩ? ቤተክርስቲያን እኮ ናይ ክትዕን ናይ ታዕታዕን ቦታ ኣይኮነትን! እግዚኣብሔር ዝምስገነላ፡ ወንጌል መንግስተ ሰማያት ዝብሰረላ፡ ሓመረ ድሕነት፡ ናይ ሰላም ወደብ ኢያ። ከምዝመስለኒ ግን ንስኻን ከማኻ ዝኣመስሉን ትርጉም ጽዋዓኦም ዘይፈልጡ ተልእኾ ቤተከርስቲያን ዘይተረድኡ ስለዝበዝሑዋ ትፍተን ኣላ።
"ርእይቶና ዘይሃብናሉ" ዝብል ነጥቢ ካልእ ኣዘኻኺሩና። ቤተክርስቲያን መንፈስ ቅዱስ ኢዩ ዝመርሓ። መንፈስ ቅዱስ ንቤተክርስቲያኑ ዝመርሓ ብኤጲስ ቆጶሳትን ጳጳሳትን ገይሩ ኢዩ። "ስለዚ ንርእስኹምን ነታ ብገዛእ ደሙ ዘጥረያ ማሕበር ጐይታን ክትጓስዩ፡ መንፈስ ቅዱስ ኤጲስቆጶሳት ገይሩ ኣብኣ ዝሸመኩም ኲሉ መጓሰ ሐልዉ። ግብሪ ሃዋርያት 20:28" ብምባል ቅዱስ ጳውሎስ ዝሃቦ ናይ ሓደራ ቃል ምቅዋም ኢዩ። ብካልእ መዳይ እንተረኣናዮ ድማ፥ ንቤተክርስቲያን መንፈስ ቅዱስ ዶ ይምርሓያ ወይስ ወልቀ ሰባት? ዝብል ሕቶ ከተልዕል የገድደካ። ክንዮዚ ክረአ ዘለዎ ነገር'ውን ኣሎ። ሓቀኛ ኣምልኾ ከመይ ዝበለ ኢዩ? መልሲ ዘድልዮ ኢዩ። ኣምልኾ ከምድላይካ ትዝውሮ ኣይኮነን፡ እግዚኣብሔር ብዝበሎን ብዝፈቐዶን በቲ እግዚኣብሔር ይኹን ዝበሎ መንገዲ ዝፍጸም ኢዩ። ከምድላይካ እትዝውሮ፡ ኣምልኾ ጣኦት ካብ ምባል ሓሊፍካ ክበሃል ዝኽእል ነገር የለን። ሓውና ርእይቶኻ ሂብካ ከተምልኽ እንተደሊኻ ቤተክርስቲያን ዘክርስቶስ ኣይትፈቅድን ኢያ።
"ምስዚ እንነብረሉ ሃገር ብሕጊ ዝጋራጨውን"
መቸም ኣብ ዓለም ብዙሕ ዝተፈላለየ ሕጊ ሃይማኖት ኣሎ። ይኹን'ምበር ሕጊ ሃይማኖት ክርስትና መሰል ወዲ ሰብ ብምኽባር መዳርግቲ የብሉን። "ምስዚ እንነብረሉ ሃገር ብሕጊ ዝጋራጨውን" ዝብል በየናይ መምዘኒ ተራእዩ ኢዩ ተጋራጫዊ ኮይኑ ዝተረኽበ? ወይ ጉድ! እዚስ ናይ ዝተማህረ ሰብ ሓሳብ ከምዘይኮነ ኩሉ ነቲ ሓቂ ክፈልጥ ዝደሊ ምሁር እየ በሃሊ ኣንቢቡ ነቲ ሓቂ ክፈልጦ ይግባእ። ብዝኾነ እቲ ዝመጸ መምርሒ ቅዱስ ሲኖዶስ ምስ ሕጊ ናይዚ ሃገር ዘጋጩ የብሉን። እቲ ዘሕዝን ብዙሓት ንሕጊ ቃለዓዋዲ ምስ መምርሒ ዘይመኽሰባዊ ትካል ኣሜሪካ ኣይከይድን ብምባል ከም መፈራርሂን ካልእ ሕቡእ ውዲቶም ብምትእትታው ተጠቒሞም ንቤተክርስቲያን ክጨውዩ ናይ ዝፍትኑ ሰባት መማጎቲ ኢዩ። ሓውና ኣይትጋገ! ኣብ እምነት ኣለኹ ትብል እንተዄንካ ብሞያኻ፡ ብትምህርትኻ፡ ብጉልበትካ ኮነ ገንዘብካ ነዛ ቅድስት ቤተክርስቲያን ደው ክትብል ኢዩ ዝግባኣካ። ንስኻ ግን ኣብ ክንዲ ንእምነትካን ንስርዓትካን ንመሰል እዛ ቅድስት ቤተክርስቲያንን ደው ትብል፡ ንሕጊ እትነብረሉ ሃገር ኢኻ ተጣባቒ ኰንካ ዘለኻ። እወ ሓቂ ኢዩ ሕጊ እንነብረሉ ሃገር ከነኽብር ግቡእ ጥራይ ዘይኮነስ ሕጊ ሃይማኖትና'ውን ኢዩ። ንስኻ ግን ሓወና ንሕጊ ሃይማኖትካ ኮነ ስርዓት ቤተክርስቲያንካ ኣይትፈልጦን ኢኻ። ንሕጊ ትነብረሉ ዘለኻ ሃገር'ውን ገና ኣይተረዳእካን።
"ብናይ ሕጊ ክኢላታት ሰብ ሞያ እኹል መጽናዕቲ ዘይተገብረሉን ዘይተጻረየን"
ቤተክርስቲያን ሕጂ ኣብ መበል 22 ክፍለ ዘመን ኣብ ኣሜሪካ ኣይኮነትን ተመስሪታ። እዛ ቅድስት ቤተክርስቲያን ብደም ሰማእታት ብብርዒ ሊቃንት ብዓጽሚ ቅዱሳን ዝተሃንጸት ኢያ። ሎሚ ድሕሪ 2000 ዓመት ንሕጋ ብሰብ ሞያን ብክኢላታትን መጽናዕቲ ዘይተገብረሉን ዘይተጻረየን ማለት ንቤተክርስቲያን ውርደት ነቶም ብናይ ደሞም ቀለምነት እምነታን ስርዓታን ዘረከቡ ኣበው ጸርፊ ኢዩ። ዘይተጻረየ መምርሒ ዘለዋ ቤተክርስቲያን የብልናን! ቅድስት ቤተክርስቲያን መምርሒኣ ንጹርን ብሩህን ኢዩ። ካብዚ ክንርደኦ እንኽእል ነገር እንተሎ ነዛ ቅድስት ቤተክርስቲያን ዘይትፈልጣ ምዃንካ ኢዩ።
"ካብ ኩሉ ከኣ ብኣባላት ናይ ነፍስ ወከፍ ቤተክርስቲያናትና ዝርርብ ዘይተገብረሉን ዘይተመያየጣሉን"
ናይ ቤተክርስቲያን ምምሕዳር ዘይምፍላጥ ዝፈጠሮ ሽግር ምዃኑ ምግማት ኣየጸግምን። ኣብ መንጎ ዓለማዊ ሕጊን መንፈሳዊ ሕጊን ዘሎ ፍልልይን ዘመሳስሎምን ነገር ዘይምርዳእ ኢዩ። ዓለማዊ ሕጊ ሰባት ተኣኪቦም ሕጊ ይነድፉ፡ እቶም መራሕቶም ከኣ ንዕኡ ተኸቲሎም በቲ ዝወጸ ሕጊ የመሓድርዎም። ኣብ መንፈሳዊ ዓለም ግን እግዚኣብሔር ሕጊ ይህብ ሰብ ይስዕብ። ነብያት ሃዋርያት ሕጊ ይሰርዑ ኣማኒ ከኣ ይኽተል። ዝፈላልዮም ኣወሃህባኦም ወይ ኣመጻጽኣኦም ኢዩ። ዘመሳስሎም ክልቲኦም ግበርን ኣይትግበርን ዝብል መምርሒ ዝህቡ ምዃኖም ኢዩ። እዚ ናይ ቤተክርስቲያን መማሓደሪ ሕጊ ከምቲ ንስኻ ትርደኦ ዘይኮነ፡ ቅዱሳን ኣቦታት ጾም ኣዊጆም ስባዔ ቆጺሮም፡ መንፈስ ቅዱስ ብዝመርሖም ምስ እግዚኣብሔር ተማኺሮም ዝሰርዕዎ ኢዩ። ነዚ ኢኻ ናተይ ርእይቶ ክህበሉ ትብል ዘለኻ። ወይ ተኣምር! ካብ ኣቦይ ኣነ እዓቢ፡ ካብቶም ቅድመይ ዝሓለፉ ኣነ እበልጽ ማለትካ እኮ ኢዩ። "ኣባላት ናይ ነፍስ ወከፍ ቤተክርስቲያናትና ዝርርብ ዘይተገብረሉን ዘይተመያየጣሉን"ማለት ትዕቢት ኢዩ። ትዕቢት ድማ ካብ ሰይጣን ኢያ። እቲ ዓበይቲ ተዛረቡ ዝብል ባህሊ ሃይማኖት ናበይ ደርቢኻዮ? እቲ ኣቦይ ዝበሎ ይኹን ዝብል ባህሊ ቀዳሞት ረሲዕካዮ ዲኻ ወይስ ንዒቕካዮ? ልቢ ዘዕበ ሰብ ዝብሎ ኣይኮነን ትብሎ ዘለኻ።
ኽቡር ሓውና ንባዕልኻ ተዓንቂፍካ ንኻልኦት መዓንቀፊ ካብ ምዃን ክትእለ ንጽሕፈልካ ኣለና'ሞ፡ ብዓይኒ ምኽሪ ርኢኻ ብንጹህ ልቦና ብቅኑዕ ሕልና ክትቅበሎ ብስም እዛ ኣዴና ዝኾነት ቅድስት ቤተክርስቲያን ንላቦ።
ይቕጽል
ስብሓት ለእግዚኣብሔር ወለወላዲቱ ድንግል ወለመስቀሉ ክቡር!
ቤት ትምህርቲ ሰንበት ሃገረ ስብከት ሰሜን ኣሜርካን ካናዳን


text:
ን30 ዓመታት ኣብ ስልጣን ዝጸንሐ ፕረዚደንት ግብጺ ሑስኒ ሙባረክ፡ በቲ ንዝሓለፉ ክልተ መዓልታት ተጓሃሂሩ ሎሚ ዓርቢ 28 ጥሪ ናብ ጥርዙ ዝበጽሐ ህዝባዊ ናዕቢ መንግስቱ ክብትን ተገዲዱ።
ኣዲስ ኣበባ ዩኒቨርሲቲ፡ ሎሚ ዘበን፡ ካብቶም ኣብ ኢትዮጵያ ኣብ ዝርከባ መዓስከራት ስደተኛታት ተዓቝቦም ዝጸንሑ 100 ኤርትራውያን መንእሰያትከስተምህር ፍቓደኛ ኮይኑ፡ ድሮ ዳርጋ 90 ካብ ሚእቲ ናይቶም ሕጹያት ንምህርቲ ኣብ ምቅርራብ ከምዝርከቡ ምንጭታት ሓቢሮም።
‘ዶባት ኤርትራን ኢትዮጵያን ክሕንጸጽ’ዩ’ ተባሂሉ ኣብ ኤርትራ ተላቢዑ ዝነበረ ወረ ሓሶት ምዃኑ ኣፈኛ ስርዓት ህግደፍ ዓሊ ዓብዱ ምስ ድምጺ ኣመሪካ ኣብ ዝገበረኦ ምልልስ ተኣሚኑ።
ካብ ዝሓለፈ ቅንያት ኣትሒዙ “ ዶባት ኤርትራን እትዮጵያን ንምሕንጻጽ ኣብ ባይታ ግብራዊ ንጥፈታት ተጀሚሩ ‘ሎ፡ ምእንቲ ‘ዚ ኢትዮጵያ ሰራዊታ ካብ ዶባት ስሒባ፡ ሰራዊት ኤርትራ ‘ውን ናብ ባረንቱ ተሳሒቡ ‘ሎ ፡ ካርታ ዝስእላ ነፈርቲ ኣብ ዶባት ይዝንብያ ኣለዋ፡ ጸረነፈርቲ ከይትኩሰለን ‘ውን ንሓይልታት ምክልኻል መምርሒ ተዋሂቡ፡ ደጊም ሲ ዶባት ክሕንጸጽ ‘ዩ” እናተባህለ ኣብ ኣስመራ ታሕቲ ታሕቲ ተላቢዑ ዘሎ ወረ፡ ስርዓት ህግደፍ ምእንቲ ውሽጣዊ ፖለቲካዊ ሃልኪ፡ ኮነ ኢሉ ህዝቢ ንምድንጋር ዝዘርግሖ ናይ ሓሶት ወረ ምዃኑ ምንጭታት ሓቢሮም።
‘ፕረዚደንት’ ኢሳይያስ ብወዛ ሚኒስተራት ከካይድ ምዃኑ መርበብ ሓበሬታ ኣሰና ብ4 መጋቢት 2009 ንዘመሓላለፈቶ ዜና ኣገልግሎት ዜና ሮይተርስ ሎሚ ካብ ካምፓላ ኣብ ዘመሓላለፎ ዜና ኣረጋጊጹዎ።
ህዝቢ ከተማ ሰገነይቲ ናብ ባርካ ክግዕዝ ምዃኑ ብመንግስቲ ብዕሊ ከምዝተነግረ ምንጭታት ኣሰና ሓቢሮም።
ብመሰረት ‘ቲ ካብቲ ከባቢ ዝተረኽበ ሓበሬታ፡ ዋላ ‘ኳ እቲ ህዝቢ ጥሜት እንተለዎ፡ ካብ ዓዱ ተዘናቢሉ ናብ ባርካ ኪኸይድ ድሉው ከምዘይኮነ ነቶም ሰበስልጣን የፍልጦም ኣሎ።
ካፕተን ናይታ ብ23 ሰነ ኣብ ህንዲ ገምገም ባሕሪ ወደብ ማንጋሎር ዝጠሓለት መርከብ “ደንደን “ ጠንቂ ምጥሓል ናይታ ህይወት ክልተ ባሕረኛታት ዝለከመት ብኮርፖሮሽን ቀይሕባሕሪ (ህግደፍ) እትውነን መርከብ፡ “ናይ ኢንጂነር ጉድለት ምዃኑ” ከምዝጠቐሰ፡ መርበብ ሓበሬታ ‘ማንጋሎርያን’ ኣብ ዘስፈሮ ጸብጻብ ኣመልኪቱ።


text:
ፋሽስታውያን ወታሃደራት ማህፀን ትግራወይቲ ብምውራድ ዕስላዊ ፆታዊ ዓመፅ ከምዝፈፀሙ ግዳይ እቲ መጥቃዕቲ ገሊፃ፡፡
ካብ ከተማ ሸራሮ ተፈናቒላ ኣብ ወረዳ መዳባይ ዛና ዝርከቡ ስድራኣ ዝተዓቖበት ንእስቲ ብትእዛዝ ፋሽስት ኣብይ ኣሕመድ ብወታሃደራት ተጨውያ ናብ ናቚጥኦም ምስ ተወሰደት ብዕስለ ወታሃደራት ፆታዊ ዓመፅ ከምዝበፀሓ ገሊፃ፡፡
ብ7 ወታሃደራት ፋሽስት ኣብይ ኣሕመድ ዝተዓመፀት እዛ ንእስቲ ማህፀና ብምውራድ ዘስካሕክሕ ግፍዒ ተፈፂሞዋ እዩ፡፡ ዘርኢ ህዝቢ ትግራይ ንምፅናት ዝመፅኡ እዞም ወረርቲ ማህፀን እዛ ንእስቲ ከም ፆታዊ ባርነት ን2 ኣዋርሕ ከምዘራኸስዎ ድማ ኣዘኻኺራ፡፡
እዚ ኮነ ተባሂሉ ኣብ ልዕሊ ህዝቢ ትግራይ ዝፍፀም ዘሎ ጀኖሳይድ ፤ ብፍላይ ብገበቲ ሓይልታት ኣምሓራ መምርሒ ይወሃብ ከምዝነበረ ትእዛዝ ወርቊ ኣይተነው ተሪር መርትዖ እዩ፡፡
ሕዚ እዛ ንእስቲ ንዝተፈላለዩ ሕማማት ተቃሊዓ እያ። ኣብ ልዕሊኡ እውን መከላኸሊ ጥንሲ ስለዘይነበራ ወሊዳ እያ። ብፍላይ ረኽሲ ማህፀና መድሓኒት ስለዘይረኸበ ኣብ ስቓይ ከምትርከብ ሓቢራ፡፡
ብኤፍሬም ረደሀይ


text:
ኣብ ጀርመን ዝተጣየሰ ማሕበር ምጥንኻር ኣብያተ መዘክር ኢትዮጵያ ዝተባህለ ገባሪ ሰናይ ትካል ምስ ብሔራዊ ክልላዊ መንግስቲ ትግራይ ብምትሕግጋዝ ኣብ ከተማ ውቕሮ ዝሃነጾ ቤተ መዘክር ተመሪቑ።
ነቲ ቤተ መዘክር መሪቖም ዝኸፈቱ ርእሰ ምምሕዳር ብሔራዊ ክልላዊ መንግስቲ ትግራይ ኣይተ ኣባይ ወልዱ ክኾኑ ከለው ሓድጊ ምዕቃብ ጥራሕ እኹል ኣይኰነን፤ኣብቲ እነካይዶ ዘለና ልምዓት ናይ ባዕሉ ግደ ከበርክት መንግስትን ህዝብን ክተሓጋገዙ የገንዝብ'ውን ኢሎም።
ህንፀት እቲ ቤተ መዘክር 7 ሚልዮን ወጻኢ ዝተገብረሉ ክኸውን ከሎ 60 ሚእታዊት ካብቲ ወጻኢ በቲ ገባሪ ሰናይ ትካል 40 ሚእታዊት ድማ ብምምሕዳር ትግራይ እዩ ምሽፋኑ ተፈሊጡ'ሎ።
ኣብቲ ቤተ መዘክር ካብ ሓውዜን እንዳ ማርያም ዓንዛ፣ ካብ ከባቢ ዕዳጋ ሓሙስ ወቓሪዳ ከምኡ እውን ካብ ከባቢ ውቕሮ ማሕበር ጋዕዋ ብመፅናዕቲ ዝተረኸቡ ሓድግታት ንዓውደ ርእይ ቀሪቦም ኣለዉ።
ብፍላይ እቲ ኣብ ማሕበር ጋዕዋ ብኢትዮጵያውያን ተመራመርቲ ዝተረኸበ ሓድጊ 3000 ዓመታት ከምዘቑፀረ ሓላፊ ክፍሊ ባህልን ቱሪዝምን ትግራይ ኣይተ ዳዊት ሃይሉ ተዛሪቦም።
ምሉእ ትሕዝቶ ጸብጻብ አብዚ ምስማዕ ይኸአል።


text:
ሓሚሙ ከምዘሎ ብተደጋጋሚ እዋን ክግለጽ ዝጸንሐ ፕረዚደንት ሱዳን ዑመር ሓሰን ኣልበሽር፣ ንሕክምና ናብ ስዑዲ ዓረብ ከምዝኸደ ንመንግስታዊ ማዕከን ዜና ብምጥቃስ ሱዳን ትሪቡን ሓቢሩ።
እቲ ማዕከን ዜና ኣቕሪብዎ ብዘሎ ጸብጻብ፣ ኣልበሽር ሕክምናዊ መርመራ ድሕሪ ምክያዱ ምስ ንጉስ ስዑዲ ዓረብ ዓብዱላሂ ቢን ዓብዱል ዓዚዝ ኣል ሳዑድ ክዘራረብ’ዩ።
ን23 ዓመታት ንሱዳን ዝመርሐ 68 ዓመት ዝዕድሚኡ ማርሻል ዑመር ሓሰን ኣልበሽር፣ ካብ ዝሕእለፈ ወርሒ ኣትሒዙ ካብ ማዕከናት ዜና እታ ሃገር ብምኽዋሉ ሓሚሙ ክኽውን ይኽእል’ዩ ዝብል ወረ ኣብታ ሃገር ክናፈስ ቀንዩ’ዩ።
ኣፈኛ እቲ ፕረዚደንት ኣማድ ሰይድ ኣሕመድ ግን እቲ ፕረዚደንት ብጽኑዕ ሓሚሙ ኣሎ ንዝብል ወረ ሓሶት ምዃኑ ብምጥቃስ ኣልበሽር ምስ ምሉእ ጥዕናኡ ከምዘሎ’ዩ ሓቢሩ።
እንተኾነ እቲ ኣፈኛ፣ ፕረዚደንት ኣልበሽር ኣቐዲሙ ኣብ ወርሒ ነሓሰ ኣብ ቐጠር ናይ ጎሮሮ መጥባሕቲ ከምዘካየደ ብወግዒ ተኣሚኑ’ዩ።
ድሕሪ’ቲ ዝሓለፈ ሰሙን እስራኤል ኣብ ሱዳን ዘካየደቶ መጥቃዕቲ፣ ኣንጻር እስራኤል ናይ ተቓውሞ ሰልፊ ዘካይዱ ንዝነበሩ ኣሽሓት ደገፍቲ መንግስቲ፣ ኣልበሽር መደረ ከስምዕ ትጽቢት እኳ እንተነበሮም፣ ኣብ ክንድኡ ግና ምክትሉ መደረ ምስምዑ፣ እቲ ፕረዚደንት ጥዕናዊ ጸገም ክህልዎ ከምዝኽእል’ዩ ወረ ዝናፈስ ዘሎ።


text:
Radio Erena: 26 August 2018
ኢትዮጵያ፣ ናይ ሓደ ቢልዮን ዶላር ልምዓታዊ ሓገዝ ካብ ባንክ ዓለም ክትረክብ ምዃና ቀዳማይ ሚኒስተር’ታ ሃገር ገሊጹ።
ቀዳማይ ሚኒስተር ኣብይ ኣሕመድ ኣብ ስልጣን ካብ ዝመጽእ ናይ መጀመሪያ ጋዜጣዊ ዋዕላ ኣብ ዘካየደሉ ብቀዳም 25 ነሓሰ ኣብ ዝሃቦ መግለጺ፣ ምስቲ ኣብ 2005 ዝተኻየደ ምርጫ ብዝተሓሓዝ ተኣጊዱ ዝጸሐ ልምዓታዊ ሓገዝ፣ ኣብዚ እዋን’ዚ ክቕጽል ምዃኑ ሓቢሩ።
እዚ ኣብ ኢትዮጵያ ተጀሚሩ ዘሎ ደሞክራስያዊ ለውጢ ክቕጽልን፣ ጥጡሕ ባይታ ክሳብ ዝንጸፍን ድሕሪ ክልተ ዓመት ዝካየድ ምርጫ ክናዋሕ ንዝብል ሕቶ ኣብ ዝሃቦ ምላሽ፣ ኣብ ኢትዮጵያ ናጻን ርትዓዊን ምርጫ ክካየድ ድሌቱ ምዃኑ ድሕሪ ምግላጽ፣ እቲ ምርጫ ኣብ ዝተመደበሉ ግዜ ክካየድ ምዃኑ ሓቢሩ።
እዚ ተጀሚሩ ዘሎ መስርሕ ሃገራዊ ክቕጽል ምዃኑ፣ እንተኾነ ግና ንኣባላት ቀይሕ ሽብር ነበር ከምዘየጠቓልል ድሕሪ ምግላጽ፣ እቲ ቀዳማ ሚኒስተር፣ ኮሎኔል መግስቱ ሃይለማርያም ምሕረት ተገይሩሉ ናብ ኢትዮጵያ ክኣቱ’ዩ ዝተባህለ ወረ ሓቅነት ከምዘይብሉ ኣነጺሩ።
ኣብ በበይኑ ከባቢታት ኢትዮጵያ ዝረአ ዘሎ ዓሌታዊ ግርጭታት ገና ከምዘይዓረፈ ዝፍለጥ ኮይኑ፣ ስምዒት ህዝቢ ብምትንካፍ ኮነ ኢሎም ናዕቢ ክለዓዓል ነገር ዝጽሕትሩ ዝተወደቡ ጉጅለታ ከምዘለዉ ቀዳማይ ሚኒስተር ኣብይ ገሊጹ።
ኢትዮጵያ ኣብዘን ዝሓለፋ ኣርባዕተ ኣዋርሕ ኣብ ናጽነት ሜድያ ኣርእያቶ ዘላ ለውጢ ዝነኣድ ምዃኑ፣ እንተኾነ ግና ህይወት ሰባት ንምድሓን ናይ ግድን ኣብ ገለ ከባቢታት ኢትዮጵያ ንዝተወሰነ ግዜ ኣገልግሎት ኢንተርነት ክቋረጽ ከምዝተገብረ ዝገለጸ እቲ ቀዳማይ ሚኒስተር፣ ኣገልግሎት ኢንተርነት ሓላፍነታውያንን ዘይሓላፍነታውያንን ትካላትን ውልቀሰባትን ስለዝጥቀሙሉ ንረብሓ ህዝቢ ዝውዕለሉ መንገዲ ምጥጣሕ ሓላፍነት ኩሉ ምዃኑ ኣስሚሩሉ።
==================


text:
ወረቐት ናይ ቤት ጽሕፈት ኣምቢብካ ተረዲእካ ንኽትመልኦ ሓገዝ ምርካብ፣
ምስ ብሳላ ኣንክር ብሉ (L'encre bleu)፣
እንታይ ኢዩ?
ኣብ ናይ ቤት ጽሕፈት ወይ ምሕደራዊ ጉዳያት ኣብ ምስላጥ ክትሕገዙ ትደልዩ ዶ፧ ዝጸሓፍን ዝንበብን ጉዳያት ዝምላእ ቅጥዕታትን ዶ ለኩም እዩ፧
እምበኣር ነዚ ሓገዝ እዚ ክሕግዙኹም ዝኽእሉን ንዕኡ ዝገብሩን ዘሳልጡን ወለንተኛታት ህዝባውያን ጸሓፍቲ (écrivains publics) ኣለዉና።
ብነጻ ኣብዞም ዝስዕቡ ጉዳያት ክሕግዝኹም ይኽእሉ እዮም
- ምርዳእ ናይ ምምሕዳራዊ ጉዳያት
- ደብዳቤታትኩም ወይ ዝተካእከልኩም መልእኽቲ ሰታሪት ኣብ ምንባብን፥
- ዝምልኡ ወረቓቕቲ ይኹኑ ቅጥዕታት ወዘተ ክመልኡልኩምን እዮም።
ንመን ኢዩ ፧
ዞባ\ ዴባርትሞ
13 - Bouches-du-Rhône
ዞባ\ ዴባርትሞ
13 - Bouches-du-Rhône
ስለምንታይ እዩ እዚ ጉዳይ ኣገዳሲ ኾይኑ፧
ኣብ ቤትጽሕፈታዊ ወይ ምሕደራዊ ጉዳያት ሓገዝ ምርካብ፣
እዞም ናይ ህዝቢ ጉዳይ ጸሓፍቲ ደብዳቤታትኩም ወይ ዝተካእከልኩም መልእኽቲ ሰታሪት ኣንቢቦም ክገልጽሉልኩምን ከረድ ኡኹምን፥ መልሲ ዘድልዮ እንተኾይኑ ክጽሕፉልኩምን ዝምልኡ ወረቓቕቲ ይኹኑ ቅጥዕታት ክመልኡልኩምን ክስራሕ ወይ ክህነጽ ዝግበኦ ሰነድ ወይ ዶስየ ኣብ ምስላጥ ክሕግዙኹምን... እዮም።
ብነጻ እዩ
እዚ ኣገልግሎት እዚ ፍጹም ነጻ እዩ
ብ ኸመይ ኣብርክቶይ ይሳተፍ
ኣብዚ ብቐጻሊ ዝገልግል ናይ ኣገልግሎት መስመርና መጺኹም ተወከሱና።
* ወትሩ ሮቡዕ ኣብ መንጎ ሰዓት 14h ን ሰዓት 17 ሰዓታት ዘሎ ናይ ስራሕ ግዜና
*ኣብ 50 rue Bernard Dubois, 13001 Marseille ስራሕና መጺኹም ተወከሱና፣


text:
ብመንገዲ ሃገራዊ መደብ ክታበት (
RVP
Rijksvaccinatieprogramma
(Rijksvaccinatieprogramma)) ንቘልዑ ካብ ከበድቲ ተመሓላለፍቲ ሕማማት ንከላኸለሎም
ኢና። ንኸም ትኽትኽታ፣ ንፍዮን ሕማም መኒንጎካልን ዝኣመሰሉ ሕማማት ንምክልኻል ክታበት ንህብ።
ሃገራዊ ትካል ህዝባዊ ጥዕናን ኣከባቢን ( RIVM Rijksinstituut voor Volksgezondheid en Milieu (Rijksinstituut voor Volksgezondheid en Milieu)) ሃገራዊ መደብ ክታበት የዳሉ። ናይ ቆልዑት ክንክን
ጥዕና ( JGZ Jeugdgezondheidszorg (Jeugdgezondheidszorg)) ድማ ነቶም ኣብ ከባቢኡ ዝርከቡ ሰባት ክትባት ይህብ። ንኣብነት ኣብ ናይ ጥዕና ምኽሪ
ዝወሃበሉ ቤት ጽሕፈታት ወይ ኣብ ናይ ስፖርት ኣዳራሻት ክትባት ይህብ።
ብመሰረት ሕጊ ሃገራዊ መደብ ክታበት ንምክያድ ንዓኻ ፍቓድ ክንሓተካ ኣለና። እዚ ብኸመይ ኣገባብ
ከም ዝካየድ ኣብዚ ጽሑፍ’ዚ ክንገልጸልካ ኢና።


text:
Author: amanuel
” ኩሎም ሓሙሽተ ጳጳሳት ሕጹያት ኮይኖም ክቐርቡ ኮነ ክምረጹ ፍቓደኛታት ኣይነበሩን።” መግለጺ ሲኖዶስ ኤርትራ
Radio Erena: 14 May 2021 ብህግደፍ ዝመሓደር ሲኖዶስ ኦርቶዶክስ ተዋሕዶ ቤተ ክርስቲያን ኤርትራ፣ ሓምሻይ ፓትርያርክ መሪጹ። እቲ መሳርሒ ፖለቲካ ናይቲ ኣብ ስልጣን ዘሎ ስርዓት ምዃኑ ዝንገረሉ ሲነዶስ፣ ብ13 [...]
ርሑስ ዒድ ኣል ፈጥሪ!
Radio Erena: 13 May 2021 [...]
ምስ ሰራዊት ኢትዮጵያ ዝተመሳሰለ ሰራዊት ኤርትራ፣ ናብ ትግራይ ረዲኤት ከይኣቱ ይዓግት ከምዘሎ CNN ኣቃሊሑ
Radio Erena: 13 May 2021 ምስ ሰራዊት ኢትዮጵያ ዝተመሳሰለ ሰራዊት ኤርትራ፣ ናብ ትግራይ ህጹጽ ረዲኤት ከይባጻሕ ይዓግት ከምዘሎ CNN ኣቃሊሑ። እቲ ሓደ ካብ ዓበይቲ መደበራት ቴሌዢዥን ዓለም፣ ኣብ 21 ሚያዝ [...]
ሰራዊት መንግስታት ኡጋንዳን ኮንጎን፣ ኣብ ዞባ ኪቩ ናይ ኮንጎ ንዝንቀሳቐሱ ዕጡቓት ብሓባር ከጥቅዑ’ዮም
Radio Erena: 13 May 2021 ኡጋንዳ፣ ኣብ ጎኒ ሰራዊት ደሞክራስያዊት ሪፖብሊክ ኮንጎ ብምስላፍ፣ ኣብ ምብራቕ እታ ሃገር፣ ሰሜን ኪቩ ንዝንቀሳቐሱ ዕጡቓት ንምጥቃዕ ሰራዊታ ክትልእኽ ምዃና መንግስቲ ኮንጎ ኣፍሊጡ። [...]
ሱዳን፣ ቅድሚ ክልተ ዓመታት ኣብ ዝተኻየደ ህዝባዊ ናዕቢ ህይወቶም ንዝሰኣኑ ፍትሒ ክረኽቡ ዝጽውዕ ሰልፊ ኣብ ዝተኻየደሉ ክልተ መንእሰያት ተቐቲሎም
Radio Erena: 13 May 2021 ኣብ ሱዳን፣ ቅድሚ ክልተ ዓመታት ኣብ ዝተኻየደ ህዝባዊ ናዕቢ፣ ህይወቶም ንዝሰኣኑ ፍትሒ ክረኽቡ ዝጽውዕ ሰላማዊ ሰልፊ ተኻይዱ። ኣብቲ ብ12 ግንቦት፣ ኣብ ከተማ ካርቱም ዝተኻየደ ሰለ [...]
ስዊዘርላንድ፡ ኣብ ሽዱሽተ ግዝያዊ መጽንሒ ማእከላት ዝርከቡ ልዕሊ 1500 ሓተትቲ ዑቕባ ዓመጽ ከምዝተኻየደ ተቓሊዑ
Radio Erena: 13 May 2021 ኣብ ስዊዘርላንድ፡ ዑቕባ ንምሕታት፣ ኣብ ግዝያዊ መጽንሒታት ዝርከቡ ስደተኛታት፣ ኣብ ልዕሊኦም ሓይሊ ዝተሃወሶ ዓመጽን ኣካላዊ ጎነጽን ዝርከቦ ዝተፈላለየ ምግሃስ መሰላት ክካየድ ከምዝጸንሐ [...]
ናይ ረቡዕ 12 ግንቦት 2021 ፈነወ ራድዮ ኤረና
Radio Erena: 13 May 2021 https://www.youtube.com/watch?v=kOb_xUTZzPc [...]
ሱዳን ዑቕባ ንምሕታት ዝተረፉ ኢትዮጵውያን ወትሃደራት ዓቐበቲ ሰላም፣ ናብ መዓስከር ስደተኛታት ተላኢኾም
Radio Erena: 13 May 2021 ኣብ ሱዳን ዑቕባ ንምሕታት ዝተረፉ 10ታት ኢትዮጵውያን ወትሃደራት ዓቐበቲ ሰላም፣ ናብ መዓስከር ስደተኛታት ከምዝተላእኩ ሰበ ስልጣን ሱዳን ኣረጋጊጾም። 14 ደቂንስትዮ ዝርከብኦም 12 [...]
ኬንያ፣ ካብን ናብን ሶማል ዝካየድ ዝነበረ ናይ መጓዓዝያ በረታታት ደው ኣቢላ
Radio Erena: 13 May 2021 ኬንያ፣ ካብን ናብን ሶማል ዝካየድ ዝነበረ ናይ መጓዓዝያ በረራታት ብምሉኡ ደው ኣቢላቶ። እታ ሃገር ነዚ ስጉምቲ ትወስድ ዘላ፣ ሳልስቲ ድሕሪ'ቲ ምስ ሶማል ዛሕቲሉ ዝጸንሐ ዝምድናኣ ብ [...]
መራሕቲ ሱዳንን ሕቡራት ኢማራት ዓረብን፣ ኣብ ህሉው ኩነታት ዞባ ቀርኒ ኣፍሪቃ ተመያይጦም
Radio Erena: 11 May 2021 መራሕቲ ሱዳንን ሕቡራት ኢማራት ዓረብን፣ ኣብ ህሉው ኩነታት ዞባ ቀርኒ ኣፍሪቃ ብዝምልከት ምይይጥ ኣካይዶም። ኣብ ሕቡራት ኢማራት ዓረብ ናይ ክልተ መዓልታት ወግዓዊ ናይ ስራሕ ምብጻሕ [...]


text:
ናይ ውልቂ ትካል ወይ ማሕበር ምምስራት፣
ምስ ብምትሕባር ሌዛ ኣንኩባተር ተ ኣሽ ኤስ ኤን( les Incubateurs THSN) ዝተባህለ መደብ፣
እንታይ ኢዩ?
እዚ ሌዛ ኣንኩባተር ተ ኣሽ ኤስ ኤን(Incubateur) ዝተባህለ መደብ፣ ንናይ ውልቆም ትካል ወይ ልቸንሳ ንዘለዎም ስደተኛታት፣ ናይቲ ትካል ይኹን ማሕበር ናይ ምምስራት መደቦም ብመጀመርያ ኣብ ምምስራቱ ደሓር ድማ ዕውታት ኣብ ምግባሩ ንትሽዓተ ኣዋርሕ(9) ዝኻየድ ውልቃዊ ዝኾነ ናይ ምስናይን ምሕጋዝን መደብ እዩ።
ነዚ ንትሽዓተ ኣዋርሕ(9) ዝኻየድ መደብ ንምስላጥ እምበኣር፣ ኣስታት ዓሰርተ ሓሙሽተ(15) ዝኾኑ ኣጀሚሮም ከወድኡ ዝኽእሉ ቀንዲ ረቓሒታት ወይ ጸወርቲ ዓንድታት ናይዚ መደብ ኣለዉ። ንሳቶም ድማ ነዘን ዝስዕባ ረቛሒታት ዘጠቓለላ እየን።
- ነዚ መደባቶም ዕዉት ንኽኸውን ዝሕግዙ ዝተፈላለዩ መሰረታውያንን ኣገደስትን ነዚ መደባቶም ኣብ ምዕዋት ዓቢ እጃም ከበርክትሎምን ክሕግዝ ዎምን ዝኽእሉ መሳርሒታት ምውናን፣
- ምምስራትን ምምዕባልን ሓደ ነዚ መደብ ንምስላጥ ዝሕግዝ ዓቢ ሞያዊ መርበብ ርክብን ሓበሬታን ልዝብን ናይ ፍሉያት ሰብ ሞያ ማለት ኤክስፐርትን (experts) ሰብ ትካልን አንትረፕረነር(entrepreneurs) ማለት ርእሶም ክኢሎም ብግሎም ትካሎም ብምምራሕ ዝንቀሳቐሱ ሰብ ትካል ወይ ሰብ ልቸንሳ፣ ዝጠቓለለ መደብ እዩ።
ንመን ኢዩ ፧
ን 9 ኣዋርሕ
ዞባ\ ዴባርትሞ
ን 9 ኣዋርሕ
ዞባ\ ዴባርትሞ
ስለምንታይ እዩ እዚ ጉዳይ ኣገዳሲ ኾይኑ፧
ናይ ስራሕ ቦታ ንኣገልግሎት ክፉት ምግባሩ።
ኣብ ዞባ ቴስዓን ሰለስተን ዝርከባ ከተማታት ሳን ደኒ(saint denis) ን ሞንትሮይን(montreuil) ዝተባህላ ከተማታት ዘሎ ንዝተፈላለዩ ዓበይቲ ኣጋጣሚታትን ናይ ሞያን ንስራሕኩም ዝምልከት ኣኼባታት ክትገብሩሉ ስራሓትኩም እውን ከተሳልጥሉ እትኽእሉሉን ቦታታት ተዳልዩልኩም ከምዘሎን ክትጥቀሙሉ ከምእትኽእሉን ንሕብር።
ን 9 ኣዋርሕ ዝጸንሕ ፣ ብውልቂ ኣማኻሪ ምህላው፣
- ሓደ ብውልቂ ዝከታተል ሓጋዚ ኣማኻሪ ምርካብ፣
- ሓደ ዝተፈላለየ ኣርእስቲን ሜላን ዝሓቖፈ ንኣብነት ከም ኣብ ቁጠባ፣ መራኸቢ ብዙሃን፣ ዕጋዳን ወዘተ ዝተኮረ ሃናጺ ዝኾነ ልምምድን ናይ ሓባር ስልጠናን ምክትታል።
- ምስ ናይ ሞያ ፈላጣት ወይ ምሁራን ምርኻብን ምልዛብን፣ ዝተፈላለዩ ኣርእስቲታት ማለት ኣብ መንግስታውን፥ ቤት ፍርዳውን፥ ሕሳብን ጸብጻብን፥ ከምኡውን ትጽቢታት ውጽኢት ኣብ ንግዳውን መዳይን ካልኦት ነዚኣቶም ዝኣመሰሉ ኣዝዮም ሰፋሕቲ ጉዳያትን ኣርእስታታትን ዘተኮሩ መደባትን ንኣገልግሎት ሰሪዑልኩምን ቀሪቡልኩምን ኣሎ።
መርበብ ርክባትኩም ዘግፍሑን ዘስፍሑን ዓበይቲ ኣጋጣሚታት ምድላው፣
- መዓስ እዚ ጥራይ ንሕና፣ ኣብ ግላዊ መደባትኩም ክትስጉሙን ክትዕወቱን ዝኽእሉኹም ኣዝዮም ኣገደስቲ ዓበይቲ ሰባት ንምርኻብን ምፍላጥን ዝሕግዝ ዓበይቲ መደባትን ኣጋጣሚታትን ከምነዳሉ ክትፈልጡ ንፈቱ።
ብ ኸመይ ኣብርክቶይ ይሳተፍ
ክትምዝገቡ ትደልዩ ዶ ?
ኣብዚ ናይ መርበብ ሓበሬታ ኣድራሻና ብምጥዋቕ ኣብ እትረኽብዎ መመዝገቢ ቅጥዒ ተጠቒምኩም ክትምዝገቡ ከምእትኽእሉ ንሕብር : https://la-ruche.net/incubateur-a-montreuil/
ኣገዳሲ
ንምምዝጋብ ክጠቕመና ኢልኩም ናባና እትሰድዎ ዝኾነ ይኹን ሰነድ ወይ ናይ ግልኹም ሓበሬታ ዝሓዙ ቅጥዕታት ማለት ዶሲየ ክትልእኩልና ኣይተግደዱን ኣየድልየኩምን እውን አዩ።
ንሱስ ደሓን ደሓር ድሕሪ እቲ ኣቐዲሙ ክማላእ ዘለዎ ቅጥዕታትን ካባኻትኩም ዝጥለቡ ነገራትን መሰማላእኩሞም ኣረጋጊጽና ንሕና ባዕልና ክንድውለልኩምን ብድሕሪ እዚ ድማ ተረኺብና ክንዘራረብን ክንመያየጥን ስለዝኮና ኣቐዲምኩም ዝኾነ ይኹን ቅጥዒ ንምልኣኽ ኣይትተሃወኹ።
ሕቶታት ኣለኩም ?
በዛ እት ስዕብ ናይ መርበብ ሓበሬታ ኣድራሻናን incubateur.montreuil@gmail.com በዚ ዝስዕብ ቑጽሪ ስልክናን 01 48 67 59 29 ክትድውሉልናን ትኽእሉ ኢኹም።


text:
እዋናዊ መግለፂ መንግስቲ ትግራይ (07 ጥቅምቲ 2014 ዓ/ም መማረፂ ስኢናን፣ ተገዲድናን እንወስዶ ስጉምቲ ተሓተቲ፣ ጉጅለ ፋሽሽት ኣብይ ኣሕመድን መሻርኽቱን እዮም
ካብ ስዕረቶም ዘይመሃሩ ጉጅለ ፋሽሽት ኣብይ ኣሕመድን መሻርኽቱን ቅድሚ ስለስተ ዓመትን ፈረቓን ኣብ ልዕሊ ህዝብን መንግስትን ትግራይ፣ ኣዊጆም ዝተግበርዎ፣ ስነ ልቦናውን ቕሉዕ ወታደራዊን ወራራት ሎሚ እውን ብዝኸፍአ ኣገባብ ንምፍፃም ኩሉ ዓይነት ምድላዋት ወዲኦም ኲናት ህልቂት የካይዱ ኣለው።
እዞም ናይ ጥፍኣት ወረርቲ ሓይልታት፣ ኣብዞም ዝሓለፉ ኣርባዕተ ኣዋርሕ ብቀንዱ ብወፍሪ ኣሉላ ኣባነጋ ሓየት ሰራዊት ትግራይ ሕቖኦም ጎዚዙ ምስ ማእለያ ዘይብሉ ጋዕገልጠም መሳርሒ ኲናቶም ደኲዑ ናብ ሓሞኽሽቲ ኽቕየሩ ምስ ገበሮምን ካብዚ ዝተረፉ ኣምሊጦም ጭርኦም ዶጒሎም ምስ ሃደሙ፣ 21 ሰነ 2013 ዓ/ም ዋና ከተማ ትግራይና ዝኾነት መቐለና ሓዊስካ መብዛሕትኡ ቦታታት ትግራይና ኣየር ሓርነት ክትንፍስ ክኢሉ ኣሎ።
ይኹን እምበር እዞም ፕሮጀክት ጥፍኣት ሓንፂፆም እንትርፊ ተፈጥራዊ፣ ሰብኣዊን ማተርያላዊን ሃብትን ንብረትን ህዝብን መንግስትን ትግራይ ምፅናትን ምዕናውን ካሊእ ውራይን ገዛ ዕዮን ዘይብሎም ወረርቲ ሓይልታት፣ ትግራይና ብኣርባዕቲኡ ኩርናዓት ዓፅዮም፣ በቢ ዕለቱ ህዝቢ ትግራይ ብጥምየትን ሰኣን መድሓኒት ብዝተፈላለዩ ሕማማት ክረግፍ ገይሮምን ይገብሩን ኣለው። ስለዝኾነ’ውን ትግራይ ሓኒቕካ ብምሓዝ ኣብ ልዕሊ ህዝቢ ትግራይ ዝበፅሐን ዝበፅሕ ዘሎን ጉድኣት ተሓተቲ ጉጅለ ፋሽሽት ኣብይ ኣሕመድ፥ መላፍንቱን ምዃኖም ክፍለጥ ኣለዎ።
ሳዕቤን ኲናት ዘስዕቦ ጣጣን፣ ብኣንፃሩ ዋጋ ሰላም እንታይ ምዃኑ ብክልስ ሓሳብ ዘይኮነስ ብተግባር ዝፈልጡን ዝትግብሩን ህዝብን መንግስትን ትግራይ፣ ትማሊ፣ ሎሚ፣ ይኹን ወትሮ ብዘይካ ሃንቀውታን ድሌትን ቅሳነት፣ ሰላም፥ ዲሞክራሲ፣ ልምዓትን ብጭፍርካ ሰሪሕካ ምንባርን፣ ፖለቲካዊ ፍልልያት ድማ ብዘተን ሕግን ጥራሕን ጥራሕን ከምዝፍትሑ ኣሚኖም፣ ንተግባራዊነቶም፣ ኩለ መዳያዊ ፃዕርታት ብምግባር ላዕልን ታሕትን እናበሉ ይርከቡ። እንተኾነ ብሓደ ኢድ ምጥቓዕ ስለ ዘይካኣል ማለት ውን ብሰንኪ እዞም ደፕሎማሲ፣ ዘተን ሕጊ ዝሕርሞም ዘረግቲ ሰላም ወረርቲ ሓይልታት፣ ባህጊ ህዝብን መንግስትን ትግራይ ኣይሰመረን።
ዓለም ለኸ ማሕበረሰብ ብሓፈሻ ኣብ ጉዳይ ትግራይ ብተደጋጋሚ መርገፂታት ወሲድኩም ዕለታዊ መግለፂታት ኣውፂእኩም፣ ተውፅኡ እውን ኣለኹም። ጉዳይ ትግራይ ብዘተ ንምፍታሕ፣ ወረርቲ ሓይልታት ናብ መኣዲ ሰላም ክኣትው ዝገበርክምዎ ፃዕርታትን ዘንበርክምዎ ማዕቀበትን ትህብዎ ዘለኩም ተደጋጋሚ መጠንቀቅታን ትገበርዎ ዘለኩም ፃውዒታት ብወረርቲ ሓይልታት ተቐባልነት ስለዘይረኸበ ናብ ነገራዊ ሓይሊ ክቅየር ኣይከኣለን። ብካሊእ መዳይ ህዝቢ ትግራይ ኣብ ከቢድ ማሕበረ-ኢኮኖሚያዊ ቅልውላው ኣትዩ ብሓለንጊ ጥምየት ኣብ ዝረግፈሉ ዘሎ እዋን ህዝብና ደገፍ እኽልን መድሓኒትን ከይረክብ ሰራሕተኛታትን ሓለፍትን ረድኤት ሕቡራት መንግስታት፣ ጉጀለ ፋሽሽት ኣብይ ኣሕመድ ኣባሪርዎም ኣሎ። ወረርቲ ሓይልታት እዙይን ካልኦት እኩይ ተግባራትን እንትፍፀሙ ፀገም ዝፈትሕ፥ ለውጢ ዘምፅእ ስጉምቲ ብዓለም ለኸ ማሕበረሰብ ኣይተወሰደን።
ብሓፂሩ ህዝብን መንግስትን ትግራይ ዝበፅሖም ማእለያ ዘይብሎም በደላትን ፀገማትን ተፃዊሮም ንኹሉ ነገር ብትዕግስቲ ተፀሚሞም ተፀብዮም እቲ ፀገም ብሰላም ፣ ዘተ፣ ሕግን ዲፕሎማስያውን ቃልሲን ንምፍታሕ ዕድል ሂቦም ብልብን ብቅንዕናን ተቃሊሶም እንተኾነ ጉጅለ ፋሽሽቲ ኣብይ ኣሕመድ ምስ መሻርኽቱን ተመሻጢሩ ነቲ ዕድል ዘተ ፍረ ኣልቦ ኮይኑ ክተርፍ ገይሩ ኲናት ወሊዑልና ኣሎ ፡፡ ስለዝኾነ’ውን ህዝብን መንግስትን ትግራይ ዝፅበይዎ ዝነበረ ኣፋፍኖት ዘተ ሰላም ተስፋ ዘይብሉ ብምዃኑ ወርርቲ ሓይልታት ሂቦምና ዘለው ዕድል ሓንትን ሓንትን ጥራሕ እያ ፡፡ ንሳ እውን ወረርቲ ሓይሊታት ብዝርደኦም ቋንቋ ማለት እውን፣”ሃለዋትናን ድሕንነትናን ብቅልፅምና” ዝብል መሪሕ ሓሳብና እንተይፈተውና ተገዲድና ብምትግባር፣ ወረርቲ ሓይሊታት ዝወልዕዎ ውግእ መኪትና ከም ልማድና ፀላእትና ብሓይሊ ብረት ምሕምሻሽ እዩ፡፡
ሕዚ’ውን ንዓለም ለኸ ማሕበረሰብ ደለይቲ ሰላም ፈተውትናን ደገፍቲ ህዝባዊ ቃልሲና ንክነፍልጦም እንደሊ፣ ተወሊዑ ዘሎ ኲናት ብሰላም መዕለቢ ክግበረሉ እንተኾይኑ ጉጅለ ፋሽሽቲ ዓብይ ኣሕመድን መሻርኽቱን ቅድም ክብል ዘቕረብናዮም ጉዳያት ቶኽሲ ጠጠው ምባልን ዘተን ከይሸራረፉ ብዘይውዓል ሕደር ቀልጢፎም ይቀበሉ ፣ ኣይፋሉን እንተይሎም ግና ፣ ወረርቲ ሓይልታት ንሓንሳብን ንሓዋሩን ንምቅባፅ ንግደድ ዘለና ምዃንና ክፍለጥ ኣለዎ።
ዝኸበርካ ህዝቢ ትግራይ !!
ኣብቶም ዝሓለፉ ዓሰርተ ሓደ ኣዋርሕ ፣ ብወረርቲ ሓይሊታት ዝበፅሐካ ኣእምራዊ ስብራት ፣ ሰብኣዊ ህሊናዊን ማሕበረ- ኢኮኖምያውን ቅልውላውን ተሰኪምካ ብፍላይ ኣብዚ እዋን እዙይ በፂሑካ ዘሎ ዓፀቦን ጥምየትን ተፃዊርካ፣ ቀዳማይ፣ ካልኣይን ሳልሳይን ኣጀንዳኻ ህዝባዊ ኩናትና ምዕዋት እዩ፣ ኩሉ ነገር ድሕሪ ሃለዋትን ድሕንነትን ህዝቢ ትግራይ እዩ ኢልካ ደቅኻ መሪቕካ ኒሕን ወነን ኣስኒቕካ ናይ ሎሚ ፣ ፅባሕን ቀፃሊትን ትግራይና ሰብ ዋና ዝኾኑ መላምል ደቅኻ ፣ንቃሕ ! ተወደብ ! ተጋደል! ተዓወት! ዝብል ጭርሖ ተሓንጊጦም ናብ ታዕሊም ክውሕዙ ገይርካ፤ትገብር እውን ኣለኻ ፡፡ እዞም መላምል ደቅና ምስቶም ቅድም ኢሎም መስተንክር ቅያ ዝሰርሑ ደቅኻ ተፀንቢሮም ደመኛ ፀላእትና ከም ዝሕምሽሽዎም ኣየጠራጥርን፡፡ ስለዝኾነ ህዝብና ዝጀመርካዮ ኩለመዳያዊ ምርብራብ ኣደንፊዕኻ ቀፅለሉ፡፡ ወገናትና ብጥምየት ከይሃልቁ እትገብሮ ዘለኻ ምድግጋፍ ከም እትቕፅለሉ እውን መንግስቲ ትግራይ ኣይጠራጠርን፡፡ ንኹሉ ክሳብ እቲ ዘይተርፍ ወርቃዊ ዓወት ኣብ ኢድካ ትዓትር መኸተኻ ኣዛይድካ ቀፅል። ህዝቢ ትግራይ ብኽባ ተሓኒቕካ፥ ብጥምየትን ሕማምን ክትረግፍ ዝተፈረደልካ ይኹን እምበር ህዝብና ንኹሉ ክባ ፈንፂሕካ ንክጎብጠካ ዝተልዓለ ሰራዊት ብምድምሳስ ዘይተርፍ ዓወት ንምምዝጋብ ወፍርኻ ኣሐይል።
ዝኸበርካ ሰራዊት ትግራይ
ኣብቶም ዝሓለፉ 11 ኣዋርሕ፣ ደመኛ ፀላእትና ኩሎም ወረርቲ ሓይልታት መኪትካ፣ ልክዖም ክፈልጡ ገይርካ ኢኻ። ፀላእትና ሕዚ’ውን ወሊዖሞ ዘለዉ ወራር ብምምካት ክተመዝግቦ ጀሚርካ ዘለኻ ድሙቕ ዓወት ህዝብን መንግስትን ትግራይ ሓበንን ኩርዓትን ይስምዖም። እዞም ኣብ ኣፍ ደገ መቓብር ኮይኖም፣ ዝፍክሩን ዝዕንድሩን ዘለው ኩሎም ወረርቲ ሓይልታት ደራዓዒምካ፣ ሕነ ህዝብና ፈዲኻ፣ ዓለም ብዓለሙ ዘስደምም ካሊእ ተወሳኺ ዓወት ከም እተመዝግብ ህዝብን መንግስትን ትግራይ ይተኣማመኑ’ዮም።
ዝከበርኩም ህዝብታት ኢትዮጵያ!!
ኣብቶም ዝሓለፉ 11 ኣዋርሕ ጉጅለ ፋሽስት ኣብይ ኣሕመድ፣ ብምድንጋርን፣ ብምፍርራሕን ደቅኩም ግዳይ ሞትን መቁሰልትን ገይሩ ጥራሕኩም ኣትሪፍኩም’ዩ። ሐዚ’ውን ይቅፅል ኣሎ። እንተኾነ ቅድሚ ሕዚ ናብ ትግራይ ዝኸዱ ኣበይ ኣትዮም? ኢልኩም ሕተቱ። ሕዚ’ውን ኣብ ዓውደ ግምባራት ንፀረ ህዝቢ ልኡኽ ዝረግፉ ዘለዉ ደቅኹም ኣድሕኑ።
ደቅኹም ንህልውና ኢትዮጵያ ከይኮነስ ንመጭበርበራይን በታኒ ሃገር ጉጅለ ፋሽስት ኣብይ ኣሕመድ ህልውና ክብሉ ከም ፅንብላሊዕ ሓሪሮም ተወዲኦም ‘ዮም። ሎሚ’ውን ናብ ሓዊ ይጥቕጥቖም ኣሎ። ስለ ዝኾነ ይኣክል ኢልኩም ድምፅኹም ኣስምዑ። ኣብ ህዝቢ ዓፋር፥ ወሎን ጎጃምን ተጀሚሩ ዘሎ ተቓውሞ ጉጅለ ፋሽሽት ኣብይ ኣሕመድ ተጠናኺሩ ካልኦት ህዝብታት እውን ክስዕቡዎ ይግባእ።
ሰራዊት ጉጅለ ኣብይ ኣሕመድ ንበትረ ስልጣን ተስፋሕፋሕቲ ኣመራርሓ ክልል ኣምሓራን ዕድመ ጉጅለ ፋሽስት ኣብይ ኣሕመድ ንምንዋሕ ክሳብ ማዓዝ ብከንቱ ደምካ ተፍስስ። ኣብዘይምልከተካን ዘይትኣምነሉን ኩናት ሂወትካ ብኸንቱ ክሓልፍ የብሉን። ኣብ ዝካየድ ዘሎ ውግኣት ዝረአ ዘሎ ህልቂት ብጣዕሚ ዘሕዝን እዩ። ስለዝኾነ ሐዚ ዘለካ ዕድል ሓንቲ ጥራሕ እያ። ክልተ ሰለስተ ዝበሃል ዕዱል የብልካን። እንተኽኢልካ ብረት ኣፈሙዝካ ናብቶም ኣብ ሓዊ ጠቕጢቖምካ ዝሃድሙ።፣ ንከብዶም ዝሓድሩ ጀነራላትን ስዓብቶምን ኣዚርካ በሎም። እንተዘየለ ሂወትካ ንምድሓን ብሰላም ኢድካ ንሰራዊት ትግራይ ሃብ። እንተዘይኾይኑ ግና ከምቶም ቅድሚ ሐዚ ኣብ መሬት ትግራይ ዝተቐበሩ ዕጡቓት ምቕባርካ ከምዘይተርፍ ክነፍልጠካ ንደሊ። ኣብቲ ተጀሚሩ ዘሎ ውግእ ዝርአ ዘሎ እውን ነዚ ዝግለፅ ዘሎ ዘረጋግፅ ስለዝኾነ ከይወዓልካ ከይሓደርካ ንባዕልኻን ንህዝብኻን ዘድሕን ታሪኻዊ ውሳነ ወስን፤ ጊዜ የለን።
ዝኸበርካ ህዝቢ ኤርትራ
ህዝቢ ኤርትራ፣ ብደምካ ዘረጋገፅካዮ ናፅነትካ፣ መንግስቲ ውልቀ መላኺ ኢሳያስ ኣፈወርቂ ምስቶም “ዶብና ቀይሕ ባሕሪ እዩ” ዝብሉ ሓይልታት ትምክሕቲ ኢድን ጓንትን ኾይኑ ኣሕዲጉካ ኣሎ። ደቕካ ኣብ ዘይፈልጥዎ ቦታታት ኦሮምያ፣ ክልል ኣምሓራን ትግራይን ሽሻይ ኣሞራ ኮይኖም’ዮም። ስለዝኾነ “ይኣክል” ኢልካ ደቅካ ካብ ሞት ኣድሕን። ተቃወምቲ ውድባት ኤርትራ፣ ፈተውቲ ህዝቢ ትግራይን ኤርትራውያን ‘ውን ተልዓሉ፣ ዕድመ ስርዓት ውልቀ መላኺ ኢሳያስ ኣፈወርቂ ንምሕፃር ተረባረቡ። ሰራዊት ኢሳያስ ኣፈወርቂ እውን ቅድሚ ሐዚ መንግስቲ ትግራይ ዘቕረበልካ ፃውዒት ተቐቢልካ ተግባራዊ ግበር።
ኣብ መወዳእታ ድሕሪ ሐዚ ትግራይና ዳግም መዐንደሪት ኩሎም ወረርቲ ሓይልታት ከይትኸውን ዘኽእል ሞራልን ዓቕምን ከም ዘለና ንፈታውን ፀላእን ክነፍልጥ ንደሊ።
ሃለዋትናን ድሕንነትናን ብቕልፅምና!
ትግራይ ትስዕር!
መንግስቲ ትግራይ
07 ጥቅምቲ 2014 ዓ/ም


text:
1. መሰረታዊ ጠንቂ ናይቲ ዶባዊ ግጭት
2. እቲ ሓቂ ብዛዕባ’ቲ ኣብ ‘ባድመን ከባቢኣን’ ዚካየድ ‘ተቓውሞታት’
3. ምእንቲ ሕቡእ አጀንዳ ሕንፍሽፍሽን ዕውንውንን ምዝራእ
4. መዋጥር ስቕታ ኢሳያስ
5. ጕዕዞ ንቕድሚት ናብ ርጉእ ሰላም
1. መሰረታዊ ጠንቂ ናይቲ ዶባዊ ግጭት
ዶብ ኤርትራን ኢትዮጵያን በቶም ነቲ ማእከላይ፡ ምዕራባውን ምብራቓውን ክፋላት ናይቲ ዶብ ብንጹር ባህርያውን ጀኦሜትሪያውን መወከሲታት ዚውስኑ ሰለስተ መግዛእታዊ ውዕላት (1900፡ 1902ን 1908ን) ዚተደረተ ኢዩ። ብመሰረት እዞም ውዕላት’ዚኣቶም ሓንሳእ ምስ ተደረተ፣እቲ ዶብ ኣብ እዋን መግዛእቲ ኢጣልያ (1890-1941)፡ ወተሃደራዊ ምምሕዳር ብሪጣንያ (1941-1952)፡ ፈደረሽን ምስ ኢትዮጵያ (1952-1962)ን ጐበጣ ኢትዮጵያን (1962-1991) ርጉእ ኰይኑ ጸኒሑ። ንሓደ ምሉእ ዘመን ድማ ብሕግን ብግብርን ኣህጕራዊ ቦትኡ ዓቂቡ ጸኒሑ። ኣብ 1997 ጥራይ ኢዩ ንመጀመርያ ግዜ ዞባዊ ምምሕዳር ትግራይ ንበይኑ፡ ብሓገዝ ወኪል ተክኒካዊ ምትሕግጋዝ ጀርመን [German Technical Cooperation Agency (GTZ ሕጂ GIZ)፡ ነቲ ታሪኻዊ መግዛእታዊ ውዕል ዶብ፡ ልኡላውነቱ ቅድሚኡ ኣብ መንጎ መንግስቲታት ኢትዮጵያን ኤርትራን ኣከራኺሩ ዘይፈልጥ ሰፋሕቲ ቦታታት ኤርትራ ናብ ትግራይ ዚሓወሰ ካርታ ምምሕዳራዊ ዞባ (ክልል) ትግራይ (Weyin, ወይን 1997) ኣሕቲሙ ዘውጽአ (ንዝያዳ ሓበሬታ ኣብዚ ጠውቕ)። ብተወሳኺ፡ እዚ ሓድሽ ካርታ ናይታ ዚተስፋሕፍሐት ትግራይ እንተላይ ካብተን ጐረባብቲ ዞባታት ኢትዮጵያ፡ ማለት በገምድርን ወሎን፡ ሰፋሕቲ ቦታታት ሓዊሱ ዚወጸ፣ ኣብዚ ቐረባ እዋን ኣብ ወልቃይትን ራያን ተቓውሞታት ኣለዓዒሉ ዘሎ ጕዳይ ኢዩ።
እቲ ካርታ፡ ኣብቲ ብበዓል-መዚ ስራሕ ካርታ ኢትዮጵያ (Ethiopian Mapping Authority) ተሓቲሙን ነቲ ሓድሽ ባጤራ ኢትዮጵያ ኣጋይጹን ዚወጸ ሓድሽ ካርታ ናይ ኢትዮጵያ ተቐዲሑ ተዘርጊሑ። እቲ ካርታ’ቲ፡ ነቲ ንሓደ ምሉእ ዘመን ከይተተንከፈ ዚጸንሐ ኣህጕራዊ ዶብ ኤርትራ ምስ ኢትዮጵያ ንመጀመርያ ግዜ ቀይሩዎ (Splinter, 1998, 245-272)። ደድሕሪ ምዝርግሑ፡ እቲ ካርታ ክሳብ ሽዑ ኣብ መንጎ ክልቲኡ መንግስቲታት ኣከራኺሩ ንዘይፈልጥ ከባቢታት ልኡላዊ መሬት ኤርትራ ንምግሃስ፣ ኤርትራዊ ምምሕዳራዊ መዋቕር ንምፍራስ፣ ኤርትራውያን ዜጋታት ነቒልካ ንምስጓግን ኣብቲ ሓድሽ ዚተታሕዘ ከባቢታት መሬት ኤርትራ ትግራዋይ ምምሕዳራዊ ስልጣን ንምምስራትን ከም ውጥን ኣገልጊሉ።
እዚ ድማ ኣብቲ ዚተተንከፈ ዶባዊ ዞባታት ናብ ምዝንባል ህዝቢ ኣምሪሑ፣ ርግኣት ወሰናስን ናይቲ ዶብ ዘሪጉ። ነቲ ዚሰዓበ ውጥረት ብክልተኣዊ ምይይጥ ወይ ልዝብ ንምህዳእን ነቲ ጕዳይ ንምፍታሕን ዘይምኽኣል፡ ኣብ መወዳእትኡ ተጻብኦታት ናብ ምብራዕ ደፊኡ፡ ኣብ መንጎ ኤርትራን ኢትዮጵያን ናብ ዲቕ ዚበለ ኲናት ኣምሪሑ። እቲ ብፈተውቲ ሳልሳይ ኣካላት (ሕቡራት መንግስቲታት ኣመሪካ፡ ሕመኣ-ርዋንዳ፡ጂቡቲ፡ ውድብ ሓድነት ኣፍሪቃ) ዚተኻየደ ጻዕርታት ኣህጕራዊ ሽምግልና ነቲ እናነሃረ ዚኸይድ ዚነበረ ማዕበል ተጻብኦታት ኪገትኦ ስለዘይከኣለ፣ እተን ክልተ ጐረባብቲ ሃገራት ዘየድሊ፡ ኪእለ ዚከኣል ዚነበረ፡ ኣዝዩ ኣዕናዊ ኲናት (1998-2000) ኣካይደን።
2. እቲ ሓ ቂ ብዛዕባ’ቲ ኣብ ‘ባድመን ከባቢኣን’ ዚካየድ ‘ተቓውሞታት’
እቶም ናይ ‘ተቓውሞ’ ሰላማዊ ሰልፍታት ኣብ ‘ባድመን ከባቢኣን’ ሓቀኛ ክዉንነት ዘይገልጹ፣ ምናልባት’ውን፡ ብተጣበቕቲ ዓባይ ትግራይ ዚተደፋፍኡ ኢዮም። እቲ ‘ባድመን ከባቢኣን’ ዚብል ስያመ ነቲ እጀታ ዘንበረትሉ ቦታታት ኤርትራ ንምምልካት ፈለማ ብኢትዮጵያ ዚተዘውተረ ሓረግ ኢዩ። እቲ ናይ ሽዑ ቀዳማይ ሚኒስተር መለስ ዜናዊ “ዚዀነ ወጻእተኛ፡ ኤርትራዊ ይዅን ጃፓናዊ፡ ወዘተ.፡ ኣብ ኢትዮጵያ ዚነብር ብሰናይ ድሌት ናይ መንግስቲ ኢትዮጵያ ኢዩ። መንግስቲ ኢትዮጵያ ‘ሕብሪ ዓይንኻ ስለዘይፈተናዮ፡ ኪድ’ እንተኢሉዎ ኪኸይድ ኣለዎ” (ፈነወ ተለቪዥን ኢትዮጵያ፡ 9 ሓምለ 1998) ዚብል መመኽነይታ ዚሃበሉ ጃምላዊ ጥርዝያታት ኤርትራውያን ካብ ኢትዮጵያ ዚዝከር ኢዩ። ኣብ እዋን’ቲ ኲናት፡ እቲ ብህዝባዊ ወያነ ሓርነት ትግራይ ዚተዓብለለ መንግስቲ ኢትዮጵያ ጃምላዊ ጥርዝያ ናይ ልዕሊ 75,000 ኤርትራውያን ፈጺሙ። እቶም ኣብ ‘ባድመን ከባቢኣን’ ኢትዮጵያዊ ዜግነት ኪሕዙ ወይ ዓድታቶም ለቒቖም ኪኸዱ ዚተገደዱ ኤርትራውያን ድማ ገለ ካብዞም ልዕሊ 75,000 ዚተሰጐጉን ንብረቶም ዚተራሰየን ጥሩዛት ኤርትራውያን ኢዮም።
ብድሕሪ’ቲ ኣብ 13 ሚያዝያ 2002 ዚተኣወጀ ውሳነ ምድራት ዶብ ኮሚሽን ዶብ ኤርትራን ኢትዮጵያን (EEBC’s delimitation decision of 13 April 2002)፡ ምምሕዳር ዞባዊ መንግስቲ ትግራይ፡ ካብ ሓምለ 2002 ኣትሒዙ፡ ሰባት ካብ ዚተፈላለዩ ቦታታት ትግራይ ኣምጺኡ ኣብቲ ካብ ሽዑ ዚተጐብጠ ኤርትራዊ መሬት ‘ባድመን ከባቢኣን’ ከስፍሮም ጀሚሩ። ኮሚሽን ዶብ ኤርትራን ኢትዮጵያን ሽዑ እቲ ዘይሕጋዊ ሰፈራታት ንኪፈርስን ደው ኪብልን ነዚ ዚስዕብ ትእዛዝ ኣመሓላሊፉ (EEBC: Order of the Commission)፡-
ለ. ድሕሪ 13 ሚያዝያ 2002፡ ዚዀነ ብሓልዮት መንግስቲ ኢትዮጵያ ዚተፈጸመ ዳግመ-ሰፈራ ዜጋታት ኢትዮጵያ ኣብ ደምበ መንጉል ኪግበር ኣይነበሮን፤
ሐ. ኢትዮጵያ፡-
(i) ነቶም ብመሰረት ፕሮግራም ዳግመ-ሰፈራ ኢትዮጵያ ካብ 13 ሚያዝያ 2002 ኣትሒዙ ካብ ኢትዮጵያ መጺኦም ኣብ ደምበ መንጉል ዚሰፈሩ ሰባት ብቕጽበት ናብ መሬት ኢትዮጵያ ምምላስ ኪትፍጽም ኣለዋ፤ […]
መ. ነፍሲ ወከፍ ወገን ስግር ናይቲ በቲ ውሳነ ናይ 13 ሚያዝያ 2002 ዚተመልከተ ናይ ምድራት መስመር ዚዀነ ዳግመ-ሰፈራ ህዝቢ ንከይግበር ምርግጋጽ ኣለዎ። (ብመሰረት ዓንቀጽ 20ን ዓንቀጽ 27(1)ን ሕጋጋት ቅጥዒናይቲ ኮሚሽን ዚተዋህበ ትእዛዝ ኮሚሽን ዶብ ኤርትራን ኢትዮጵያን)። (EEBC Delimitation of the Border (Eritrea-Ethiopia): Order of the Commission (made pursuant to Article 20 and Article 27(1) of the Commission’s Rules of Procedure)
ይዅን’ምበር፡ እቲ ብህወሓት ዚተዓብለለ መንግስቲ ኢትዮጵያ ነቲ ነቶም ዳግመ-ሰፈራታት ንምፍራስን ነቶም ዳግም ዚሰፈሩ ዜጋታቱ ናብ ዓዶም ንምምላስን ዚተዋህበ ትእዛዝ ኮሚሽን ዶብ ጥሒሱ፡ ፕሮግራሙ ቀጺሉ።
ክንዲ ዚዀነ፡ ጸጥታዊ ባይቶ ሕቡራት ሃገራት ነዚ ዚስዕብ ውሳነ ኣሕሊፉ፡-
- እቶም ወገናት፡ብመሰረት ዓንቀጽ 4.16 ናይቲ ኣጠቓላሊ ስምምዕ ሰላም [ስምምዕ ሰላም እልጀርስ] ምምልካት ዶብ ኣብ ባይታን (ምትካል ዓምድታት ወይ ሽኻላት ዶብ) ምትሕልላፍ መሬታዊ ቍጽጽርን ተፈጺሙ ክሳብ ዘብቅዕ፣ በይናዊ ናይ ሰራዊት ኰነ ናይ ህዝቢ ምንቅስቓሳት፡ እንተላይ ምምስራት ናይ ዚዀነ ሓድሽ ሰፈራታት ኣብ ጥቓ እቲ ዶብ ኣብ ዚርከብ ቦታታት ካብ ምግባር ኪቝጠቡ፤ – UNSC Resolution 1430 (2002)
ኢትዮጵያ ንትእዛዝ ኮሚሽን ዶብ ጸማም እዝኒ ምሃብ ምስ ቀጸለት፡ ኮሚሽን ዶብ ኤርትራን ኢትዮጵያን “እቲ ምድራት ናይ 13 ሚያዝያ 2002 ንብምልኡ እቲ ዶብ ናይ ክልቲአን ሃገራት ብዚምልከት ደምዳምን ቀያድን ኢዩ” ብምባል ዳግም ኣረጋጊጹ። ብተወሳኺ፡ ከምዚ ዚስዕብ ሓጊጉ፡-
“ኢትዮጵያ፡ ነቶም ብድሕሪ’ቲ ውሳነ ምድራት ዶብ ዚተበየነሉ ዕለት ኣብ መሬት ኤርትራ ዚሰፈሩ ኢትዮጵያዊ መበቈል ዘለዎም ሰባት ካብ መሬት ኤርትራ ምልጋስ ብምእባያ፡ ግዴታታ ኣየኽበረትን።” (EEBC: Determinations, 7 November 2002)
እምበኣርከስ፡ እዚ ዚተወሃሃደ ዚመስል ‘ተቓውሞታት’ ኣብ ‘ባድመን ከባቢኣን’ ብመንጽር’ቲ ብድሕሪ’ቲ ውሳነ ምድራት ኮሚሽን ዶብ ኤርትራን ኢትዮጵያን ዚተመስረተ ዘይሕጋዊ ዳግመ-ሰፈራታት ኪርአ ኣዝዩ ኣገዳሲ ኢዩ። ንምታይሲ፡ እቶም ዚበዝሑ ህሉዋት ተቐማጦ ብድሕሪ’ቲ እቶም ቀዳሞት ወይ ደቀባት ኤርትራውያን ተቐማጦ ናብ ኢትዮጵያዊ ዜግነት ኪቕይሩ ምስ ተገደዱ ወይ ካብ መበቈላዊ ዓድታቶም ተጠሪዞም ምስ ለቐቑ ናብቲ ቦታታት ከም ዚመጹ ተገይሮም ዚሰፈሩ ተጋሩ ስለዚዀኑ።
ብመሰረት’ቲ ነቲ ደምዳምን ቀያድን ውሳነ ኮሚሽን ዶብ ኤርትራን ኢትዮጵያን ብምቕባል ብዘይ ቅድመ-ኵነት ንምትግባር ዚተወስደ ውሳነ ፈጻሚ ሽማግለ ህዝባዊ ሰውራዊ ደሞክራስያዊ ግንባር ኢትዮጵያ (ህሰደግኢ)፣ ኣካላዊ ምምልካት ዶብ ንምትግባርን ኣብ መንጎ ኤርትራን ኢትዮጵያን ሰላማዊ ዝምድናታት ንምምላስን፣ መንግስቲ ኢትዮጵያ ንሳዕቤናት ናይቶም ጥርዝያታትን ዘይሕጋዊ ሰፈራታት ዞባዊ መንግስቲ ትግራይን ፍታሕ ከናዲ ይግባእ።
3. ምእንቲ ሕቡእ አጀንዳ ሕንፍሽፍሽን ዕውንውንን ምዝራእ
እቶም ብፍርዙናት ሰበስልጣንን ሰበስልጣን-ነበርን ህወሓት፡ ብማዕከናት ዜና ትግራይ፡ ብልፍለፋ ማሕበራዊ ማዕከናት (እንተላይ ብሓድሓደ ግጉያት መርበባት ሓበሬታ ኢንተርነት ኤርትራውያን) ኪዝርግሑ ዚጸንሑ መግለጺታትን መልእኽቲታትን ነቶም ካብ 1997 ኣትሒዙ ኣብ ጐደቦታት ዶብ ኤርትራን ኢትዮጵያን ኣብ ባይታ ኪኽሰቱ ዚጸንሑ ሓቅታት፡ ከከምቲ ዚምችኦም፡ ኪጐስዩ፡ ኪጥምዝዙ ወይ ብጌጋ ከቕርቡ ጸኒሖም።
እዚ ድማ ብፍላጥ ኰነ ኢልካ ነቲ ንውሳነ ኮሚሽን ዶብ ኤርትራን ኢትዮጵያን ብምትግባር ርጉእ ሰላም ንምምላስ ዚሕልን ተባዕ ተበግሶ ሓድሽ ቀዳማይ ሚኒስተር ኢትዮጵያ ንምዕንቃፍ ዚዓለመ ኢዩ። ሎሚ ብሕሳብ ልዑል ረብሓታት ህዝብታት ኤርትራን ኢትዮጵያን ኰነ ዞባዊ ሰላም፡ ጸጥታን ርግኣትን ኣስፋሕፋሒ ህርፋን ምስልሳል ኪግደፍ እዋኑ ኢዩ።
4. መዋጥር ስቕታ ኢሳያስ
ኢሳያስ ንኵነተ ኣይሰላም፡ ኣይኲናት ነቲ ኣብ 1997 ዚጸደቐ ቅዋም ንዘይምትግባር ኰነ ሃገራዊ ምርጫታት ንዘይምክያድ ከም መመሳመሲ ኪጥቀመሉ ጸኒሑ ኢዩ። እንተላይ ነቲ ኣብቲ ናይ 1995 ኣዋጅ (ንዝያዳ ሓበሬታ ኣብዚ ጠውቕ) ብንጹር ዚተወሰነ ደረት ግዜ ናይ 18 ኣዋርሕ ብምጥሓስ፣ ንጡፍ ሃገራዊ ኣገልግሎት ደረትኣልቦ ንምግባር ከም መመኽነይታ ኪጥቀመሉ ጸኒሑ። ብጕልባብ ሃገራዊ ድሕነት፡ ስርዓት ኢሳያስ ንኵነተ ኣይሰላም፡ ኣይኲናት መንግስታዊ ስልጣን ንምብሓት ኰነ ኣብ ልዕሊ ህዝቢ ኤርትራ ኣረሜናዊ መድቈስትን ሓሳረ-መከራን ንምውራድ ኪጥቀመሉ ጸኒሑ ኣሎ። ስለዚ ድማ፡እቲ ሓድሽ ቀዳማይ ሚኒስተር ኢትዮጵያ ብዛዕባ ቅባለን ዘይኵነታዊ ትግባረን ውሳነ ምድራት ኮሚሽን ዶብ ኤርትራን ኢትዮጵያን ዘቕረቦ መግለጺ ሃንደበት ኰይኑዎ ኪኸውን ይኽእል ኢዩ።
ምእላይ ኵነተ ኣይሰላም፡ ኣይኲናት ንጕልባብ ሃገራዊ ድሕነት ብምቕንጣጥ ንኢሳያስ ኵሉ ወዮ ኰይኑ ኣብ መዋጥር የእትዎ - በዚ ኢሉ ወይ በቲ፡ መጀምርያ ናይ መወዳእታ ምዝርዛር ምልኩ ኪኸውን ይኽእል። ዛጊት ብኣወንታ ኪምልስ ዘይምኽኣሉ ወይ ዘይምድላዩ ድማ ነጸብራቕ ናይ ሻቕሎቱ ኢዩ ኪኸውን ዚኽእል።
ኣብ ዚተፈላለዩ፡ ምስ ኢትዮጵያውያን ሰበስልጣን ፊት-ንፊት ዝተራኸብኩሉ ኣህጕራዊ ወይ ዞባዊ ኣጋጣሚታት፣ ኢትዮጵያ ንስምምዕ ኣልጀርስ ብምትግባር ሰራዊታ ካብ ልኡላዊ መሬት ኤርትራ እንተ እትስሕብ፣ ነቲ ምንጻፍ ካብ ትሕቲ እግሪ ኢሳያስ ምሰሓበት እናበልኩ ክገልጽ ጸኒሐ። ንኣመዓባብላ ናይቶም ሕጂ ኣብ መድረኽ ዚቀላቐሉ ዘለዉ ታሪኻዊ ዳይናሚክስ ኣብ ግምት ምስ እነእቱ፣ እቲ ስርዓት ብናይ ገዛእ ርእሱ ምናወራ ኣብ ሓደ ኵርናዕ ዚተቐርቀረ፣ ኢሳያስ ድማ፡ እንተገበረ ወዮ እንተዘይገበረ ወዮ ኰይኑዎ፡ ኣብ መዋጥር ዚኣተወ ይመስል።
ኣሸበሸብ፡ ይግበር ኣይግበር፡ ድጋመት ውድቀቱ ከይከውን ስግኣት ከይሓደሮ ኣይተርፍን። መዋጥር ኣጋጢሙዎ ኣሎ፣ ምጽኣት መፈለምታ ናይ መወዳእታ ስርዓቱ ኪኸውን ስለዚኽእል። ምስ ደረት ትርኢት ምጽንቃቕ ኵነተ ኣይሰላም፡ ኣይኲናት፡ እቲ ስርዓት ከምቲ ቀደሙ ኪገዝእ ወይ ኪኸይድ ኪምዝምዞ ዚኽእል ምስምስ የለን። ኤርትራ ነቲ ብኣማእት ኣሽሓት ዚቝጸር ኣብ ድፋዓት ተዋፊሩ ዘሎ ሰራዊት ኣብ ዶብ ኤርትራን ኢትዮጵያን ኮፍ ኣቢሉ ዘጽንሕ ዚዀነ መመኽነይታ ኣይክህሉን ኢዩ። እቲ ኢሳያስ ዘዕነዎ ቍጠባ ኤርትራ ኣመና ድኹምን ሰንኮፍን ስለዚዀነ፡ ምጥያስ ሰራዊት ከጣጥሕ ይዅን ናብቲ ዚድለ በርጌሳዊ ህይወት ከሰጋግር ዘኽእል ዓቕሚ የብሉን።
ብኻልእ ወገን፡ እቲ ነቲ ኮሚሽን ዶብ ኤርትራን ኢትዮጵያን ዚበየኖ ደምዳምን ቀያድን ውሳነታት ምድራትን ምምልካትን ዶብ ዚምልከት፣ ብተደጋጋሚ ኪገላበጥን ብቐጻሊ ኪቀያየርን ዚጸንሐ ታሪኽ መርገጺታት ኢትዮጵያ ዚፈጠሮ ኣዝዩ ዓቢ ዘይምትእምማን ኣብ ግምት ብምእታው፣ ንኤርትራውያን ምርኣይ ምእማን ኪኸውን ኢዩ። ስለዚ፡ ኤርትራውያን ኢትዮጵያ ውሳነኣ ኪትትግብር፡ነቲ መግለጺኣ ብጭቡጥ ግብሪ ከተሰኒ ኣብ ትጽቢት ኣለዉ።
ብዚተረፈ፡ ህዝቢ ኤርትራ፡ ሓይልታት ምክልኻል ኤርትራ ኰነ መብዛሕትኦም ላዕለዎት ሰበስልጣን ኤርትራ፡ በቲ ተኸሲቱ ዘሎ ተስፋ ናይ ርጉእ ሰላም ዚህብ ይዅን ናብቲ ንነዊሕ እዋን ተሓሪሙዎ ዚጸንሐ ዚሓሸ ህይወት ናይ ሓርነት፡ ደሞክራስን ራህዋን ዘምርሕ ኣንፈት ምርካቡ ሕጉስ ምዃኑ ጥርጥር የልቦን።
5. ጕዕዞ ንቕድሚት ናብ ርጉእ ሰላም
ሓቀኛ ፖለቲካዊ ድሌት ምስ ዚህሉ፡ እቲ ጕዕዞ ንቕድሚት ቀሊልን ቀጥታውን ኢዩ። ምሉእ ቅበላን ዘይኵነታዊ ትግባረን ማለት፡ ብመሰረት’ቲ ኮሚሽን ዶብ ኤርትራን ኢትዮጵያን ብመንገዲ ጀኦመትራዊ መወከሲታት ዚገበሮ ምድራት (virtual demarcation or demarcation by coordinates)፡ ቀጥታዊ ምንስሓብ ሓይልታት ኢትዮጵያ ካብ ልኡላዊ መሬት ኤርትራ፣ ምፍራስ ናይቲ ካብ ሓምለ 2002 ኣትሒዙ ኣብ ልኡላዊ መሬት ኤርትራ ዚተመስረተ ናይ ትግራይ ዳግመ-ሰፈራታት፣ ንምምላስ ናይቶም ዚተጠረዙ ኤርትራውያን ናብተን ኣብ ‘ባድመን ከባቢኣን’ ዚርከባ መበቈላዊ ዓድታቶም፣ ማለት ኢዩ። እዚ ስጕምቲ’ዚ ነቶም ብጠንቂ’ቲ ዶባዊ ግጭት ዚተላዕሉ ዘይተፈትሑ ጕዳያት መዕለቢ ንምግባርን ኣብ መንጎ ኤርትራን ኢትዮጵያን ንቡር ዝምድናታት ንምምላስን ዘኽእል ክልተኣዊ ልዝብ ንምክያድ መንገዲ ዚጸርግ ይኸውን።


text:
Radio Erena: 04 November, 2014
ኣብ ኤርትራ ሓያሎ ክዝረበሉ ዝኽእል ማሕበራዊ ሕሰም እናሃለወ፣ ኣብ ጋዜጣ ሓዳስ ኤርትራ ንኣዋርሕ ዝኣክል ብዝዕባ ወሰኽ ዋጋ ቢራ ተደጋጊሙ ክጸሓፍ ዓገብ ምዃኑ ሕጂ’ውን ተኸታተልቲ ሬድዮ ኤረና ነቒፎም።
እቶም ነዚ ነቐፌታ’ዚ ዝልኣኹ ተኸታተልቲ ሬድዮ ኤረና፣ ኣቐዲሞም’ውን ተመሳሳሊ ነቐፌታ ልኢኾም ምንባሮም ብምዝኽኻር፣ እንተኾነ ጋዜጣ ሓዳስ ኤርትራ ኣብ ነፍሲ ወከፍ ሕታማ ብዛዕባ ወሰኽ ቢራን ባራትን ክትዛረብ ምምራጻ፣ ሚኒስትሪ ዜና ካብ ኣውራ ጉዳያት ህዝቢ ንምህዳም ዝኽተሎ ዘሎ ሜላ ምዃኑ ዘጉልሕ’ዩ ክብሉ ኣረዲኦም።
እኹል ጸባን ባኒን ኣብ ዘይተረኽባ ኤርትራ፣ ወሰኽ ዋጋ ቢራ ዝልዓለ መዘራረቢ ኮይኑ ኣብ ጋዜጣ ሓዳስ ኤርትራ ደጋጊሙ ምቅልሑ፣ ክከዓብ ዝግብኦ ተግባር’ዩ ክብሉ’ውን ወቒሶም።
ጋዜጣ ሓዳስ ኤርትራ ኣብ ናይ ትማሊ ሰኑይ 3 ሕዳር 2014 ሕታማ፣ ‘ወሓጥዮ እንተበልክዋስ ትጎስሞ’ ብዝብል ኣርእስቲ ኣብ ርእቶ ሰማዕቲ ኣብ ዘቕረበቶ ትሕዝቶ’ውን ብዛዕባ ወስስስሰኽ ዋጋ ቢራን ባራትን ኣስፊራ ከምዘላ ብኣብነት ዝጠቐሱ እቶም ተኸታተልቲ፣ እቲ ምስላ ብግምጣሉ ንሚኒስትሪ ዜናን ጋዜጣ ሓዳስ ኤርትራን ከምዝልከት’ውን ኣገንዚቦም።
እቶም ተኸታተልቲ ኤረና ኣቐዲሞም ኣብ ዝልኣኽዎ ተመሳሳሊ ርእይቶ፣ ህዝቢ ርእቶኡ ብናጻ ክጽሕፍ እንተዝፍቀዶ፣ ካብ ወሰኽ ዋጋ ቢራን ባራትን ንላዕሊ ካልኦት ክዛረበሎም ዝደሊ ማሕበራዊ ሕሰም ከምዘለዉ ብምምልካት፣ በንጻር እዚ ግን፣ ኣብ ጋዜጣ ሓዳስ ኤርትራ ዓምዲ ደብዳቤታት ኣንበብቲ እቲ ብተደጋጋምን ዝበዝሐ እዋንን ሸፈነ ዝተዋህቦ፣ ብዛዕባ ወሰኽ ዋጋ ቢራን ባራትን ምዃኑ ኣረዲኦም።
ቢራ ብ11 ናቕፋን 50 ሳንቲምን ተኸፋፊሉ ኣብ ባራት ከኣ ብ14 ናቕፋ ክሽየጥ ብመንግስቲ ዝተኣወጀ እኳ እንተኾነ፣ ወነንቲ ባራት ካብ 30 ክሳብ 50 ናቕፋ ይሸጥዎ ኣለዉ ዝብል’ዩ ዝበዝሐ እቲ ኣብ ጋዜጣ ሓዳስ ኤርትራ ደብዳቤታት ኣንበብቲ ዝቐረብ ርእይቶታት።
በንጻር እዚ ግና ንሓደ ሊትሮ ጸባ እንተተረኺቡ ክሳብ 25 ናቕፋ ዝሽየጠሉ እዋነት ከምዘሎን ሓያሎ ከባቢታት ኣስመራ’ውን ብቦጣት እኹል ዝስተ ማይ ከምዘይረኸበንን እቶም ተኸታተልቲ ኣዘኻኺሮም።
ንሓንቲ ባኒ’ውን ክሳብ 3 ናቕፋ ትሽየጥ ምህላዋ ብምጥቃስ ከኣ፣ ቆልዑ እኹል ባኒን ጸባን ዘይምርካቦም ንጎኒ ተጎስዩ፣ ጋዜጣ ሓዳስ ኤርትራ ኣብቲ ተረፍ ጽጋብ ከብዶም ርኹባት ዝሰትዮዎ ቢራን ባራትን ክንድዚ ኣተኩሮ ምሃባ ዓገብ’ዩ ክብሉ ነቒፎም ።
================================


text:
ዜግነታዊ ኣገልግሎት ግበር
ምስ ቮሎንት'ኣር Volont R
እንታይ ኢዩ?
ዜግነታዊ ኣገልግሎት ኣብ ሓደ ማሕበር ወይ ህዝባዊ ትካል ኣብ ኣገልግሎት ሕብረተሰብ ክትሰርሕ ዘኽእለካ ሓፈሻዊ ረብሓ ዘለዎ ተልእኾ እዩ ። ቁሩብ ከም ኢንተርንሺፕ እዩ ዝመስል፡ ግን ንኽትገብሮ ዲፕሎማ ወይ ስራሕ ክህልወካ ኣየድልየካን እዩ።
ሓደ ዜግነታዊ ኣገልግሎት ካብ 6 ክሳብ 12 ኣዋርሕ ዝጸንሕ እዩ። ኣብ መወዳእታ ዜግነታዊ ኣገልግሎትካ ምስክር ወረቐት ትረክብ።
ኣብ እዋን ዜግነታዊ ኣገልግሎትካ ምስ ሞያዊ ፕሮጀክትካ ተተሓሒዝካ ኣብ ንጥፈታትን መዓልታዊ ህይወትን ማሕበርካ ትሳተፍ።
ጽቡቕ ክትፈልጥ : ሰሙንካ ኣብ መንጎ ተልእኾኻ (ኣስታት 24 ሰዓታት ኣብ ሰሙን)ን ምስ ደረጃኻ ዝተመጣጠነ ነጻ ትምህርቲ ፈረንሳን (ኣስታት 4 ሰዓታት ኣብ ሰሙን) ክካፈል እዩ።
ንመን ኢዩ ፧
ናይ ባንክ ሕሳብ ክህልወካ ኣለዎ።
ካብ 6 ክሳብ 12 ኣዋርሕ
ዕለት ኣብ ሃገረ ፈረንሳይ ዝመጻኽም\ሉ\ላ ወይ ዝኣተኽም\ሉ\ላ
ናይ ባንክ ሕሳብ ክህልወካ ኣለዎ።
ካብ 6 ክሳብ 12 ኣዋርሕ
ዕለት ኣብ ሃገረ ፈረንሳይ ዝመጻኽም\ሉ\ላ ወይ ዝኣተኽም\ሉ\ላ
ስለምንታይ እዩ እዚ ጉዳይ ኣገዳሲ ኾይኑ፧
ምስ መንእሰያት ፈረንሳ ምትእስሳር ምፍጣር
ኣብ ዝተሓዋወሱን መንእሰያትን ጋንታታት ክትሰርሕ ኢኻ፡ ምስ ብዙሓት ሰባት ክትራኸብ ድማ ዕድል ክትረክብ ኢኻ።
ተዓጀብ ኩን።
ኣብ ስራሕካ ዝሕግዘካን ኣብ መጻኢ ፕሮጀክትካ ዝመርሓካን መምህር ክትዕጀብ ኢኻ።
ሓፈሻዊ ረብሓ ዘለዎ ተልእኾ ምፍፃም
ተልእኾ ዜግነታዊ ኣገልግሎት ንሓድሕዳዊ ምትሕግጋዝ፡ ዜግነትን ሓባራዊ ረብሓን ዝተወፈየ ግዜ እዩ።
ተልእኾኻ ክትፍጽመሎም እትኽእል ቀንዲ መዳያት እዞም ዝስዕቡ እዮም፡ ባህሊ፡ ምትሕግጋዝ፡ ከባቢ፡ ስፖርት፡ ትምህርቲ ወይ ሰብኣዊ ሓገዝ።
ወርሓዊ ኣበል ምቕባል
ኣብ እዋን ዜግነታዊ ኣገልግሎትካ፡ ንውሓት ግዜ ናይቲ ውዕል ብዘየገድስ፡ ብመንግስቲ ዝምወል ኣበል €489.59 ጽሩይ ኣብ ወርሒ ትረክብ ።
ብተወሳኺ፡ መሓውር መቐበሊ ኣጋይሽካ €111.45 ዝግመት ሓገዝ ክኸፍለካ እዩ፤
- ወይ ብገንዘብ
- ወይ ብዓይነት: ትኬት ቤት መግቢ: መግቢ: ካንሸሎ...
ሞያዊ መርበብ ምፍጣር
ሳላ መምህርካ ሓድሽ ክእለት ክትረክብ ትኽእል ኢኻ።
ኣብ መወዳእታ ተልእኾኻ ኣብ ሲቪኻ ክትውስኾ እትኽእል ምስክር ወረቐት ክትረክብ ኢኻ።
ኣብ እዋን ተልእኾኻ፡ ምስ ሰብ ሞያ ክትራኸብ ኢኻ: መርበብካ ንምህናጽ ጽቡቕ ዕድል እዩ!


text:
ፕረዚደንት ኣሜሪካ ዶናልድ ትራምፕ ብሞት ኣብ 94 ዕድሚኦም ዝዓረፉ መበል 41 ፕረዚደንት ኣሜሪካ ነበር ጆርጅ ኤች ቡሽ ድሕሪ ጽባሕ ረቡዕ ሃገራዊ ናይ ሓዘን መዓልቲ ክከውን ኣዊጆም።ኣብ እዋን መሪሕነት ፕረዚደንት ጆርጅ ኤች ዳብሊው ቡሽ ሚንስተር ጉዳያት ወፃኢ ኮይኖም ዘገልገሉ ጄሚስ ቤከርን ሚንስተር ምክልካል ዝነበሩ ድሓር ድማ ምኽትል ፕረዚዳንት ኮይኖም ዘገልገሉ ዲክ ቸኒን ብዛዕብኦም ዝሃብዎ ቃልን ታሪኽ ህይወቶምን ነዚ ይመስል ኔሩ።
ኣብ እዋን መሪሕነት ፕረዚደንት ጆርጅ ኤች ቡሽ ሚንስተር ጉዳያት ወፃኢ ዝነበሩ ጄሚስ ቤከር ቡሽ ኣዚዮም ብሉፅ ፕረዚዳንት ነይሮም ይብሉ።
“ሓደ ንኡድ ባህሪኦም ሞሳ ዝተሰርሐ ስራሕ ንካልኦት ሰባት ምሃብ እዩ።ኣተዓባብይኦም ከምኡ ስለዝኾነ ከምኡ ይሰርሑ።ዝፈፀምዎ ተግባራት እንተሪኢና ብሉፅ ፕረዚደንት ኣሜሪካ እዮም ነይሮም።ብፍላይ ድማ ኣብ ዓውዲ ፖሊሲ ጉዳያት ወፃኢ።”
ጆርጅ ኤች ቡሽ ፕረዚደንት ኣብዝነበርሉ እዋን ሚንስትር ምክልኻል ዝነበሩን ኣብ እዋን መሪሕነት ወዶም ድማ ምኽትል ፕረዚዳንት ዝነበሩን ዲክ ቸኒ እውን ቡሽ ዓብይ መራሒ ነይሮም ክብሉ ገሊፆምዎም ኣለው።
“ብዛዕባ ናይ ወፃኢ ሃገራት መራሕቲ ዝነበሮም ኣፍልጦም፣ንሰራዊትና ዝነበሮም ርድኢት፣ንሰራዊት ንምድጋፍ ዝነበሮም ድልውነት፣ኣብ ወሽመጥ ባሕሪ መጥቓዕቲ ቅድሚ ምፍናውና ክማልኡልና ዘደለናዮም ዝርዝራት ኣቕሪብና ንኹሎም ኣፅዲቖምልና።ዓብይ መራሒ ነይሮም።”
ኣቦ መንበር ሓባራዊ ሓይልታት ኣሜሪካን ኣማኻሪ ሃገራዊ ፀጥታን ዝነበሩ ኮሊን ፓወል መበል 41 ፕረዚዳንት ኣብ ካልኣይ ኲናት ውግእ ዓለም ኣብራሪ ነፋሪት ሓይሊ ባሕሪ ዝነበሩ፣ሳዕቤን ኲናት ዝፈልጡን ኣብ ኲናት ወሽመጥ ሓይሊ ንዘይምጥቃም ዝፈተኑን ነይሮም ክብሉ ይገልፁዎም።ጽፉፍ ህይወት ዝመርሑ፣ሓቀኛን ትሕቱን ኣብ ህዝባዊ ኣገልግሎት ድማ ቅድሚ ኩሉ ንረብሓ ህዝቢ ኣሜሪካ ደው ዝበሉን እዮም ኢሎም።
ኣብ ዩኒቨርስቲ ቨርጂኒያ መምህር ፖለቲካዊ ሳይንስን ዳይሬክተር ማእኸል ፖለቲካን ላሪ ሳባቱ ቡሽ እታ ሃገር ኣብ ሓደ ናይ ስልጣን እዋን ካብዘገልገሉዋ ብሉፃት ፕረዚዳንትታት ሓደ እዮም ክብሉ ይገልፁዎም።
“ብርግፅ ዕውት ምንባሮም ንድሕሪት ምልስ ኢልና ሎሚ ክንሪኦ ንኽእል ይመስለኒ።ከዘራርብ ይኽእል ይኸውን ግን ካብ ዝነበሩና ናይ ሓደ እዋን ፕረዚዳንታት እቶም ዝበለፁ ነይሮም።”
ንስርዓት ኣሜሪካን ክብሪ ፕረዚዳንትነትን ብልዑል ናእዳ ዝሪኡ፣ስልጡንን ንሰብ ድማ ጥዑይን ነይሮም፤ሎሚ ግዜ ተለዊጡ ብፍላይ ድማ ኣብቶም ዝሓለፉ ክልተ ዓመታት ፕረዚዳንት ጆርጅ ኤች ቡሽን ኣብዚ ሕዚ እዋን ኣብ ስልጣን ዝርከቡ ፕረዚዳንትን እቲ ንፅፅር ንምርዳእ ቀሊል እዩ ይብሉ።
ሪፓብሊካዊ ፕረዚደንት ጆርጅ ኤች ቡሽ ካብ 1989 ክሳብ 1993 ዘገልገሉ ክኾኑ ከለው ወረርቲ ወታደራት ዒራቕ ካብ ኩዌት ብምውፃእ ይፍለጡ።
ቡሽ ዓለምለኸ ጥምረት ብምፍጣር መጥቓዕቲ ምስጀመረ ከምዚ ኢሎም ነይሮም።
“ቅድሚ ሓሙሽተ ኣዋርሕ ናይ ዒራቕ ፕረዚዳንት ሳዳም ሑሴን እዚ ጨካን ኲናት ኣብ ልዕሊ ኩዌት ጀሚሩዎ።ሎሚ ምሸት ነቲ ውግእ ተፀምቢርናዮ ኣለና።”
ብኣሜሪካ ዝተመርሐ ስርሒት ማዕበል በረኻ ኣብ ውሽጢ ሽዱሽተ ሰሙናት ንሓይልታት ዒራቕ ደፊኡ ምስኣውፅኦ እቲ መጥቓዕቲ ጠጠው ኢሉ።ብዙሓት ግዚኡ ከይኣኸለ ደው ዝበለ ኲናት ክብሉ ነቲ ውሳነ ይነቕፉዎ።
ቡሽ ምኽትል ፕረዚዳንት ሮናልድ ሬገን ብምዃኑ ንኽልተ ናይ ስልጣን ዘመን ድሕሪ ምግልጋሎም ኣብ 1989 እዮም ንሬገን ተኪኦምዎም።
ኣብ ናይ ወፃኢ ፖሊሲ ዓብዪ ዓወትን ተቐባልነትን እንተነበሮም እውም ኣብ ውሽጣዊ ጉዳይ ሃገሮም ብሰንኪ ግብሪ ብዙሓት ዕጉባት ኣይነበሩን።
ኣብ 1992 ዓ.ም ንካልኣይ ናይ ስልጣን ዘመን ተወዳዲሮም ብቢል ክሊንተን ምስተስዓሩ ካብ ፖለቲካ ጡሮታ ብምውፃእ ኣብ ቴክሳስ ምንባር ጀሚሮም።ካብ ህዝቢ ግን ዝተኸወሉ ኣይነበሩን።ድሕሪ ሸሞንተ ዓመታት ኣብ ናይ ወዶም ፕረዚዳንታዊ ምርጫ ተንቀሳቒሶም እዮም።ስለ ወዶም ጆርጅ ቡሽ ከምዚ ክብሉ ወፍሪ ገይሮምሎም ነይሮም።
“እዚ ቆልዓ እዚ፣እዚ ውላድና ኣየሕፍረኩምን እዩ።ክሳብ መወዳእታ ምሳኹም ተጓዒዙ፣ ክሳብ መወዳእታ ፣ ብዓብዪ ክብሪ ከገልግለኩም እዩ።”
ኣብ 2005 ብሕቶ ውላዶም ፕረዚዳንት ጆርጅ ቡሽ ኣብ ሓደ እዋን መቀናቅንቶም ምስ ዝነበሩ ቢል ክልንቴን ብሓባር ኮይኖም ንፃዕርታት ረድኤት ህቦብላ ካትሪና ሓጊዞም።
ካብ ዝተውሃቡዎም ብዙሓት ሽልማታት ካብ ናይ ብሪጣንያ ንግስቲ ኤልሳቤትን ካብ ፕረዚዳንት ባራክ ኦባማ ዝተበርከተሎም ናይ ነፃነት መዳሊያን ይግለጹ።
ምሉእ ትሕዝቶ ኣብዚ ምስማዕ ይክኣል።


text:
Radio Erena: 18 July 2018
ፕረዚደንት ግብጺ ዓብደልፈታሕ ኣል ሲሲ፣ ብዛዕባ’ቲ ተጀሚሩ ዘሎ ዝርርብ ሰላም ክልትኤን ሃገራት ጽባሕ ሓሙስ 19 ሓምለ ንምምይያጥ ናብ ሱዳን ከምርሕ ምዃኑ ተሓቢሩ።
እቲ ፕረዚደንት፣ ኣብ ወርሒ መጋቢት ብ ዝተኻየደ ምርጫ ደጊሙ ካብ ዝዕወት፣ እዚ ናይ ሱዳን ፈላሚ ኣህጉራዊ መገሽኡ ክኸውን’ዩ።
ፕረዚደንት ግብጺ ናብ ካርቱም ናይ ክልተ መዓልታት ምብጻሕ ከካይድ ምዃኑ ዘረጋገጸ ኣምባሳደር ሱዳን ካብ ካይሮ ዓብደል ማሕሙድ ዓብደል ዓለም፣ ምስ ፕረዚደንት ኣል በሽር ብምርኻብ ዛጊት ንዝተኻየደ ርክባትን ውጽኢቶም ክግምግሙ’ዮም።
ብዘይካ’ዚ እቶም መራሕቲ፣ ነቶም ገና መዕለቢ ዘይተረኽበሎም ዶባዊ ምስሕሓብ ኣብ ዞባ ሓላይብን ኣጠቓቕማ ናይልን ክዝትዩ ምዃኖም ተፈሊጡ ኣሎ።
በዚ ጉዳያት እዚ ንሓያሎ ዓመታት ክሰሓሓባ ዝጸንሓ ሱዳንን ግብጽን፣ ኣብ መንጎ ስዑዲ ዓረብን ቀጠርን ብዝተፈጥረ ፖለቲካዊ ምክፍፋል፣ ብዝበኣሰ ተተፋኒነን’የን ጸኒሐን።
ምስ ቀጠር ጸግዒ ከምዝሃዘ ዝንገረሉ ፕረዚደንት ቱርኪ ጣይብ ኤርዶዋን፣ ናብ ሱዳን ታሪኻዊ ዑደት ምክያዱን ብምወላ ቀጠር ወደብ ስዋኪን ንምብርባሩ ኣብ ስምምዕ ብምጽሑን፣ ምትፍናን እዘን ሃገራት ኣብ ጥርዙ በጺሑ፣ ሱዳን ኣብ ካይሮ ዝነበራ ኣምባሳደር ክሳብ ምስሓብ በጺሓ ኔራ።
ይኹን’ምበር ክልትኤን ሃገራት ድሕሪ ዘካየድኦ ዘተ፣ ዲፕሎማስያዊ ርክባተን ብምሕዳስ፣ ነቲ ተሪፉ ዘሎ ጉዳያት ብምምይያጥን ክልትኣዊ ምርድዳእን ንምፍታሕ ኣብ መስርሕ ይርከባ።
==================


text:
ምዝገባ ህዝበ ውሳነ ሲዳማ ኣብ ኩሎም ናይ ምርጫ ጣቢያታት ምጅማሩ ሓላፊት ኮሚሽን ቦርድ ምርጫ ኢትዮጵያ ወ/ሪት ብርቱኳን ሚደቅሳ ኣፍሊጠን።እቲ ምዝገባ ብፅቡቕ መንፈስ ይካይድ ከምዘሎ እውን ሓቢረን።
ናይ ምርጫ ካርዶም ዝወሰዱ ወሃብቲ ድምጺ ዲሞክራሲያዊን ሕገ መንግስታዊን መሰሎም ንምፍፃም ድልዋት ኢና ኢሎም ኣለው።
ንናይ ውሽጥን ወፃኢ ሃገር መሓውራት ዜና መግለፂ ዝሃባ ሓላፊት ቦርድ ምርጫ ኢትዮጵያ ወ/ሪት ብርቱኳን ሚደቅሳ ኩሉ ናውቲ መሳለጥያታት ምርጫን ከባቢ 6,000 ኣፈፅምቲ ኣካላትን ናብ ኩሎም ናይ ምርጫ ጣቢያታት(ኑቑጣታት) ተዋፊሮም ምዝገባ ምጅማሮም ሓቢረን።
“ዘተሓባብሩ ኣዋፊርና ኣለና።15 ኣተሓባበርቲ ማእኸላት ኣለውና።ነፍሲ ወከፍ ማእከል ካብ ክልተ ክሳብ ሰለስተ ወረዳታት ዝሓቖፈ እዩ።”
እቲ ህዝበ ውሳነ ሰላማዊ ክኸውን እኹል ስራሕ ከምዝተሰርሐ ዝገለፃ ወ/ሪት ብርቱዃን ብዛዕባ ገለልተኛነት ኣፈፀምቲ፣ኣብ እዋን ምርጫ ዝኽልከል ነገራትን ከምዚ ኢለን።
“ኣብ ጣቢያታት ምርጫ ናይ ሕጊ ኣፈፀምቲ ወይም ዕጡቓት ሰባት ክኣትው ከምዘይብሎም ኣፈፀምቲ ይፈልጡ እዮም።ኣብ እዋን ምዝገባ ይኹን ምሃብ ድምፂ ዝተዓጠቐ ኣፈፃሚ ሓይሊ በቲ ሓዱሽ ሕጊ ብ200 ሜትሮ ክርሕቕ ኣለዎ።ቀደም 500 ሜትሮ ነይሩ።”
እቲ ወፍሪ ምርጫ ኣሎ ተባሂሉ ብዘየድፍር ኩነታት ክልቲኦም ወገናት ንምክርኻር ይኹን ንጓስጓስ ዝቐረበ ኣካል የለን እውን ኢለን።
ብኻልእ ወገን ተመዝጊቦም ካርዲ ዝወሰዱ ኣድመፅቲ ኣብዝሃብዎ ርእይቶ 10 ሕዳር 2012 ዓ/ም ኣብ ዝካየድ ምርጫ ንምስታፍ ከምዝተዳለው ሓቢሮም ኣለው።
እቲ ምዝገባ ክሳብ 6 ሕዳር 2012 ዓ.ም ዝፀንሕ ኮይኑ 10 ሕዳር 2012 ዓ.ም ድምጺ ምሃብ ክጅመር ትፅቢት ይግበር።


text:
ፕረዚደንት ፈረንሳ ኢማኑኤል ማክሮን ፅባሕ ሰሉስ ናብ ኪቭ ዩክሬይን ቅድሚ ምኻዶም ምስ ፕረዚደንት ቭላድሚር ፑቲን ንምዝርራብ ሚ ሰኑይ ናብ ሞስኮ ከምዝተጉዓዙ ተፈሊጡ።
ፕረዚደንት ኣመሪካ ጆ ባይደንን ናይ ጀርመን መራሒ ኦላፍ ሾልዝን ኣብ ዋይት ሃውስ ኣብ ዝተራኸብሉ "ናይ ሩሲያ ኣብ ልዕሊ ዩክሬይን ተወሳኺ ወረራ ንምምካት ብዛዕባ ዝህልው ሓባራዊ ፃዕርታት’’ዘቲዮም።
ኣማኻሪ ሃገራዊ ፀጥታ ኣመሪካ ጄክ ሱሊቫን ትማሊ ሰንበት ንማዕኸናት ዜና ከምዝገለፁዎ ሩሲያ ኣብ ልዕሊ ዩክሬይን ዝፍፀም ወራር ‘’ ኣብ ዝኾነ ይኹን እዋን ክፍፀም ይኽእል እዩ’’ ግን ‘’ሩሲያ ንእትወስዶ ዝኾነ ይኹን ስጉምት ኣመሪካ ቅርብቲ እያ’’ኢሎም።
ተንተንቲ ሩሲያ እንተወሪራ ክሳብ 50,000 ሰባት ክሞቱ ይኽእሉ ኣስታት ሓሙሽተ ሚሊዮን ሰባት ድማ ካብታ ሃገር ክሃድሙ ይኽእሉ እዮም ይብሉ።
ምዕራባዊያን ሩሲያ ወታሃደራትን ኣፅዋራን ካብ ዶብ ዩክሬይን ክትስሕብ ኣብ ምሕታት ይርከቡ።


text:
‘ኩሎም ፓለቲካዊ እሱራት ሱዳን ብቕጽበት ንክፍትሑ መራሒ ሱዳን ፕረዚደንት ኦማር ኣልባሽር ከምዝኣዘዙ’ ትካል ዜና ሱዳን (ሱና) ሎሚ ሰሉስ ገሊጹ።
እቲ ምንጪ ዜና ከምዝጸብጸቦ ‘እቲ ናይ ሎሚ ስጉምቲ ንስለ ሃገራዊ ዕርቂ፣ ስኒትን ሰላምን ተባሂሉ ይውሰድ ከምዘሎ’ ሓቢሩ።
ንተቃውሞ ጸረ መንግስቲ ንምጭፍላቕ ተባሂሉ ኣብ’ዚ ሰሙናት’ዚ ጅምላዊ ማእሰርቲ ከምዝቐነየ’ውን እቲ ዜና ይጠቅስ።
እንተኾን ክንደይ እሱራት ከምዝፍትሑ ወይካኣ ኣስማቶም ንጹር ኣይኮነን።
ሱዳን ብሕጽረት ሸርፊ ወጻኢን ሓያል ዝቕባበን ድሕሪ ምውቃዓ ዋላ’ውን ኣድማ እጉድ እንተኾነ ህዝባዊ ነውጺ ኣጋጢሙዋ’ሎ።
ፕረዚደንት ኣል-ባሽር ዝሓለፈ ወርሒ ሰማንያ ፖለቲካዊ እሱራት ንክፍትሑ ከምዝኣዘዙ ዝዝከር’ዩ። ተቓወምቲ ግና 50 እሱራት ሎሚ’ውን ኣይተፈትሑን ይብሉ።
ኤምባሲታት ኣሚሪካን ኣውሮጳን ኣብ ሱዳን ብወገነን ኩሎም እሱራት ይፈትሑ ኢለን ኣለዋ።


text:
ብስዑዲ ዓረብ ዝምራሕ ደብዳብ ነፈርቲ ኣብ የመን ትማሊ ትሽዓተ ሰላማውያን ሰባት ከምዝቐተለ ይግለጽ ኣሎ። እዚ ንሰለስተ ተኸታተልቲ መዓልታት ዝተኻየደ ደብዳብ ነፈርቲ ኣብ ምብራቕ ካብ ርእሰ ከተማ ሰንዓ ኣብ ዝርከብ እዩ ተኻይዱ።
ካብቲ ቦታ ዝተረኽበ ጸብጻብ ሮይተርስ ከምዝሕብሮ እቶም ሰላማውያን ሰባት ዝተቐትሉ ኣብ ልዕሊ መንበሪ ሓደ ካብ መራሕቲ ሑቲ ተባሂሉ ዝፍለጥ ዕጡቕ ሓይሊ የመን ኣብ ዝተኻየደ ደብዳብ እዩ።
ተቐማጦ እቲ ከባቢ እቲ ዒላማ ዝተገብረ መራሒ ኣብቲ ደብዳብ ዝተኻየደሉ ቦታ ኣብ መንበሪኡ ከምዘይነበረ ድማ ሓቢሮም። ይኹንምበር እቶም ዝተቐትሉ ትሽዓተ ሰባት ኣቡኡን ካልኦት ሾሞንተ መቕርቡን ምዃኖም ክፍለጥ ተኻኢሉ።
ስዑድ ዓረብ እትርከበን ዝበዝሓ ሃገራት ጋልፍ ዝሓለፈ ዓመት ኣብ ወርሒ መጋቢት ኣብ የመን ወተሃደራዊ ምትእትታው ከምዝጀመራ ይፍለጥ። እቲ ምትእትታው ብኢራን ዝድገፉ ወተሃደራዊ ሓይሊ ሑቲ ንመራሒ የመን ዝነበረ ዓብዱ ራቢ መንሱር ሃዲ ብሓይሊ ድሕሪ ምእላዮም ናብ ስልጣን ንምምላስ ዝካየድ ዘሎ ምዃኑዩ ዝሕበር።
እቲ ኣብ የመን ዝርአ ዘሎ ግጭት ዛጊት ሰባት ከምዝቐተለ ብተወሳኺ ይግለጽ።
ዝሓለፈ ሰኑይ ብስዑዲ ዓረብ ብዝድገፉ ሓይልታት ዝተኻየደ ደብዳብ ነፈርቲ ንሓደ ሆስፒታል ሓካይም ብዘይ ዶብ ወቒዑ ምንባሩ ተገሊጹ ነይሩ። ብተመሳሳሊ ዝሓለፈ ቀዳም ሓደ ቤት ትምህርቲ ከምዝተሃርመ ጸብጻባት ካብቲ ከባቢ ጠቒሶም።
ዋና ጸሓፊ ውድብ ሕቡራት ሃገራት ባንኪ ሙን ነቲ ናይ ቀዳም ደብዳብ ብምኹናን ምጽራይ ክግበረሉ ጻውዒት ኣቕሪቦም ኣለው። እቲ ብስዑዲ ዓረብ ዝምራሕ ሕብረትውን ብተመሳሳሊ ነቲ ናይ ቀዳም ደብዳብ ምጽራይ ከምዝገብረሉ ገሊጹ ኣሎ።


text:
Radio Erena: 25 February 2021
ኣብ ኢትዮጵያ ዘሎ ኩነታት ቅልጡፍ ፍታሕ ክረክብ እንተዘይክኢሉ፣ ኣብ ዓለም ሓደ ካብ ዓበይቲ ጠንቂ ዋሕዚ ስደት ክኸውን ከምዝኽእል፣ ኣብታ ሃገር ናይ ገምጋም ዑደት ዘካየደ ሚኒስተር ጉዳያት ወጻኢ ፊንላንድን ፍሉይ ልኡኽ ሕብረት ኤውሮጳን ፔካ ሃቪስቶ ገሊጹ።
ንሱ፣ ድሕሪ’ቲ ካብ 7 ክሳብ 10 ለካቲት ኣብ ኢትዮጵያ ዘካየዶ ዑደት፣ ብ23 ለካቲት፣ ንቤት ምኽሪ ሚኒስተራት ሕብረት ኤውሮጳ ኣብ ዘቕረቦ ጸብጻብ፣ እዚ ሕጂ ዘሎ ኩነታት፣ መጀመርያ ናይቲ ብሕጂ ዝስዕብ ናይ ስደተኛታት ቅልውላው ክብል ገሊጹ።
ሕብረት ኤውሮጳን ኣህጉራዊ ማሕበረ ሰብ ዓለምን፣ ቅልጡፍ ግብረ መልሲ እንተዘይሂቡሉ፣ ናይ ኢትዮጵያ ኩነታት ካብ ቁጽጽር ወጻኢ ክኸውን ከምዝኽእል ዝኣመተ እቲ ሚኒስተር፣ ኣብ ትግራይ ዝተወልዐ ኵናት፣ ልዕሊ ሰለስተ ወርሑ ኣቑጺሩ እኳ እንተሎ፣ ዝውዳእ ከምዘይመስል ኣስሚርሉ።
ኣብ ትግራይ፣ ብሰራዊት ኤርትራ’ውን ከይተረፈ ጾታዊ ዓመጽን ካልእ ዘሰንብድ ግፍዕታት ተፈጺሙ’ዩ ዝበለ ፍሉይ ልኡኽ ሕብረት ኤውሮጳ፣ መንግስቲ ኢትዮጵያ ክሓብኦ ይጽዕር ምህላዉ ኣተሓሳሲቡ።
መንግስቲ ኢትዮጵያ፣ እንታይ ይኸውን ከምዘሎ ብግቡእ ዝተረድአ ኣይመስልን ብምባል ድማ እቲ ብቀዳማይ ሚኒስተር ኣብይ ኣሕመድ ዝምራሕ መንግስቲ፣ ኣትዩዎ ካብ ዘሎ ኩነታት ንምውጻእ ይኹን ንምርግጋእ ብቕዓትን ዓቕሚን ከምዘይብሉ ኣንፊቱ።
ፔካ ሃቪስቶ ኣብ መወዳእታ፣ ኣስታት 6 ሚልዮን ብዝሒ ህዝቢ ኣብ ዘለዋ ትግራይ፣ እቲ ፍርቂ ተጻባይ ህጹጽ ናይ መግቢ ረድኤት ኮይኑ ከምዘሎ ብምዝኽኻር፣ መንግስቲ ኢትዮጵያ ትካላት ረዲኤት ናብቲ ከባቢ ክኣትዋ ከፍቅድ ተማሕጺኑ።
ኣብ ርእሲ’ዚ ኣብ ትግራይ ተፈጺሙ ብዛዕባ ዝብሃል ክሳብ ኣብ ዓሌት ዘተኮረ ጎነጽን ጾታዊ ዓመጽን ዘጠቓለለ ገበናት ኣንጻር ሰብኣውነት ተፈጺሙ ከይከውን ብናጻ ኣካል ክጻረ ተላብዩ።
ንሱ፣ ኣብ ትግራይ ኣብ ዝርከብ ሓያሎ ከባቢታት ንምብጻሕ መደብ እኳ እንተነበሮ፣ መንግስቲ ኢትዮጵያ ከምዘይፈቐደሉ’ዩ ጠቒሱ።
110 ሚልዮን ህዝቢ ዘለዋ ኢትዮጵያ፣ ብዘይካ’ቲ ኣብ ትግራይ ዝካየድ ዘሎ ኵናት፣ ኣብ ካልኦት ክልላት ብዝካየድ ዘሎ ናይ ብሄር ግጭታት’ውን፣ ኣሽሓት ሰባት ካብ መነባብሮኦም ተመዛቢሎም ናብ ጎረባብቲ ሃገራት ይስደዱ ኣለዉ።
==================


text:
ሚንስትራት ጉዳያት ወጻኢ ኢትዮጵያ፡ሱዳንን ግብጺን ኣብ ዋሽንግተን ዲሲ ተራኺቦም:ተዘራሪቦም
ሚንስትራት ጉዳያት ወጻኢ ኢትዮጵያ፡ሱዳንን ግብጺን ልኡኻት እዘን ሃገራትን ኣብ ጉዳይ ናይ ህዳሴ ግድብ ኢትዮጵያ ንምዝርራብ ትማሊ ኣብ ዋሽንግተን ዲሲ ተራኺቦም።ምምሕዳር ትራምፕ ሰለስቲኣን ሃገራት ብመንጎኛነት ወኪል ኣሜሪካ ንክዘራረባ ብዘቕረቦ ጻውዒቶም መሰረት ወከልቲ እዘን ሃገራት ኣብ ዋሽንግተን ተራኺቦም፡ተዘራሪቦም። ወኪላት ልኡኽ ግብጺን ኢትዮጵያን ኣብቲ ኣብ ኣሜሪካ ዝካየድ ልዝብ ንምስታፍ ኣብቲ ቦታ ኣብ ዝተራኸብሉ ሰላምታ ክለዋወጡ ተራእዮም።
ኢፒሶዳት
-
መስከረም 28, 2022
ንግስቲ ኤልሳቤጥ ዳግማዊት ብኸመይ ይዝከራ?
-
መስከረም 28, 2022
ብሰንኪ ኣብ ክልል ኦሮምያ ዝረኣ ጎንጺ ኣሽሓት ሰባት ካብ መነባብርኦም ይመዛበሉ
-
መስከረም 27, 2022
ቃለ መጠይቕ ምስ ዶ/ር ኣረጋይ ግርማይ
-
መስከረም 27, 2022
የጊ- ተሸላሚ ስነ-ጥበበኛ ኣማሓዳሪ ክፍለ-ሃገር ዋሺንግተን
-
መስከረም 27, 2022
ስነ ስርዓት ኣከባብራ በዓል መስቀል ኣብ ከተማ ኣስመራ
-
መስከረም 27, 2022
ስነ ስርዓት ኣከባብራ በዓል መስቀል ኣብ ከተማ መቐለ


text:
Radio Erena: 24 January 2019
ኣብ ኢትዮጵያ፣ ምእሳር ላዕለዎት ሰበ ስልጣን መንግስትን ኢህወደግን ነበር ይቕጽል ኣሎ።
ማዕከናት ዜና ኢትዮጵያ ብዝዘርግሖ ሓበሬታ መሰረት፣ ሓደ ካብ ላዕለዎት ሓለፍቲ ኢህወደግ ነበር ኣቶ በረኸት ስምኦን ኣብ ቀይዲ ኣትዩ።
ኣቶ በረኸት ስምኦን፣ ላዕለዋይ መሪሕነት ናይቲ ንኢህወደግ ካብ ዘቆማ ኣርባዕተ ውድባት፣ ሓደ ዝኾነ ብሄራዊ ደሞክራስያዊ ምንቅስቓስ ኣምሓራ ነበር’ዩ።
ክልላዊ መንግስቲ ኣምሓራ ንምእሳር ኣቶ በረኸት ስምኦን ኣመልኪቱ ኣብ ዝሃቦ መግለጺ፣ ዝተኣስርሉ ምኽንያት ብብልሽውና ስለዝተኸሰሱ’ዩ።
ብዘይካ’ዚ፣ ሓደ ካብ ኣካያድቲ ስራሕ ናይቲ ብውድብ ኣምሓራ ዝውነን ዝነበረ ንግዳዊ ትካል ጥረት ዝነበረ ኣቶ ካሳ ታደሰ’ውን ብተመሳሳሊ ክሲ ከምዝተኣስረ ተሓቢሩ።
ኣብ ኢትዮጵያ፣ ብብልሽውናንን ምግሃስ መሰላት ደቂሰብን ዝተኸሰሱ ሓያሎ ላዕለዎት ሰበ ስልጣን መንግስትን ኣዘዝቲ ሰራዊት ነበርን ይእሰሩ እኳ እንተለዉ፣ ምእሳር ናይዞም መብዛሕቶም ካብ ክልል ትግራይ ዝኾኑ ሰባት፣ ፖለቲካዊ ዕላማ ዘለዎን ናብ ሒደት ክልላት ዘነጻጸረን’ዩ ዝብሉ ሓያሎ ወገናት እታ ሃገር ኣለዉ።


text:
ቃል ሓዘን
ቃል ሓዘን
ሳልሳይ ፓትሪያርክ ኦርቶዶክሳዊት ቤ/ክ ኤርትራ ኣቦና ቅዱስ ኣቡነ ኣንጦንዮስ ብዕለት 9 ለካቲት ዓሪፎም።ሓያል ሻቕሎት ህዝብና ከኣ ብከቢድ ዘሕዝን ወረ ሞት መርድእ በጺሑ።
ኣቦና ቅዱስ ኣቡነ ኣንጦንዮስ ካብ ህጻንነቶም ጀሚሮም ዝሕለፍዎ ነዊሕ መንፈሳዊ ኣገልግሎትን ተጋድሎ ከም ውጽኢት ንሃዋርያዊ ተልእኾኦም ንምፍጻም ዘራኣይዎ ብቅዓት ሳልሳይ ፓትሪያርክ ኦርቶዶክሳዊት ቤ/ክ ኮይኖም ተሓርዮም።
ኣቦና ቅዱስ ኣቡነ ኣንጦንዮስ ኣብ’ዚ ደረጃ ዘብጽሖም ንመፈሳዊ ሃዋርያዊ ተልእኾ ዘለዎም ጸዋዒት ብመንፈስ፡ብሓቂ፡ ብቅንዕናን፡ ትሕትናን ክብረትን ፍትሓዊ ብምንባሩ እዩ። ኣምላኽ ዝባረኾም ንህዝብና ሃገርናን ዘድሊ መራሒ ከኣ እዮም ነይሮም።
ፓትሪያርክ ኦርቶ. ቤ/ክ ኤርትራ ኣቦና ቅዱስ ኣቡነ ኣንጦንዮስ ን16 ዓመት ብዘይፍትሕን ፍርድን ኣብ ማሕዩር ክጸንሑ ዝገበሮም ከኣ ደላይ ሓቕን ፍትሕን፡ ሓቀኛ ጓሳ ህዝቦም ብምዃኖም እዩ። ጉዕዞ ሂወት ኣቦና ቅዱስ ኣቡነ ኣንጦንዮስ ኣብ መንፈሳዊ ተጋድሎኦም ዝሕለፍዎ ጥራሕ ዘይኮነ፡ ኣረሜናዊ ስርዓት ህግዲፍ ኣብ ትሕቲ ቀይዲ ምስ ኣእተዎም፡ ዘርኣይዎ ትብዓት፡ ዝተዛረብዎ ዘይርሳዕ ነባሪ መልእክቶም ምስ ኤርትራውያን ደቆምን መላእ ዓለምን፡ ዝያዳ ኣቃራሪብዎምን ኣፋሊጥዎምን’ዩ። ዓለም ዘዛረበ ዘይፍትሓዊ ማእሰርቲ ኣቦና ቅዱስ ኣቡነ ኣንጦንዮስ መንፈሳዊ መራሒ ምዃኖም ቡራኬ፡ ጸሎተ ምህልላ ጥራሕ ዘይኮነ ከኣ ተስፋ ምስ ትብዓት፡ ፍትሒ ምስ ሓቅነት ኩነታት ህዝቦም ዘገድሶም፡ ንዝኣሰርዎም ኣኽቢሮም፡ ንዝጸልእዎም ኣፍቂሮም፡ ንዝኸሓድዎም ብሓይል እምነቶም ”ጎይታይ ሓትያኣቶም ሕደገሎም” ክብሉ ጉዕዞ መንፈሳውን ሃዋርያውን ተልእኾኦም ኣድሚቅዎን ኣመስኪርዎን’ዩ።
ኣቦና ቅዱስ ኣቡነ ኣንጦንዮስ፡ ኣቦ ጽንዓትን ትዕግስትን፡ ዓቕልን ሓቦን ንያትን እዮም። ኣብ ሂወቶም ብውሽጥን ግዳምን ዝወረዶም ተጻብኦ ክምህ ከይበሉ ኣብ ማሕዩር ህግዲፍ ዝሕለፍዎ ሃለዋት ኣብ ልዕለኦም ዝወረደ ከቢድ ስቓይ መስቀሎም ጸይሮም፡ ሃሚመ’የ ጠምየ ጸሚኤ ከይበሉ 16 ዓመት ሓሊፎም።
ዕረፍቲ ዘለኣለም ሃቦም፡
ብርሃን ኣብርሃሎም
ኣምላኽ ኣብ ገነቱ ይቀበሎም፡ ነታ ሓብሒባ ዘዕበየቶም ገዳም፡ ቤተ ሰብን መቅርብን፡ ህዝብና፡ ኦርቶዶክሳዊት ቤ/ክ ኤትራ ከኣ ጽንዓት ይሃብ።
ቲቪ ሰነድ ኤርትራ
10 ለካቲት 2022


text:
Säter
ናይ መጠረሽታ ዝተሓደሰሉ፡ 27 11 2020
ኣስታት 11,000 ነባሪ ዘለዋ ሳተር ኮምዩን ብነኣሽቱ ከተማታትን ገጠራትን ዘጌጸት ናይ ዳላርና ዝጸበቐትን ዝቐረበትን ከተማ እያ።
ሓበሬታ ብዛዕባ ምምሕዳር ከተማ
ብዝሒ-ህዝቢ11,116
ስፍሓት መሬት625 ኪሜ²
ርሕቐት ካብ ዓበይቲ ከተማታት
- Borlänge 26 ኪሜ
- Falun 43 ኪሜ
- Västerås 106 ኪሜ
- Gävle 114 ኪሜ
ኣብ ሳተር ኮምዩን ምንባር ማለት ተመሽዩካን ብሰላምን ምንባር ማለት እዩ። ይኹንምበር፡ ንጥፈታትን፡ ከተማዊ ህይወትን ትምህርትን ስራሕን መራኸቢታትን ኣብ ጥቓኻ እዩ። ኣብ ሳተር ሰላማዊ ህይወት ኣሎ፡ ንኣኻን ንስድራቤትካን ዘድሊ ድማ ኩሉ ኣሎ። ንስራሕ ቀረባ እዩ። ንትምህርቲ ቀረባ እዩ። ሃብታም ናይ ዕረፍቲ ግዜ። ውሕሰነት ዘለዎ ዕቤት ስድራቤትካ።
መንበሪ-ገዛ
እታ ብዕንጸይቲ እተሰርሐት ከተማ ሳተር ናብ ቡቲካትን ካፈታትን ኣብያተመግብን ቀረባ ዝኾነ ናይ ሓቀኛ ንእሽቶ ከተማ መንበሪ ኣባይቲ ኣለዋ። ኣብቲ እተፈላለየ ክፍልታት ኮምዩን እተፈላለየ ግራውትን ሕርሻን ዱርን ዘለዎ ወሓዚ ዳልአልቨን ዚፈሰሉ ገጠራዊ ኣከባቢ ኣሎ።
ኣብ ሳተር ብዙሓት ገዛ ዘካርዩ ወነንቲ ገዛውቲ ኣለዉ። ኣብቲ ናይቲ ኮምዩን ወብሳይት ናይ ኩሉ ሓበሬታ ኣሎካ።
ንሓደስቲ መጻእቲ ስደተኛታት ብዚምልከት፡ እቲ ናይ ምውህሃድ ክፍሊ፡ ገዛ ንኽትረብክ ይሕግዝ።
ካልእ ቋንቋታት ዝዛረቡ ተቐማጦ መን ኣለዉ ኣብቲ ቦታ
ብዝሒ ጉጅለ ቋንቋታት ብመጠን እቶም ዚኣትዉን ዝወጹን ስደተኛታት ይለዋወጥ። ኣብኡ ሶማሊ፡ ታይላንድ፡ ኩሩንዲ፡ ስዋሂሊ፡ ፋርስ፡ ዳሪ፡ ሩስያ፡ ፊሊፒን፡ ዓረብን ትግርኛን ይዝረብ።
ማሕበራትን ምትእኻባትን
ሳተር ኮምዩን ሃብታም ማሕበራዊ ህይወት ኣለዎ። ንስፖርት ብዚምልከት ጥራይ ኣስታት 40 ማሕበራት ኣለዋ። ነቶም መሕለፍ ግዜ ዚደልዩ ብዙሕ ምርጫታት ኣሎ፤ ንኣብነት ምግፋፍ ዓሳ፡ ምትኳስ፡ ስካውት፡ ባህላዊ ትልሂት፡ መዝሙር፡ ኣብ ናይ ጥሮታን ስንኩላንን ውድባት ምስታፍ ወዘተ።
ኣብቲ ኮምዩን ብሩህ መገዲ ኣጋር፡ ሜዳ ተኒስ፡ ናይ ማውንትባይክ መገድን መንሸራተትን መዛወርን መንቀሳቐስን ኣሎ። ኣብ ከተማ ሳተር ናይ በረድ ኣደራሽ፡ ናይ ስፖርት ኣደራሽን መሐምበስን ኣሎ።
ኣብቲ ናይቲ ኮምዩን ናይ ማሕበራት ደብተር ብዛዕባተን ንጡፋት ማሕበራት ሓበሬታ ኣሎ።
ንመንእሰያት፡ ንደቂ 13-19 ዝዓለመ Ungdomens Hus ኣሎ። ኣብዚ ምስ ብጾትካ ኴንካ ኣብ ካፈ ክትዛናጋዕ፡ ቢልያርዶ፡ ፒንዪስ፡ ኣይርሆኪ፡ ቲቪ ገይም፡ ናይ ምሕዝነት ጸወታ፡ ክራርን ናይ ግድላት ጸወታን ክትጻወት ይከኣል።
ኣብቲ ከባቢ ብቐረባ እንታይ ይርከብ
ኣብ ከተማ ሳተር ሰለስተ ሱፐርማርከታት፡ ኢካ፡ ኮንሱምን ዊሊስን ይርከባ። ካልኦት ነኣሽቱ ድኳናትን፡ እንዳ ክዳውንትን ናይ ሊደን ናይ ኣቕሑ ገዛ ድኳንን ድማ ኣለዋ። ኣብ ውሽጢ ከተማ፡ ናይ ኩፓን ናይ ቀዪሕ መስቀል ሰከንድሃንድ ቡቲክውን ኣሎ፡ ከምኡውን ፋርማሲ፡ ማእከል ጥዕናን ማሕበራዊ ቤትጽሕፈትን።
ኣገልጎት ክንክን ወይ ሕብሐባ ቆልዑ
ንሕና ብመልክዕ ቤትትምህርቲ ህጻናትን ትምህርታዊ ክንክንን (መውዓል ስድራቤት) ናይ ዕረፍቲ ቤትን፡ ናይ ህጻናት ምእላይ ነዳሉ። ዚኽፈተሉ ሰዓት ካብ 6፡30-18፡00 ሰኑይ ክሳዕ ዓርቢ።
ስራሕ ዘይብልካ እንተ ኾንካ ወይ ናይ ወላድነት ዕረፍቲ እንተ ኣሎካ፡ ከምዚ ዚስዕብ ንጥፈታት ይዳለወልካ፤
- ናይ ህጻናት ቤትትምህርቲ ንጥፈታት፡ 15 ሰዓታት ኣብ ሰሙን
- ናይ ዕረፍቲ ቤት፡ 10 ሰዓታት ኣብ ሰሙን
ኣጠቓላሊ ቤትትምህርቲ ህጻናት፡ ንደቂ 3-5 (ካብ ቀውዓዊ ሰመስተር ማለት እቲ ህጻን 13 ዓመቱ ምስ መልአ) እዩ፡ 525 ሰዓታት ኣብ ዓመት ይጥርንፍ። ንሱ ኣይክፈሎን እዩ። እቲ ትምህርታዊ ዓመት ካብ መስከረም ክሳዕ ግንቦት ይኸይድ። ንኽትገድፎ 2 ኣዋርሕ ኣቐዲምካ ኣፍልጥ።
መባእታ ኣብያተ ትምህርትን ካልኣይ ደረጃ ኣብያተ ትምህርትን
መባእታ ቤትትምህርቲ
ኣብ ከተማ ሳተር ትምህርታዊ ዓመቱ 1-6 ዝኾነ ኩንግስጎርድስኩላን፡ ትምህርታዊ ዓመቱ 1-2 ዝኾነ ፕረስትየርድስኩላን፡ ትምህርታዊ ዓመቱ 7-9 ዝኾነ ክሎካርስኩላን መባእታ ቤትትምህርቲ ኣሎ። ኣብ ስቱራ ኸድቪ፡ ትምህርታዊ ዓመቱ 1-6 ዝኾነ ኸድቪስኩላን ኣብ ጉስታፍ ከኣ ትምህርታዊ ዓመቱ 1-6 ዝኾነ አንባካ ስኩላ ይርከብ።
ካልኣይ ደረጃ ቤትትምህርቲ
ናይ ሳተር ኮምዩን ኣብቲ ናይ ዳህላንደር ናይ ፍልጠት ማእከል፡ ካልኣይ ደረጃዊ ትምህርቲ የቕርብ። ንሱ ኣብቲ ሾንቪክስ ከባቢ ኮይኑ ኣብ ጥቓቲ ናይ ሳተር ቀላይ ዩስተርን ይርከብ። እቲ ቤትትምህርቲ ሓሙሽተ ሃገራዊ ፕሮግራማት የቕርብ፤ ሶስዮሎጂ፡ ተፈጥሮኣዊ ሳየንስ፡ ኤኮኖሚ፡ ተክኒክን ጥዕናን ክንክንን ፕሮግራማት። ንሱ ናይ መእተዊ ፕሮግራምውን ኣለዎ።
ዕድላት ትምህርቲ
ኣብ ውሽጢ ትምህርቲ ንዓበይቲ፡ ደረጃ ብዘየገድስ እቲ ልክዕ ስልጠና ክትረክብ ንዕድመካ።
ንሕና ነዚ ዚስዕብ ንቕርብ፤
- ብናይ መባእታ ትምህርቲ ደረጃ ዚወሃብ ስልጠና
- ካልኣይ ደረጃዊ ስልጠና
- ሰርቩክስ
- SFI ሽወደን ንወጻእተኛታት
- ናይ ተልእኾ ስልጠና
ኣገልጎት ጥዕና
ኩሉ ሓታቲ ዑቕባን ስደተኛን ኣብ ሽወደን ምስ ኣተወ ናይ ጥዕና ምይይጥ ከካይድ ይዕደም። እቲ ምይይጥ ነቲ ኣብ ሽወደን ዘሎ ናይ ክንክን ንጥፈት ብኸመይ ከም ዚሰርሕ መእተዊ ይህብ።
ኣብ ግዜ ምይይጥ ነታ ነርስ ትረኽባ፡ ምስ ዘድሊ ድማ ስልጣን እተዋህቦ ተርጓማይ ምስኣ ኣሎ። ንሕና ብዛዕባ ግዝያውን ዝሓለፈ ሕማማትን ናይ ጥዕና ጸገማትን ንዛረብ፡ ነቲ ዘድልየካ ምርመራን ናይ ደም ምውሳድን ክታበትን ኣንጻር ለበዳን ጉዳያት ድማ ንርእዮ።
እቲ ምይይጥ ወለንታውን ዘይክፈሎን እዩ።
ኣብቲ ናይ ሳተር ማእከል ጥዕና፡ ናይ ክንክን ሓበሬታ፡ ናይ ሓኪም መቐበሊ፡ ናይ ነርስ መቐበሊ፡ ናይ ምይይጥ መቐበሊ፡ ናይ መሕረሲትን ናይ ኣደታትን ክሊኒክ፡ ናይ ጥዕና ሕዳሰን ናይ ስደተኛታት ጥዕናን ወዘተ ኣሎ።
ናይ ቋንቋ ድግፍ-ተርጓሚ ምርካብ
እቶም ንሽወደን ዘይመልኩ ኣብቲ ምስ ኩሉ ትካላት ዚገብሩዎ ርክባት፡ ኣገልግሎት ትርጉም ናይ ምህላው መሰል ኣለዎም። ናይ ሳተር ኮምዩን ምስ tolkförmedlingen i Borlänge ስምምዕ ኣለዎ።
ኣገልግሎት መጎዓዝያ
መዓርፎ ነፈርቲ ካብ ሳተር መገዲ 15 ደቓይቕ እዩ። እቲ መገዲ ባቡርን ሃገራዊ ጽርግያን በቲ ከተማ ይሓልፍ። ምስ እተፈላለየ ክፋላት ናይቲ ወረዳን ከምኡውን ምስ ካልኦት ክፍልታት ሽወደንን ግሩም ናይ ኣውቶቡስ መራኸቢታት ኣሎ።
ስራሕን ትካላት ናይ ምምስራት ተኽእሎታትን
ሴተር ኮምዩንን ዞባ ዳላርናንእቶም ዝዓበዩ ወሃብቲ ስራሕ እዮም።
ነቶም ሓደስቲ መጻእቲ ወይ ነቶም ናይ ወጻኢ ድሕረባይታ ዘለዎም ሰባት ሓድሽ ወይ ፈላሚ ስራሕ ንኺፈጥሩ ንምሕጋዝ ኣብ መንጎ ሳተር ኮምዩንን ቤትጽሕፈት ዕዮን ምትሕብባር ተጀሚሩ ኣሎ።


text:
ብኣባላት ተቓወምቲ ፖለቲካውያን ውድባትን ሲቪካውያን ማሕበራትን ውልቀ ሰባትን ዝተዳለወ መደብ ዝኽሪ ስውኣት ብዓቢ ድምቀት ተኸቢሩ፡፡
ብምክንያት ዓለምለኻዊ መዓልቲ ነጻ ፕረስ ሎሚ ኣብ ከተማ የቶቦሪ ብድምቀት ከምዝተኸብረን አብቲ በዓል ብርኽት ዝበሉ ኤሪትራውያንን ሸውደናውያንን ከምዝተረኽቡ ኽፍለጥ ተኻኢሉ::
ኣብቲ ካብ ኣባላት ኤርትራዊ ደሞክራስያዊ ኪዳንን ቤርገሳውያን ማሕበራትን ብዝተዋጽኡ ዜጋታት ዝቖመት ኣዋሃሃዲት ሽማግለ ተወዲቡ ትማሊ 24 ግንቦት ክሳብ ፍርቂ ለይቲ ዝተኻየደ ጽምብል፡ ብርክት ዝበሉ ኣባላት ተቓወምቲ ውድባትን በርጌሳውያን ማሕበራትን ከምኡውን ገዳይም ተጋደልቲ ዓበይቲ ዓድን ምሁራንን ተረኺቦም።
ኣብቲ ፈስቲቫል ኣብ ማእከላይ ምብራቕ ዝርከቡ ኣብ ዝተፈላለያ ከተማታት ዝመጹ ቡዙሓት ኣባላት ሰልፊ ናህዳ ከምኡ’ውን ተራሃረህቲ ዜጋታት ዕዱማት ሃገራውያንን ገዳይም ተቓለስትን ክርከቡ እንከለዉ ኣቦ-መንበር ሰልፊ ናህዳ ኣቶ ኑር መሓመድ እድሪስ ማለት (ኣባል መሪሕነት ተቓወምቲ ሰልፍታት) ኣብቲ ኣኼባ ብምስታፉ ነቲ ፈስቲቫል ዓቢ ድምቀት ክህቦ ኪኢሉ።


text:
Radio Erena: 06 May 2020
ቤት ምኽሪ ወከልቲ ህዝቢ ኢትዮጵያ፣ ብምኽንያት ኮረና ቫይረስ ናብ ዘይተፈልጠ እዋን ንዝተሰጋገረ ሃገራዊ ምርጫ ኢትዮጵያ፣ ድጋፍ ቅዋም እታ ሃገር ክህልዎ ንዝብል ሓሳብ ኣጽዲቕዎ።
እቲ ቤት ምኽሪ፣ ብ5 ግንቦት ኣብ ዘካየዶ ሳልሳይ ፍሉይ ኣኼባ፣ ነቲ ኣቐዲሙ ብኮሚሽን ምርጫ እታ ሃገር ዝተወሰነን ብባይቶ ድማ ዝጸደቐን ምንዋሕ ምርጫ፣ ብቅዋም’ውን ብምድጋፍ፣ ካብ ፖለቲካውያን ውድባት ክመጽእ ንዝኽእል ተቃውሞታት ንምግታእ ዝዓለመ ምዃኑ’ዩ ዝንገር።
ኣብ ትግራይ ዓብላሊ ውድብ ዘሎ፣ ህዝባዊ ወያነ ሓርነት ትግራይ፣ ንምስግጋር እቲ ምርጫ ብምቅዋም፣ ኣብ ክልሉ ስሩዕ ምርጫታት ከካይድ ወሲኑ ኣሎ።
ኢትዮጵያ፣ ኣብ ወርሒ ግንቦት ክካየድ ዝነበሮ ምርጫ፣ ዝተፈላለየ ምኽንያታት እናተዋህቦ ክልተ ግዜ ድሕሪ ምስግጋሩ፣ ኣብ መወዳእታ ነሓሰ ክካየድ’ዩ ተወሲኑ ኔሩ።
በዚ መሰረት ድማ፣ ሕጋዊ ስልጣን ቀዳማይ ሚኒስተር ኣብ ወርሒ ጥቅምቲ 2020 ከበቕዕን፣ ኣብ መወዳእታ ወርሒ ነሓሰ ብህዝቢ ብቀጥታ ካብ ዝተመርጹ ኣባላት ባይቶ ድማ ሓድሽ ቀዳማይ ሚኒስተር ክርቋሕን ይግብኦ።
እንተኾነ፣ ኣብዚ እዋን’ዚ እቲ ምርጫ ብጉልባብ ለበዳ ኮረና ቫይረስ ናብ ዘይተፈልጠ እዋን ተሰጋጊሩ።
ተደጋጋሚ ምስራዝ ምርጫ ኢትዮጵያ፣ ኣብ ፖለቲካውያን ሓይልታት እታ ሃገር ምልዕዓላት ከይፈጥርን ነታ ሃገር ናብ ዝበኣሰ ናይ ብሄርን ፖለቲካን ምትፍናን ከይደፋፍኣን ብዙሓት ወገናት ስክፍታኦም ይገልጹ።
============


text:
"ቀዳማይ ሚንስትር ብዛዕባ በረከት ኣዛሪቡና'ዩ" በዓልቲ ቤት በረከት
ሃብቲ ጥረት ኮርፖሬት ብምብኻን ተጠርጢሮም ኣብ ቀይዲ ዝወዓሉ ኣይተ በረከት ስምኦንን ኣይተ ታደሰ ካሳን፡ ካብ ዝተሓዙ ኣዋርሕ'ኳ እንተተቖፀሩ፡ ክሲ ዝተመስረቶም ግን ኣብዚ ሰሙን (14 ሚያዝያ 2011 ኣ.ኢ) እዩ።
ኣይተ በረከት ብዛዕባ ሕሉፍን ሕጂ ዘሎ ኩነታትን እንታይ ይሓስብ? ቢቢሲ ንበዓልቲ ቤቱ ወይዘሮ ኣሲ ፈንቴ ኣዘራሪብዋ ኣሎ።
ቢቢሲ፦ ብኸመይ መገዲ እናተመላለስኩም ትሓትዎን ትርእይዎን ኣለኹም?
ወ/ሮ ኣሲ፦ኣብ ኩሉ መሰርሕ ናይ ቤት ፍርዲ ክተርፍ ድልየት የብለይን። ምኽንያቱ ኣብኡ ቤተሰብ የብሉን። ኩሉ ቤተሰብ ኣብ ከተማ ኣዲስ ኣበባ እዩ ዝነብር። ንኣዳራሽ ቤት ፍርዲ ዝመልኦ ከኣ ንሳቶም ገበነኛታት ንኽበሃሉ ድልየት ዘለዎ ጉጅለ ጥራይ እዩ።
ዝተኸሰስሉ ጉዳይ ፖለቲካዊ ትሕዝቶ ዘለዎ ምዃኑ ስለንግንዘብ፡ ፅምዋ ንኽይስምዖም ኩልግዜ ኣብቲ ቦታ ክንርከብ ኣለና። ነቲ ፍርዲ እናተኸታተልና'ውን ንመራኸቢ ሓፋሽ መብርሂ ክንህብ ግድን'ዩ።
ጠበቓ ንዝኾኖ ሰብ ስጉምቲ ከም ዝውሰዶ ዝገልፅ መልእኽቲ ኣብ ማሕበራዊ መራኸቢ ስለዝተዘርግሐ፡ ጠበቓ ክንረክብ ኣይከኣልናን። ክልተ ጠበቓታት መፂኦም'ኳ እንተነበሩ ምፍርራርሕ ስለዝበፅሖም ናብ ዝመፅኡሉ ኣዲስ ኣበባ ተመሊሶም።
ቢቢሲ፦ ኣብ ቤት ማእሰርቲ ዘሎ ናይ በዓል በረኸት ኣታሓሕዛ እንታይ ይመስል?
ወ/ሮ ኣሲ፦ ሓቂ ንምዝራብ እቲ ቤት ማእሰርቲ ሓድሽ እዩ። ካልእ ቤት ማእሰርቲ'ኳ እንተዘይፈለጥኩ እዚ ዝሓሸ ከም ዝኾነ'ዩ ሰባት ዝዛረቡ። ንበይኖም ፈልዮም'ዮም ሒዞምዎም ዘለዉ። እዚ ማለት ግን ፀገም የለን ማለት ኣይኮነን።
ቅድሚ ሕጂ ንቤተሰብ ነዊሕ ግዜ ይወሃብ ነይሩ። ካብ ቀረባ እዋን ናብዚ ግን መስርዕ ሒዝና ኢና ንሓቶም። ኣብ ርእሲኡ እቲ ዝወሃበና ግዜ ሓፂር ስለዝኸውን ቀልጢፍና ክንወፅእ ይግብር። ብስልኪ'ውን ንራኸብ ነይርና፤ ሕዚ ግን ኣይንኽእልን።
ኣብ ኣዲስ ኣበባ ዘማኸርናዮም ጠበቓታት ዝሃቡና መልእኽቲ'ውን ብኣግባቡ ክነሕልፍ ኣይከኣልናን።
ቢቢሲ፦ምስ ኣይተ በረኸት ኣብ ቤት ማእሰርቲ ምስ ተራኸብኩም ብዛዕባ እንታይ ተዕልሉ?
ወ/ሮ ኣሲ፦ ብዙሕ ዛዕባታት ኢና ነልዕል። ብዛዕባ ቤተሰብ ነዕልል። ዝበዝሕ ግዜ ግን ብዛዕባ መስርሕ ፍርዲ እናተዘራረብና ኢና ነሕልፎ። ጠበቓ ስለዘይብሎም፡ ካብ ጠበቓታት [ኣዲስ ኣበባ ካብ ዘለዉ] ዝረኸብናዮ ሓሳብ ነብፅሓሎም።
ብዛዕባ ኣብዛ ሃገር ዘሎ ፖለቲካ'ውን ነዕልል ኢና። ብርግፅ ቴሌቪዥን ክኣትወሎም ተገይሩ'ዩ።
ቢቢሲ፦ ኣይተ በረኸት ቅድሚ ኣብ ቀይዲ ምእታዉ፡ 'ናብ ደገ ናይ ምውፃእ ድልየት ኣለካ'ዶ?' ዝብል ሕቶ ቀሪብሉ፡ ድልየት ከም ዘይብሉ ገሊፁ ነይሩ። ሕዚኸ ዝተፈለየ መርገፂ'ዶ ይህልዎ?
ወ/ሮ ኣሲ፦ ኣነ ክሳብ ዝፈልጦ 'ክሳብ ዕለተ ሞተይ ካብ ኢትዮጵያ ናይ ምውፃእ ድልየት የብለይን' እዩ ዝብል። ንቕድሚት እንታይ ይፍጠር ዝብል ዝፍለጥ ኣይኮነን።
ካብ ሃገር ናይ ምውፃእ ድልየት ከም ዘለዎ ዋላ ሓደ መዓልቲ ክዛረብ ሰሚዐዮ ኣይፈልጥን። ኣብ ልዕሊ ቤተሰበይ ጉድኣት ክበፅሕ'ዩ ዝብል ስግኣት ነይርዎ እምበር፡ ንሱ ግን ንሞት'ውን ዝተዳለወ ሰብ እዩ።
ቢቢሲ፦ ኣብ ሎሚ ኮይኑ ዝጠዓሰሉ ነገርከ ይህሉ'ዶ ይኸውን? ማለት 'እንተዘይገብሮ ነይረ' ዝብለሉ?
ወ/ሮ ኣሲ፦ ዝጠዓሰሉ ነገር ክህሉ ይኽእል'ዩ። ዝፈልጦ ነገር ግን የብለይን። እቲ ኩነታት በዚ መልክዑ መፈፀምታ ክረክብ ምኽኣሉ ሓዘን ይፈጥረሉ። ነቶም ሕጂ ክእሰር ዝገበርዎ ሰባት [ሰበ ስልጣን] ልዕሊ ማንም ይኣምኖም ነይሩ።
ስልጣን'ውን ኣሕሊፉ ሂብዎም'ዩ። 'ኣነ ይኣኽለኒ፤ ንሕና ክንወፅእ ኣለና፤ ንስኻትኩም ስልጣን ተረከቡ' ኢሉ ስልጣን ኣሰጋጊሩ እዩ።
ምናልባት ዘጣዕሶ ነገር እንተሃለወ ኢለ ዝሓስቦ፡ ከምቲ ናቱ ዓይነት ክብሪ ዘለዎ ትኽክለኛ ተተካኢ ክፈጥር ዘይምኽኣሉ ብጣዕሚ ከሕዝኖ ከም ዝኽእል'ዩ። ኣብዚ ዝተፈጠረ ክፍተት ከም ዘሎ ክዛረብ እሰምዖ እየ። ምስ ማእሰርቱ ብዝተሓሓዝ ግን ዘጣዕሶ ነገር ምህላዉን ዘይምህላዉን ኣይፈለጥኩን።
ቢቢሲ፦ ኣቶ በረኸት ዝተኸሰሰሉ ኣካይዳ ፖለቲካዊ ፅዕንቶ ኣለዎ ዝብል ሓሳብ ኣለኪ'ዶ?
ወ/ሮ ኣሲ፦ እወ! ኣፀቢቑ! ንምንታይ? ንዝብል ሕቶ፡ ቀዳማይ ነገር ኣብ ኢትዮጵያ ብብልሸውና ዝጥርጠሩ ብዙሓት ሰባት ኣለዉ። ይኹን ደኣ'ምበር ኣይሕተቱን።
ምስኦም ኮይኖም ይሰርሑ ዝነበሩ ሰባት ከይተተሓዙ፡ ንሳቶም ጥራሕ ተፈልዮም ዝተትሓዙሉ ኩነታት ክግምገም ነይርዎ። ካልኣይ ነገር ድማ በረከት ኮነ ኣይተ ታደሰ ብብልሽውና ዝልለዩ ኣይኮኑን። ነቲ ተግባር ከም ዝፅየፉዎ'ዩ ዝዝረብ።
ኣብ መፅሓፉ'ውን ብብልሽውናን ፀገም ስነ-ምግባርን ናይ ዝልለዩ ሰባት ስም እናፀርሐ ኣቃሊዑ እዩ። ኣይተ ታደሰ'ውን ብተመሳሳሊ። ኣብ ዝተሓተ ደረጃ መነባብሮ ዝነብሩ ሰባት'ዮም።
ብስሙ ይኹን ብስም ዘመድ ኣዝማድ ዝተመዝገበ ዋላ ሓደ ንብረት የለን። መሬት'ኳ ዘይብሎም፤ ገዛ፣ መኪናን ካልእ ንብረትን ዘየፍረዩ፡ መንግስቲ ብዝህቦም ኣታዊ ጥራሕ ዝመሓደሩ እዮም። ካብቲ ዝነበረሉ ሰልፊ ዝወጽኣሉ ምኽንያት ድማ ብልሽውና እናሰፍሐ ብምምፅኡ እዩ።
ናብ ገዛና እናመፅኡ 'ብዘይ ንስኻ ኣይኾነልናልን' ይብልዎ ዝነበረሱ ሰባት እፈልጥ'የ። ሎሚ 'ብልሽውና' ብዝብል ክኽሰስ ፖለቲካ'ምበር ካልእ ክኸውን ኣይክእልን።
ቢቢሲ፦ ክሶም ኣብ ክልል ኣምሓራ'ኳ ይረኣይ እንተሃለወ፡ ፌደራል መንግስቲ ግን ኣብ ክሲ በረኸት ኢዱ ኣእትዩ'ዩ ዝብል እምነት ኣለኪ'ዶ?
ወ/ሮ ኣሲ፦ መንግስቲ ፌደራል 'ንሕና ኣይንደልዮምን' ዝብል መግለፂ ሂቡ እዩ። ግን ድማ ከምኡ በለ ኣይበለ፡ ብግፍዒ ተኣሲሮም ኣለዉ። ሰብኣዊ መሰሎም ይገሃስ ኣሎ። ብፍትሒ ይዳነዩ የለውን። ነዚ ብዝምልከት ናብ ፌደራል መንግስቲ ደብዳበ እንተፀሓፍና'ውን መልሲ ኣይረኸብናን።
እቲ ዝወሃበና መልሲ 'እቲ ጉዳይ ብቤት ፍርዲ ዝተትሓዘ ስለዝኾነ ጣልቃ ክንኣትው ኣይንኽእልን' ዝብል'ዩ።
ቅድሚ ሰሙን ቀዳማይ ሚንስትር [ኣብይ ኣሕመድ] ኣዘራሪቦምና ነይሮም። ምስ ምእሳሮም ብዝተሓሓዝ የጋጥመና ዘሎ ፀገማት ሓቢርናዮም። ክተሓባበሩና ዘይደልዩ ሰባት ከም ዘለዉ ነጊርናዮም፡ እቲ ፀገም ንኽፍታሕ መምርሒ ኣውሪዶም ኣለዉ።
ኣብ ጉዳይ ፍትሒ ኢዶም ከእትው ከም ዘይክእሉ፡ ይኹን ደኣ'ምበር መስርሕ ፍትሒ ንኽቀላጠፍ ከም ዝዛረብዎም ሓቢሮምና ኣለዉ። ነዚ ድማ ነመስግን። ይኹን ደኣ'ምበር ሕዚ'ውን ብጣዕሚ ተደናጉዩ'ሎ።
ቢቢሲ፦ ኣይተ በረኸት ናብ ባህርዳር ክኣትዉ ከለዉ፡ ብዙሕ ሰብ ናብ ኣደባባያት ወፂኡ ክትሕዙ ምኽኣሎም ትኽክል ከም ዝኾነ ይገልፅ ነይሩ። ኣብ ደብረ ምርቆስ እውን ንሱ ይርከበሉ ኣብ ዝተበሃለ ሆቴል መጥቃዕቲ ተፈፂሙ።
ስለምንታይ ከምዚ ዝበለ ተሪር ተቓውሞ ኣጋጢምዎ?
ወ/ሮ ኣሲ፦ ብፍላይ በረከት ቅድሚ ምእሳሩ ጀሚሩ ሰፊሕ ጎስጓስ [ፀለመ] ተኻይድሉ እዩ። ፀረ ኣምሓራ እዩ፤ ናብ ትግራይ ዝወገነ እዩ ዝብሉ ወፍርታት ኣብ ልዕሊኡ ተኻይዶም። ህዝቢ እዚ ሓቂ ክመስሎ ይኽእል'ዩ።
በረከት ነዞም ኣብ ልዕሊኡ ዝካየዱ ወፍርታት ብዙሕ ግዜ መልሲ ኣይህብን ነይሩ። እቲ ሰፊሕ ወፍሪ ንመናእሰይ ማእከል ብምግባር'ዩ ይፍፀም ነይሩ። ውፅኢት ናይ ፅልኣት ፖለቲካ እምበር ካልእ ክኸውን ኣይክእልን። ከምቲ ኣብ ልዕሊኡ ዝተኻየደ ወፍሪ እንተዝኸውን፡ ብህይወት'ውን ኣይምፀንሐን።
ቢቢሲ፦ እቲ ክሲ ውድቂ ኮይኑ፡ ብነፃ ክሰናበት'ዩ ዝብል እምነት ኣለኩም'ዶ?
ወ/ሮ ኣሲ፦ እቲ ዓብዪ ፈተና ክኸውን'ዩ ኢለ ዝሓስቦ፡ እቲ ዝኣሰሩሉ ምኽንያት ትርጉም ዘይብሉ ብምዃኑ እዩ። ሃይሃይታ ለውጢ ዘበገሶ ድፍኢት'ዩ። ክልቲኦም [በረከትን ታደሰን] ካብ ኣምሓራ ኣይኮኑን ዝብል ኣተሓሳስባ ኣሎ።
ክልቲኦም ግን ንመሰላት ብሄረሰባት ክሰርሑ ዝፀንሑ እዮም። ተወለድቲ ብሄረ ኣምሓራ ብምዃኖም ድማ ንህዝቢ ኣምሓራ ይሰርሑ ነይሮም። ሕዚ እቲ ክሲ ውድቂ ኮይኑ ብነፃ እንተተለቒቖም፡ ካብ መጀመርትኡ ንምንታይ ተኣሲሮም? ዝብል ሕቶ ክቐርበሎም ስለዝኽእል እዚ ዓብዪ ፈተና እዩ።
መሪሕነት እቲ ክልል [ኣምሓራ] ልዕሊ ፍትሒ እዚ ዘጨንቖም ይመስለኒ።
በረከት ስምኦን፡ ካብ ኢህኣፓ ክሳብ ኢህወዴግ
ድሕሪ ዕጥቃዊ ቃልሲ ኣብ ዝነበሩ ኣስታት ሰለስተ ዓሰርተ ዓመታት፡ ኣብ ላዕለዋይ ሓላፍነት ውድብን መንግስትን ዝፀንሑ ኣይተ በረከት ስምኦን፡ መን'ዮም?


text:
ግንባር ሓርነት ኦሮሞ/ኦነግ/ ሰራዊቱ ዕጥቑ ክፈትሕ ከምዘለዎ መንግስቲ ኢትዮጵያ ኣተሓሳሲቡ።ኦነግ ብወገኑ ምስቲ መግለፂ ከምዘይሰማማዕ ኣፍሊጡ’ሎ።
ኣማሲዩ መግለፂ ዝሃቡ ቀዳማይ ሚንስተር ኣብይ ኣሕመድ ኦነግ ከምዚ ክብል እዩ ኢለ ኣይሓስብን፤ኣብ ቀረባ ክነዘራርቦም ኢና ኢሎም።
“ኦነግ ዕጥቒ ኣይፈትሕ ኢሉ’ሎ ኢለ ኣይኣምንን እየ።ምናልባሽ ናይ መልሓስ ጌጋ ከይኸውን መሊስካ ምርግጋፅ የድልይ።ንዝኾነ ይኹን ተወዳዳሪ ፓርቲ ዕጥቒ ኣየድልዮን እዩ።ናይ ሓሳብ ዕጥቒ እዩ ዘድልዮም።… ሎሚ ክሙግት ዘኽእል፣ምኽንታዊን ሳይንሳውን ዝኾነ ዓቕሚ እዩ ዘድሊ እምበር ክላሽ ኣየድልን።”
ምኽትል ሚንስትር ጉዳያት ኮሚኒኬሽን መንግስቲ ኣቶ ካሳሁን ጎፌ ሎሚ ንጋዜጠኛታት ኣብዝሃብዎ መግለፂ ኦነግ ናብ ሃገር ዝኣተወ ሰላማዊ ፖለቲካዊ ውድድር ከካይድ እዩ፤ካብዚ ወፃኢ ዕጥቒ ሒዝካ ሰላማዊ ዝብሃል ነገር የለን ኢሎም።ኣብ ሓንቲ ልኡላዊት ሃገር ዕጥቒ ሒዙ ክመርሕ ዝኽእል መንግስቲ ጥራሕ እዩ፤ምፍታሕ ዕጥቒ ምስ ልዕልነት ሕጊ ዝተሓሐዝ ስለዝኾነ ንልዝብ ዝቐርብ ኣይኮነን፤ክልተ መንግስቲ ክህሉ ስለዘይግባእ መንግስቲ ናይ መንግስትነት ተራኡ ካብ ዝኾነ ይኹን እዋን ንላዕሊ ከረጋግፅ እዩ ኢሎም።መንግስቲ ዘርእዮ ዘሎ ትዕግስቲ ናይ መንግስቲ ድኽመት ተገይሩ ከይውሰድ ኩሉ ከፍልጦ ኣለዎ እውን ኢሎም።
ኣቦ መንበር ኦነግ ኣቶ ዳውድ ኢብሳ ንድምጺ ኣሜሪካ ካብ ኣዲስ ኣበባ ኣብዝሃብዎ ቃለ ምልልስ ኦነግ ኣብ ደቡብን ምዕራብን እታ ሃገር ዝተዓጠቑ ሰራዊት ከምዘለዎ ብምግላፅ ምፍታሕ ዕጥቒ ብዝምልከት ሰራዊት ኢህወዴግ ናይ ፓርቲ ሰራዊት ሰለዝኾነ ስኽፍታና ስግኣትና ንቀ/ሚ ዶ/ር ኣብይ ኣሕመድ ገሊፅና ኢና ኢሎም።
“ኣብ ውሽጢ ሰራዊት ኣእዳዎም ብደም ዝጠልቀየ ኣዘዝቲ ኣለው።እዚኦም ክፀርዩ ከምዘለዎምን ተገምጊሞም ንፁሃንን ሰራዊት ኢትዮጵያ ምዃኖምን ክረጋገፅ ናትና ሕቶን ስግኣትን ብምዃኑ መንግስቲ ነዚ ክፍፅም ሓቲትና ኢና።ብወገና ድማ ምስኦም ዝተሰማማዕናሉ ኣብ ውሽጢ ሓይልታት ደሕንነት መንግስቲ፣ኣብ ምክልኻል ሰራዊት ከምኡ እውን ኣብ ፖሊስ ኦሮሚያ ከመይ ክፅምበሩ ከምዝኽእሉ ኢና ተሰማሚዕና።”
ኣቶ ዳውድ ንሕና ዝተሰማማዕናሉ ሓደ ዕጥቒ ዘፍትሕ ካልእ ድማ ዝፈትሕ ኣይኮነን፤ መንግስቲ ኲናት ዝኸፍት እንተኾይኑ ግን ናትና ጉዳይ ኣይኮነን ከም ድላዮም ክገብሩ ይኽእሉ እዮም ክብሉ ብጉዳያት ኮሚኒኬሽን ንዝተውሃበ መግለፂ መሊሶም።


text:
ናይ ትውልዲ ወረቐት ንምርካብ
እንታይ ኢዩ?
ሰነድ\ ዶክሜንት ናይ ዕለተ ትውልዲ ወጋዓዊ ናትካ\ኪ ቦታ ትውልዲን ዕልተ -ትውልዲን ከረጋግጽ ይኽእል፤፣
ካብ ሃገረ ፈረንሳይ ብ ቤት ጽሕፈት ኦፍራ ይወሃብ ፣ እዚ ወረቐት ንስደተኛታት ናይ ዑቕባ ወይ ናይ ረፍጂ ዝወስድ ይፍቀድ፣ ድሕሪ እዚ ወረቐት ናይ ዑቕባ ምውሳድና ምስ ናይ ትውልዲ ወረቐት ዝወሃብ ወረቐት፣ ናይ ቃል ኪዳን ከምኡ`ውን ናይ መጻምድትና ምውት ምስ ዝኸወን ናይ መወቲ\ት ምስ ዝኸወን ናይ መዋቲ መረግጋጺ ወረቐት ክንረክብ ንኽእል፤፣
መተሓሳሰቢ!
ካብ ቤት ጽሕፈት ኦፍራ ዝወሃብ ናይ ትውልዲ ወረቐት፣ ብነጻ ብዘይ ክፍሊት ይወሃብ፣ እዚ ወረቐት ኦርጂናል ቅዳሕ ዘይኮነ ወጋዓዊ ወረቐት ይወሃብ፣ ብዘይ ገደብ፣ ኣብ ኵሉ መዳይ ምስላጥ ናይ ምምሕዳራት ወይ ቤት ጽሕፈታት የገልግል፤፣
ንመን ኢዩ ፧
ዕለት ኣብ ሃገረ ፈረንሳይ ዝመጻኽም\ሉ\ላ ወይ ዝኣተኽም\ሉ\ላ
ዕለት ኣብ ሃገረ ፈረንሳይ ዝመጻኽም\ሉ\ላ ወይ ዝኣተኽም\ሉ\ላ
ብኸመይ ይኸውን
ቤት ጽሕፈት ኦፍራ ናትኩምናይ ትውልዲ ወረቐት ዳግማይ የቕውም ፣
Configurez votre étape
ዑቕባ\ ረፍጂ ወይ ( መከላኸሊ ስብሲዴር) ምስ ረኽብኩም ፣ ቤት ጽሕፈት ኦፍራ ናይ ትውልዲ ወረቐት ንምስራሕ ፎርሙል ሰነድ ዝምላእ ክትመልኡ ክሓተኩምኢዩ፤፣
መተሓሳሰቢ!
ናይ ትውልዲ ወረቐት ንክስራሕ ግዜ ክወስድ ይኽእል ኢዩ ፣ መታን ነዚ ሰንድ ብቅልጡፍ ንምርካብ ናብ ቤት ጽሕፈት ኦፍራ ንምኻድ ኣይፍቀድን ኢዩ ፤፣
እዚ ወረቐት ናይ ትውልዲ ወረቐት ካብ ናይ መበቆል ሃገረኩም ዝሃብክሞ ሰነድ መወከሲ ተጠቒሞም ይሰርሕዎ ፣ ወይ ካብቲ ዑቕባ ክትሓቱ ከለኹም ብቃል ዝሃብኩሞ ሓበሬታ ብዛዕባ ድሕረ ባይታኹም ሓበሬታት ይጸሓፍ፤፣
ናይ ዕለተ ትውልዲ ቅዳሕ ዘድሊ እንተ ኾይኑ ብ ኦን ላይን ወይ መስመር
Configurez votre étape
ናይ ትውልዲ ወረቐት ብ ቤት ጽሕፈት ኦፍራ ተሰሪሓ ምስ ተወድአት ፣ ቅዳሕ ናይ ኦርጂናል በዚ ዝስዕብ ዌብ ሳይት ኣብ ኢንተርነት ክትሓቱ ትኽእሉ ኢኹም፣ ግን መጀምርያ ነዚ ዝስዕብ ቅጥዒ ከተማል ኣለኩም::
•ካብ ቤት ጽሕፈት ኦፍራ ዝወሃብ ቁጽሪ ፋይል ወይ ዶሴ ክህልወኩም ኣለዎ፣ እዚ ቁጽሪ ክሳብ ኣሃዝ ይሕዝ ፣ ነዚ ቁጽሪ ንምርካብ ኣብ ኵሉ ፋይል ብ ቤት ጽሕፈት ኦፍራ ዝወሃብ ክንረኽቦ ንኽእል::
•ሓንሳብ ቁጽርና ምስ ረኽብና ነቲ ዘድሊ ጠለብ ናይ ቅጥዒ በዚ ዝስዕብ መላግቦ ወይ ሊንክ ብ ኦን ላይን ወይ ብመስመር ከነማልእ ኣለና :: https://www.ofpra.gouv.fr/fr/detail/acte/acteNaissance/edit.html
መተሓሳሰቢ!
ነዚ ቅጥዒ ብ ኦን ላይን ወይ ብመስመር ኣብ ምምላእ እንተ ተሸጊርና፣ ቤት ጽሕፈት ኦፍራ ከመይ ጌርና ንምምላእ በዚ ዝስዕብ ሊንክ ክንዕዘብ ንኽእል ኢና ፣ sur ce lien.
ብሰልስተ ዓይነት ኣገባብ ክንፈላልዮ ወይ ከነለልዮ ንኽእል ኢና::
•La copie intégrale ምሉእ ቅዳሕ ( ሓደ ምሉእ ኣብ መስርሕ ናይ ትውልዲ ዘሎ ኢዩ )
•L'extrait avec filiation ገ(ውጽኢት ናይ ሰብ ዘፍረዮ) ነቲ ዝምልከቶ ውልቀሰብ ኩሉ ብዛዕብኡ ዝገልጽ ሓበሬታ ኢዩ ንኣብነት መጸውዒ ስም ወላዲ ዝተወልደሉ ቦታን ዕለትን ምሉእ ሓበሬታ ዝገልጽ ኢዩ::
• L'extrait sans filiation እዚ ማለት ሓበሬታት ብዛዕባ ኣብ ናይ ትውልዲ ተመዝጊቡ\ባ ዘሎ ሰብ ጥራሕ ይምልከት ::
ብድሕሪኡ ዝቅጽል
ሓበሬታት ብዛዕባ ናይ ዕለተ ትውልዲ ምሙጋት ሓሳብካ ምግላጽ
- ነቲ ተገሊጹ ዘሎ ሓበሬታት ናይ ጽሕፈት ጌጋ ወይ ዝኾነ ናይ ምርሳዕ ነገር እንተ ተፈጺሙ ካብ ቤት ጽሕፈት ኦፍራ ፣ ይግባይ ክትብል ክትማጎት ምስ ትደሊ በዚ ዝስዕብ ኣድራሻ ጥርዓን ከተቅርብ ትኽእል፡፣
- OFPRA ኦፍራ
- ኣድራሻ 201 rue Carnot
94136 Fontenay-sous-Bois Cedex
ብዛዕባ ካልእ ነገራት ክትማጎት\ቲ ወይ ይግባይ ክትብል\ሊ ምስ እተድሊ\ያ በዚ ዝስዕብ ኣድራሻ ናብ ቤት ፍርዲ ናይ ከተማ ፓሪስ ጥርዓንካ\ኪ ከተቅርብ\ቢ ትኽእል\ሊ፡፣
- Tribunal de PARIS Parvis du tribunal
Section AC1 - Etat civil
75 859 PARIS CEDEX 17